അമേരിക്കയില് വീണ്ടും കലാപം നടക്കാന് സാധ്യത; നെഞ്ചിടിപ്പോടെ സുരക്ഷാസേനകള് – Chandrika Daily\nBy web desk3Sunday January 17, 2021 11:36 am\nഅമേരിക്കയില് വീണ്ടും കലാപം നടക്കാന് സാധ്യത; നെഞ്ചിടിപ്പോടെ സുരക്ഷാസേനകള്\n50 സംസ്ഥാനങ്ങളിലും ഗൗരവമായ ജാഗ്രതാനിര്‍ദേശമാണ് എഫ്.ബി.ഐ പുറപ്പെടുവിച്ചിരിക്കുന്നത്\nവാഷിംഗ്ടണ്: പുതിയ പ്രസിഡന്റായി ജോ ബൈഡന് സ്ഥാനമേല്‍ക്കുന്നതിന് മുന്‍പ് ട്രംപ് അനുകൂലികള് വലിയ കലാപം നടത്താന് സാധ്യതയുള്ളതായി റിപ്പോര്‍ട്ടുകള്. രാജ്യം മുഴുവന് അക്രമാസക്തമായ പ്രതിഷേധ പ്രകടനങ്ങള് നടക്കുമെന്ന് റിപ്പോര്‍ട്ടുകള് പറയുന്നു.\n50 സംസ്ഥാനങ്ങളിലും ഗൗരവമായ ജാഗ്രതാനിര്‍ദേശമാണ് എഫ്.ബി.ഐ പുറപ്പെടുവിച്ചിരിക്കുന്നത്. സംസ്ഥാനങ്ങളിലെ ക്യാപിറ്റോള് മന്ദിരങ്ങളില് ട്രംപ് അനുകൂലികള് പ്രതിഷേധവുമായി എത്താന് സാധ്യതയുണ്ടെന്നും ഇത് അക്രമത്തില് കലാശിക്കാതിരിക്കാന് ശ്രദ്ധിക്കണമെന്നുമാണ് സുരക്ഷാസൈനികര്‍ക്ക് നല്‍കിയിരിക്കുന്ന നിര്‍ദേശം.\nജനുവരി 20ന് ക്യാപിറ്റോള് ആക്രമണം ആവര്‍ത്തിക്കാതിരിക്കാനായി എല്ലാ നടപടികളും അമേരിക്ക സ്വീകരിച്ചിട്ടുണ്ട്. ആയിര കണക്കിന് നാഷണല് ഗാര്‍ഡ് ട്രൂപ്പുകള് വാഷിംഗ്ടണ് ഡി.സിയില് വിന്യസിച്ചിരിക്കുകയാണ്. വാഷിംഗ്ടണിലെ ഒട്ടുമിക്ക ഭാഗങ്ങളും അടച്ചിട്ടു കഴിഞ്ഞു.\nസാധാരണ പ്രസിഡന്റ് അധികാരമേല്‍ക്കുന്ന ചടങ്ങില് ആയിര കണക്കിന് പേര് പങ്കെടുക്കുന്ന നാഷണല് മാളും ഇപ്രാവശ്യം അടച്ചിട്ടിരിക്കുകയാണ്. പ്രസിഡന്റിന്റെ സുരക്ഷാ ചുമതലയുള്ള രഹസ്യാന്വേഷണ വിഭാഗത്തിന്റെ നിര്‍ദേശപ്രകാരമാണ് ഈ നടപടി സ്വീകരിച്ചത്.\nഡൊണാള്‍ഡ് ട്രംപ് വൈറ്റ് ഹൗസ് ഒഴിയാന് പതിനാല് ദിവസം മാത്രം ബാക്കി നില്‍ക്കേയാണ് ജനുവരി ആറിന് ക്യാപിറ്റോള് മന്ദിരത്തില് അമേരിക്കന് ചരിത്രത്തില് ആദ്യമായി വലിയ ആക്രമണം നടന്നത്. ക്യാപിറ്റോള് കെട്ടിടത്തില് മുദ്രാവാക്യം വിളിച്ചെത്തിയ ട്രംപ് അനുകൂലികള് സായുധ പൊലീസുമായി ഏറ്റുമുട്ടുകയായിരുന്നു. സംഘര്‍ഷത്തിനിടെ അഞ്ച് പേര് കൊല്ലപ്പെട്ടു.


വീട്ടുജോലിക്കാരിക്ക് ശമ്പളം നല്‍കിയില്ല: ഇന്ത്യന് നയതന്ത്ര ഉദ്യോഗസ്ഥയ്ക്ക് ഏഴര കോടി പിഴ\nഇന്ത്യന് കളിക്കാര്‍ക്ക് ട്വന്റി 20 മത്സരങ്ങള് കളിക്കാനേ അറിയുള്ളു: ചാപ്പല്\nFriday 9th March 2012 10:30am\nFriday 9th March 2012 10:20am\nന്യൂയോര്‍ക്ക്: വീട്ടുജോലിക്കാരിക്ക് ശമ്പളം നല്‍കാത്തതിന്റെ പേരില് ഇന്ത്യന് നയന്ത്ര ഉദ്യോഗസ്ഥക്കും ഭര്‍ത്താവിനും ഏഴര കോടി രൂപ പിഴ . ഇന്ത്യക്കാരിയായ ശാന്തി ഗുരംഗ് എന്ന വീട്ടുവേലക്കാരിയെ പണം നല്‍കാതെ അടിമപ്പണി എടുപ്പിച്ചുവെന്ന കേസിലാണ് ശിക്ഷ. ഇന്ത്യന് നയതന്ത്ര ഉദ്യോഗസ്ഥ നീന മല്‍ഹോത്രയ്ക്കും ഭര്‍ത്താവ് ജോഗേഷിനുമാണ് അമേരിക്കന് കോടതി പിഴശിക്ഷ വിധിച്ചത്.\nഇക്കഴിഞ്ഞ ഫെബ്രുവരി 22നു പുറപ്പെടുവിച്ച വിധിന്യായത്തിനെതിരെ ഇതുവരെ എതിര് ഹരജി ഫയല് ചെയ്യാത്ത സാഹചര്യത്തില് ഇത് അന്തിമവിധിയായി പരിഗണിക്കാമെന്ന് അമേരിക്കന് കോടതി വ്യക്തമാക്കിയതോടെയാണ് ശാന്തി ഗുരംഗ് എന്ന വീട്ടുവേലക്കാരിക്കു നഷ്ടപരിഹാരം ലഭിക്കാന് കളമൊരുക്കിയത്.\nവിധിയില് എന്തെങ്കിലും എതിര്‍പ്പുണ്ടെങ്കില് രണ്ടാഴ്ചയ്ക്കുള്ളില് എതിര് ഹരജി ഫയല് ചെയ്യാനായിരുന്നു കേസിലെ കക്ഷികളോട് കോടതി നിര്‍ദേശിച്ചിരുന്നത് . ഇക്കഴിഞ്ഞ ഏഴിന് നിശ്ചിയ സമയപരിധി അവസാനിച്ചതോടെ വിധി പ്രാബല്യത്തില്‍വരികയായിരുന്നെന്ന് ഗുരുംഗിനുവേണ്ടി ഹാജരായ അഭിഭാഷകന് മിച്ചന് കര്‍ലാല് പറഞ്ഞു.\nമാന്‍ഹട്ടനിലെ ഇന്ത്യന് കോണ്‍സുലേറ്റ് ജനറല് ഓഫീസ് ജീവനക്കാരിയായ മല്‍ഹോത്ര വീട്ടുജോലിക്കായാണ് ഇന്ത്യയില് നിന്ന് ഗുരുംഗിനെ അമേരിക്കയിലേക്കു കൊണ്ടുവന്നത്. അവിടെയെത്തിയശേഷം പ്രാകൃതമായ പീഡനമുറകള്‍ക്കു വിധേയയാകേണ്ടിവന്നതായാണ് ഗുരുംഗിന്റെ പരാതി. തുച്ഛമായ വേതനത്തില് വിശ്രമമില്ലാതെ മണിക്കൂറുകളോളം ജോലിയെടുക്കേണ്ടിവന്ന ഗുരുംഗിന് മല്‍ഹോത്രയും ഭര്‍ത്താവും ആവശ്യത്തിന് ഭക്ഷണം പോലും നല്‍കിയിരുന്നില്ലത്രേ. ഇതിന് പുറമേ വീട്ടില് നിന്ന് രക്ഷപ്പെടാതിരിക്കാന് പാസ്‌പോര്‍ട്ട് പിടിച്ചുവെച്ചതായും ആരോപണമുന്നയിച്ചിരുന്നു.\nഅതിനിടെ വീട്ടുജോലിക്കാരിയോട് മോശമായി പെരുമാറിയതിന്റെ പേരില് അമേരിക്കന് മലയാളി വനിത ആനി ജോര്‍ജും കോടതി നടപടികള് നേരിട്ടുകൊണ്ടിരിക്കുകയാണ്. വത്സമ്മ മത്തായി എന്ന മലയാളി വനിതയെ ശമ്പളം നല്‍കാതെ അടിമപ്പണി ചെയ്യിച്ചുവെന്നതാണ് ഇവര്‍ക്കെതിരെയുള്ള കുറ്റം. നോര്‍ത്ത് അല്‍ബേനിയയില് നിന്ന് 20 മൈല് ദൂരെയുള്ള മൊഹ് വാക് റിവറിന് സമീപമാണ് ആനി ജോര്‍ജ് താമസിക്കുന്നത്. 34 മുറികളും സ്വന്തമായി ഹെലിപ്പാഡും ഉള്ള 30,000 സ്‌ക്വയര് ഫീറ്റ് വസ്തൃതിയുമുള്ള വീട്ടില് താമസിക്കുന്ന ആനിയുടെ അറസ്റ്റ് ലോക മാധ്യമങ്ങള് വന് പ്രധാന്യത്തോടെ റിപ്പോര്‍ട്ട് ചെയ്തിരുന്നു.


ശ്രീജിത്തിന്റെ സമരത്തിന് പിന്തുണയുമായി യുവാക്കള് തെരുവില്\n01 Jun, 2018 at 07:49 AM\nപിന്തുണ പ്രഖ്യാപിച്ച് സമര വേദി സന്ദര്‍ശിച്ച നടന് ടോവിനോ തോമസ് വേണ്ടി വന്നാല് മുഖ്യമന്ത്രിയെ കാണുമെന്നും അറിയിച്ചു.\nസഹോദരന്റെ മരണത്തിന് ഉത്തരവാദികളായവരെ ശിക്ഷിക്കണമെന്നാവശ്യപ്പെട്ട് ശ്രീജിത്ത് എന്ന ചെറുപ്പക്കാരന് നടത്തുന്ന സമരത്തിന് പിന്തുണയുമായി യുവാക്കള് തെരുവില്. ആയിരത്തിലധികം യുവാക്കളാണ് ഇന്ന് സെക്രട്ടേറിയറ്റ് നടയില് ഐക്യദാര്‍ഢ്യവുമായെത്തിയത്. പിന്തുണ പ്രഖ്യാപിച്ച് സമര വേദി സന്ദര്‍ശിച്ച നടന് ടോവിനോ തോമസ് വേണ്ടി വന്നാല് മുഖ്യമന്ത്രിയെ കാണുമെന്നും അറിയിച്ചു.\nപൊലീസ് കസ്റ്റഡിയില് മരിച്ച ശ്രീജീവിന്റെ സഹോദരന് നീതിക്ക് വേണ്ടി നടത്തുന്ന ഒറ്റയാള് പോരാട്ടത്തിന്റെ 765 ആം ദിവസമാണ് സമരം ഏറ്റെടുത്തുകൊണ്ട് യുവാക്കള് സെക്രട്ടറിയേറ്റ് പടിക്കലെത്തിയത്. ജസ്റ്റിസ് ഫോര് ശ്രീജിത്ത് എന്ന ഹാഷ്ടാഗില് സോഷ്യല് മീഡിയ ആഹ്വാന പ്രകാരം. ശ്രീജിത്തിന്റെ കഥ കേട്ട് നടന് ടോവിനോ തോമസും എത്തിയത് സമരത്തിന്റെ ആവേശം ഇരട്ടിപ്പിച്ചു. സമരത്തിന്റ പൂര്‍ണ പിന്തുണ പ്രഖ്യാപിച്ച ടോവിനോ വേണ്ടി വന്നാല് മുഖ്യമന്ത്രിയെ കാണുമെന്നും അറിയിച്ചു.\nരക്തസാക്ഷി മണ്ഡപത്തില് നിന്ന് സെക്രട്ടേറിയറ്റിലേക്ക് നടത്തിയ മാര്‍ച്ചില് നൂറുകണക്കിന് പേര് പങ്കെടുത്തു. സമരം തുടരാന് തന്നെയാണ് ഇവരുടെ തീരുമാനം. കെപിസിസി മുന് അധ്യക്ഷന് വി എം സുധീരനും ശ്രീജിത്തിനെ സന്ദര്‍ശിച്ചു.


October 2021 - Newscom - Malayalam News\n‘ജോക്കർ’ വേഷത്തിലെത്തിയ യുവാവ് ട്രെയിനിന് തീ വച്ചു; നിരവധി പേർക്ക് പരുക്ക്\nടോക്യോയിൽ ജോക്കർ വേഷത്തിലെത്തിയ യുവാവ് ട്രെയ്‌നിന്ന് തീ വച്ചു. 17 പേർക്ക് പരുക്കേറ്റു. 24 കാരനായ യുവാവാണ് ട്രെയിനിന് തീ വച്ചത്. യുവാവിനെ പൊലീസ് അറസ്റ്റ് ചെയ്തു. ഇന്ന് വൈകീട്ടോടെയാണ് നഗരത്തെ ഞെട്ടിച്ച സംഭവം. ജോക്കർ വേഷത്തിൽ യുവാവ് ട്രെയ്‌നിൽ കയറുകയും അറുപതുകാരനായ വ്യക്തിയെ കത്തികൊണ്ട് കുത്തി കൊലപ്പെടുത്താൻ ശ്രമിക്കുകയും ചെയ്തു. തുടർന്ന് കൈയിൽ കരുതിയ…\nസംസ്ഥാനത്ത് വർദ്ധിച്ച് വരുന്ന ആത്മഹത്യകൾ കുറയ്ക്കുന്നതിന് വേണ്ടി, ആത്മഹത്യ പ്രവണതയുള്ളവർക്ക് ആവശ്യമായ കൗൺസിലിംഗ് നൽകുന്നതിന് വേണ്ടി ആരംഭിച്ച കാൾ കൂൾ പദ്ധതിക്ക് തുടക്കമായി. ഒളിംമ്പ്യൻ ചന്ദ്രശേഖർ മേനോൻ ട്രസ്റ്റിന്റെ സഹായത്തോടെയാണ് സൗജന്യ ടെലഫോൺ കൗൺസിലിംഗ് സേവനമായ കാൾ കൂൾ പദ്ധതിക്ക് തുടക്കം കുറിച്ചത്. ആത്മഹത്യ പ്രവണത ഉള്ള ഒരാൾക്ക് ഫോൺ വിളിച്ചാൽ സംസാരിക്കാൻ ഒരാളെ കിട്ടുകയെന്നത്…\nഒന്നര വർഷത്തിനു ശേഷം വീണ്ടും സ്കൂളുകൾ തുറക്കുന്ന സാഹചര്യത്തിൽ വിദ്യാർഥികൾക്ക് ആശംസകളുമായി മുൻ വിദ്യാഭ്യാസ മന്ത്രി സി. രവീന്ദ്രനാഥ്. സ്കൂൾ വെക്കേഷന് ശേഷം ജൂൺ ആദ്യം സ്കൂളിൽ വരുന്നത് പോലെയല്ല ഇപ്പോൾ കുട്ടികൾ എത്തുന്നതെന്നും. നീണ്ട കാലയളവിലെ അക്കാദമിക് വിടവ്, മഹാമാരി സൃഷ്ടിച്ച ശാരീരികവും മാനസികവുമായ വെല്ലുവിളികൾ, ഇപ്പോഴും നിലനിൽക്കുന്ന കൊവിഡ് ഭീഷണി, അച്ഛനമ്മമാരുടെ ഭയാശങ്കകൾ,…\nപിഡബ്ല്യുഡി റസ്റ്റ് ഹൗസിൽ മന്ത്രി മുഹമ്മദ് റിയാസിന്‍റെ മിന്നൽ പരിശോധന\nതിരുവനന്തപുരം തൈക്കാട് പിഡബ്ല്യുഡി റസ്റ്റ് ഹൗസിൽ പെതുമരാമത്ത് മന്ത്രി പി എ മുഹമ്മദ് റിയാസ് മിന്നൽ സന്ദർശനം നടത്തി. റസ്റ്റ് ഹൗസുകളിലെ മുറികള് പൊതുജനങ്ങള്‍ക്കും ബുക്ക് ചെയ്യാനാകുന്ന തരത്തില് ഓണ്‍ലൈന് ബുക്കിങ് സൗകര്യം തിങ്കളാഴ്‌ച ആരംഭിക്കാനിരിക്കെയാണ് മന്ത്രിയുടെ സന്ദർശനം. അടുക്കളയും ചുറ്റുപാടും വൃത്തിഹീനമായി കിടക്കുന്നതിൽ മാനേജർക്കെതിരെ നടപടിയെടുക്കാൻ മന്ത്രി ഉദ്യോഗസ്ഥർക്ക് നിർദേശം നൽകി. സർക്കാർ നിർദേശങ്ങൾ…\nതോല്‍ക്കുന്നവര് പുറത്ത്; നിർണായകമായി ഇന്ത്യ-ന്യൂസിലന്‍ഡ് പോരാട്ടം\nജീവന്മരണ പോരാട്ടമാണ് ഇന്ത്യക്കും ന്യൂസിലന്‍ഡിനും, ഒരു മത്സരമേ തോറ്റുള്ളൂവെങ്കിലും ഈ ലോകകപ്പില് ഇനിയും പ്രതീക്ഷകള് നിലനിര്‍ത്തണമെങ്കില് ഇരുടീമുകൾക്കും ജയം അനിവാര്യമാണ്. ആദ്യ മത്സരത്തില് പാകിസ്താനെതിരെ തോല്‍വി വഴങ്ങിയതാണ് ഇന്ത്യക്കും ന്യൂസിലന്‍ഡിനും വിനയായത്. അതുകൊണ്ട് തന്നെ ഇന്ന് ദുബൈയില് നേര്‍ക്കുനേര് ഇറങ്ങുമ്പോള് ജയത്തില് കുറഞ്ഞതൊന്നും രണ്ട് ടീമുകളും ആഗ്രഹിക്കുന്നുണ്ടാകില്ല. ടൂര്‍ണമെന്‍റ് ഫേവറൈറ്റുകളായി വന്ന് സെമി കാണാതെ ഇന്ത്യ…\nപ്രീമിയർ ലീഗിൽ വമ്പൻ ടീമുകളായ മാഞ്ചസ്റ്ററിനും ആഴ്സണലിനും ജയം. ടോട്ടന്‍ഹാമിനെ എതിരില്ലാത്ത മൂന്നു ഗോളുകള്‍ക്കാണ് യുണൈറ്റഡ് പരാജയപ്പെടുത്തിയത്. ലിവർപൂളിനോട് ഏറ്റ വലിയ തോൽവി മാഞ്ചസ്റ്റർ യുണൈറ്റഡിന്റെ അടുത്ത കാലത്തെ ഏറ്റവും വലിയ പതനമായിരുന്നു. അവിടെ നിന്ന് മാഞ്ചസ്റ്റർ യുണൈറ്റഡ് ഉയർത്തെഴുന്നേറ്റത് ഇന്നലെ ലണ്ടണിൽ കരുത്തരായ സ്പർസിനെ അവരുടെ ഗ്രൗണ്ടിൽ ചെന്ന് വീഴ്ത്തിയാണ്. 3-0ത്തിനാണ് ജയം. ഗോൾകീപ്പർ…\nടി-20 ലോകകപ്പ്; ഓസീസിനെതിരെ ഇംഗ്ലണ്ടിന് എട്ട് വിക്കറ്റ് ജയം\nഓസ്‌ട്രേലിയെക്കെതിരെ ഇംഗ്ലണ്ടിനു മിന്നും ജയം. 126 റൺസ് വിജയലക്ഷ്യവുമായി ബാറ്റിങ്ങിനിറങ്ങിയ ഇംഗ്ലണ്ട് എട്ട് വിക്കറ്റും 8.2 ഓവറും ശേഷിക്കെ വിജയം കണ്ടു. തകർത്തടിച്ച ജോസ് ബട്ട്‌ലറാണ് ഇംഗ്ലണ്ടിന് വിജയം സമ്മാനിച്ചത്. 32 പന്തില് അഞ്ച് ഫോറും അഞ്ച് സിക്‌സിന്റെയും അകമ്പടിയോടെ 71 റണ്‍സാണ് ബട്ട്‌ലര് അടിച്ചുകൂട്ടിയത്. ഓസീസിനെ ചുരുങ്ങിയ സ്‌കോറിൽ ഒതുക്കിയതും ഇംഗ്ലണ്ടിന്റെ വിജയം എളുപ്പമാക്കി….\nകെഎസ്ആർടിസിയിലെ ശമ്പള പരിഷ്കരണവുമായി ബന്ധപ്പെട്ട് സിഎംഡിയുമായി തൊഴിലാളി യൂണിയനുകൾ നടത്തിയ ചർച്ച പരാജയം. ഇനി നവംബർ മൂന്നിന് തൊഴിലാളി യൂണിയനുകൾ ഗതാഗത മന്ത്രി ആന്റണി രാജുവുമായി ചർച്ച നടത്തും. കെഎസ്ആർടി സി ശമ്പള പരിഷ്കരണം വൈകുന്നത്തിൽ പ്രതിഷേധിച്ച് അടുത്തമാസം അഞ്ചാം തീയതി കെഎസ്ആർടി സി ജീവനക്കാരും പ്രതിപക്ഷ സഘടനകളും ചേർന്ന് പണിമുടക്കിന് ആഹ്വാനം ചെയ്തിട്ടുണ്ട്. ശമ്പള…\nപഞ്ചാബ് കോൺഗ്രസിനെ കൂടുതൽ പ്രതിസന്ധിയിലാക്കി അമരീന്ദർ സിംഗ്\nപഞ്ചാബ് കോൺഗ്രസിനെ കൂടുതൽ പ്രതിസന്ധിയിലാക്കി അമരീന്ദർ സിംഗ്. കോൺഗ്രസ് ദേശീയ നേതൃത്വത്തിനെ കടന്നാക്രമിക്കുന്നതിനൊപ്പം ബിജെപിയോട് സഹകരിക്കുമെന്നുമായിരുന്നു അമരീന്ദർ സിംഗിന്റെ പ്രതികരണം. പുതിയ പാർട്ടി പ്രഖ്യാപിക്കാനുള്ള തീരുമാനം ഉറച്ചതാണ് എന്നും പാർട്ടിയുടെ പ്രഖ്യാപനം ഉടൻ ഉണ്ടാകുമെന്നും അമരീന്ദർ സിംഗ് കഴിഞ്ഞ ദിവസം വൃക്തമാക്കിയിരുന്നു. പഞ്ചാബിന്റെ സുരക്ഷാ പ്രശ്നങ്ങൾ പരിഹരിക്കുന്നതിൽ സംസ്ഥാന സർക്കാരിനേയും കോൺഗ്രസിനേയും കടന്നാക്രമിക്കുന്നത് തുടരുകയാണ് ക്യാപ്റ്റൻ…\nആന്റണി പെരുമ്പാവൂര് ഇപ്പോഴും ഫിയോക്കിന്റെ വൈസ് ചെയര്‍മാന്; രാജി സ്വീകരിച്ചിട്ടില്ലെന്ന് ഫിയോക്ക് പ്രസിഡന്റ്\nആന്റണി പെരുമ്പാവൂര് ഇപ്പോഴും ഫിയോക്കിന്റെ വൈസ് ചെയര്‍മാന് ആണെന്ന് ഫിയോക്ക് പ്രസിഡന്റ് വിജയകുമാര്. ആന്റണി പെരുമ്പാവൂരിന്റെ രാജി സ്വീകരിച്ചിട്ടില്ലെന്നും അതുസംബന്ധിച്ച ചര്‍ച്ചകള്‍ക്കല്ല എന്ന് യോഗം ചേര്‍ന്നതെന്നും അദ്ദേഹം വ്യക്തമാക്കി. സംഘടന ചെയര്‍മാന് ദിലീപിന് നല്‍കിയ വ്യക്തിപരമായ കത്തായാണ് അദ്ദേഹത്തിന്റെ കത്ത് വിലയിരുത്തപ്പെടുന്നത്. യോഗത്തിന്റെ അധ്യക്ഷനായ തനിക്ക് ആരുടെയും രാജി ലഭിച്ചിട്ടില്ലെന്നും വിജയകുമാര് പറഞ്ഞു. ‘ആന്റണി പെരുമ്പാവൂര്…\nബിനീഷ് കോടിയേരി ജയിലില് മോചിതനായി\nകള്ളപ്പണം വെളുപ്പിച്ച കേസിൽ ജാമ്യം ലഭിച്ച ബിനീഷ് കോടിയേരി ബംഗളൂരു ജയിലില് മോചിതനായി. കടുത്ത ജാമ്യ വ്യവസ്ഥകൾ കാരണം ജാമ്യക്കാർ പിൻമാറിയതിനെ തുടർന്ന് ഇന്നലെ ബിനീഷിനു പുറത്തിറങ്ങാൻ കഴിഞ്ഞിരുന്നില്ല. അതേസമയം ബിനീഷിനു ജാമ്യം നൽകിയതിനെതിരെ ഇഡി സുപ്രീംകോടതിയെ സമീപിക്കുമെന്നാണ് സൂചന. കള്ളപ്പണം വെളുപ്പിക്കൽ നിരോധന നിയമപ്രകാരം 2020 ഒക്ടോബർ 29നാണ് ബിനീഷ് കോടിയേരിയെ എൻഫോഴ്സ്മെന്‍റ് ഡയറക്ടറേറ്റ്…\nമാർപ്പാപ്പയെ ഇന്ത്യയിലേയ്ക്ക് ക്ഷണിച്ച പ്രധാനമന്ത്രിയുടെ നടപടി സ്വാഗതം ചെയ്ത് യാക്കോബായ സഭ. മതങ്ങൾക്കിടയിലെ സൗഹൃദത്തിന് മാർപ്പാപ്പയുടെ സന്ദർശനം കരുത്തുപകരുമെന്ന് ജോസഫ് മാർ ഗ്രിഗോറിയോസ് 24 നോട് പറഞ്ഞു. മാർപ്പാപ്പയെ ഇന്ത്യയിലേയ്ക്ക് ക്ഷണിച്ച പ്രധാനമന്ത്രിയെ അഭിനന്ദിക്കുന്നുവെന്നും ജോസഫ് മാർ ഗ്രിഗോറിയോസ് പറഞ്ഞു. അപ്പോസ്തലിക്ക് കൊട്ടാരത്തിന്റെ മൂന്നാം നിലയിൽ ചരിത്ര നിമിഷമാണ് ഇന്ന് പിറന്നത്. പേപ്പൽ ലൈബ്രറിയിൽ ഇരുപത്…\nകുട്ടനാട് താലൂക്കിലെ 50 സ്‌കൂളുകൾ നവംബർ ഒന്നിന് തുറക്കില്ല. കുട്ടനാട്ടിലെ വെള്ളപ്പൊക്ക ബാധിത മേഖലയിലെ സ്‌കൂളുകൾ നവംബർ ഒന്നിന് തുറക്കില്ലെന്ന് ജില്ലാ ഭരണകൂടം അറിയിച്ചു. അതിതീവ്ര മഴയുടെ പശ്ചാത്തലത്തില് കുട്ടനാട്, അപ്പർ കുട്ടനാട് എന്നിവിടങ്ങളിലെ ചില പ്രദേശങ്ങളിൽ വെള്ളക്കെട്ട് ഇപ്പോഴും തുടരുകയാണ്. ഇതിനിടെ സ്‌കൂൾ തുറക്കാൻ എല്ലാ സജ്ജീകരണങ്ങളും പൂർത്തിയായെന്ന് വിദ്യാഭ്യാസ മന്ത്രി വി ശിവൻകുട്ടി…\nടി-20 ലോകകപ്പ്: ശ്രീലങ്കയെ നാല് വിക്കറ്റിന് തകർത്ത് ദക്ഷിണാഫ്രിക്ക\nടി20 ലോകകപ്പിലെ സൂപ്പർ 12 പോരാട്ടത്തിൽ ശ്രീലങ്കക്കെതിരെ ദക്ഷിണാഫ്രിക്കക്ക് നാല് വിക്കറ്റ് ജയം. 143 റൺസ് വിജയലക്ഷ്യവുമായി മറുപടി ബാറ്റിങ്ങിനിറങ്ങിയ ദക്ഷിണാഫ്രിക്ക 19.5 ഓവറിൽ മറികടന്നു. 13 പന്തിൽ രണ്ട് സിക്‌സറിന്റെ അകമ്പടിയോടെ 23 റൺസ് നേടിയ ഡേവിഡ് മില്ലറാണ് ദക്ഷിണാഫ്രിക്കക്ക് കൈവിട്ടു പോകുമായിരുന്ന കളി വിജയത്തിലെത്തിലെത്തിച്ചത്. ടെമ്പാ ബവുമയുടെ ബാറ്റിങ് മികവും ജയം എളുപ്പമാക്കി…\nകോഹ്‌ലിയുടെ റെക്കോർഡ് മറികടന്ന് പാക് ക്യാപ്റ്റൻ\nപാകിസ്താൻ ക്യാപ്റ്റൻ ബാബർ അസം തന്റെ കരിയറിലെ ഏറ്റവും മികച്ച പ്രകടനമാണ് ഇപ്പോൾ നടക്കുന്ന ടി 20 ലോകകപ്പ് ടൂർണമെന്റിൽ ഉടനീളം കാഴ്ചവെക്കുന്നത്. ഇന്നലെ അഫ്ഗാനിസ്ഥാനെതിരായ മത്സരത്തോടെ അദ്ദേഹം തന്റെ പുതിയൊരു നേട്ടം കൂടി കരസ്ഥമാക്കി. ടി 20 ക്രിക്കറ്റിൽ വേഗത്തിൽ ആയിരം റൺസ് തികക്കുന്ന ക്യാപ്റ്റനെന്ന ഇന്ത്യൻ ക്യാപ്റ്റൻ വിരാട് കോഹ്‌ലിയുടെ റെക്കോർഡ് ഇന്നലെ…\nഉത്തർപ്രദേശിൽ ബിഎസ്പിക്കും ബിജെപിക്കും തിരിച്ചടി;7എംഎൽഎമാർ സമാജ്‌വാദി പാർട്ടിയിൽ ചേർന്നു\nഉത്തർ പ്രദേശിൽ വൻ രാഷ്ട്രീയ മാറ്റങ്ങൾക്ക് വഴി വെച്ച് അഖിലേഷ് യാദവിൻ്റെ നീക്കം. ആറ് ബി എസ് പി എംഎൽഎമാരും ഒരു ബിജെപി എംഎൽഎയും സമാജ്‌വാദി പാർട്ടിയിൽ ചേർന്നു. അമിത് ഷായുടെ യുപി സന്ദർശനത്തിന് പിന്നാലെ ആണ് സീതാപൂരിൽ നിന്നുള്ള ബിജെപി എംഎൽഎ പാർട്ടി വിട്ടത്.മായാവതിയുമായി നിലനിൽക്കുന്ന അഭിപ്രായ ഭിന്നതകൾക്ക് ഇടയിലാണ് ആറ് എംഎൽഎമാർ പാർട്ടി…\nസിപിഎം അംഗത്വമെടുക്കാൻ ഒരുങ്ങി ശോഭനാ ജോര്‍ജ്; മെമ്പര്‍ഷിപ്പിനായി അപേക്ഷ നൽകി\nസിപിഎം അംഗത്വമെടുക്കാൻ ഖാദി ബോര്‍ഡ് വൈസ് ചെയര്‍പേഴ്സനായിരുന്ന ശോഭനാ ജോർജ് തീരുമാനിച്ചു. സിപിഎം ആലപ്പുഴ ജില്ലാ സെക്രട്ടറിക്ക് ശോഭനാ ജോർജ് അപേക്ഷ നൽകി. കോൺഗ്രസിലേക്ക് മടങ്ങുമെന്ന അഭ്യൂഹത്തിനിടെയാണ് ശോഭനാ ജോർജിന്‍റെ നീക്കം. അടുത്ത കാലത്ത് ചെറിയാന് ഫിലിപ്പ് കോണ്‍ഗ്രസിലേക്ക് തിരിച്ചുപോയിരുന്നു. പിന്നാലെ ശോഭനാ ജോര്‍ജും കോണ്‍ഗ്രസിലേക്ക് തിരിച്ചുപോകുന്നുവെന്ന അഭ്യൂഹം ഉണ്ടായിരുന്നു. എന്നാല് നിലവില് കോണ്‍ഗ്രസിലേക്കില്ലെന്നാണ് ശോഭനാ…\nമട്ടന്നൂർ ഹയർ സെക്കൻഡറി സ്കൂൾ ഗ്രൗണ്ടിൽ വെച്ച് നടന്ന 26 മത് കേരള സംസ്ഥാന സബ്ജൂനിയർ സോഫ്റ്റ് ബോൾ ചാമ്പ്യൻഷിപ്പിൽ ആൺകുട്ടിയുടെ വിഭാഗത്തിൽ കൊല്ലവും പെൺകുട്ടികളുടെ വിഭാഗത്തിൽ തൃശ്ശൂരും ജേതാക്കളായി. ആൺകുട്ടികളുടെ ഫൈനലിൽ കൊല്ലം തിരുവനന്തപുരത്തെ 10-1ന് പരാജയപ്പെടുത്തിയപ്പോൾ പെൺകുട്ടികളുടെ വിഭാഗത്തിൽ കോട്ടയത്തെ 4-3ന് പരാജയപ്പെടുത്തിയാണ് തൃശ്ശൂർ ജേതാക്കളായത്. ആൺകുട്ടികളുടെ വിഭാഗത്തിൽ എറണാകുളം മലപ്പുറത്തെ 8-1ന്…\nകക്കി-ആനത്തോട് ഡാം തുറന്നു; പമ്പയുടെ തീരത്ത് ജാഗ്രതാ നിര്‍ദേശം\nജലനിരപ്പ് ഉയര്‍ന്നതിനെ തുടര്‍ന്ന് കക്കി-ആനത്തോട് ഡാമിന്റെ ഷട്ടറുകള് ഉയര്‍ത്തി. രണ്ടും മൂന്നും ഷട്ടറുകള് 30 സെന്റിമീറ്റർ ആണ് ഉയര്‍ത്തിയത്. സെക്കൻ്റിൽ 50 ക്യുമെക്സ് വെള്ളമാണ് പുറത്തേക്ക് ഒഴുകുന്നത്. പമ്പാ നദിയുടെയും കക്കട്ടാറിന്റെയും തീരത്തുള്ളവര്‍ക്ക് ജാഗ്രതാ നിര്‍ദേശം നല്‍കി.\nപുതിയ ഡാം തന്നെ സര്‍ക്കാര് ലക്ഷ്യം; നടപടികളുമായി മുന്നോട്ടു പോകുമെന്ന് മുഖ്യമന്ത്രി അറിയിച്ചു: മന്ത്രി കെ രാജന്\nമുല്ലപ്പെരിയാറില് പുതിയ ഡാം പണിയുകയാണ് സര്‍ക്കാര് ലക്ഷ്യമെന്ന് റവന്യൂമന്ത്രി കെ രാജന്. അതിനുള്ള നടപടികളുമായി മുന്നോട്ടുപോകുമെന്ന് മുഖ്യമന്ത്രി അറിയിച്ചിട്ടുണ്ടെന്നും മന്ത്രി വ്യക്തമാക്കി. മുല്ലപ്പെരിയാര് തുറക്കുന്നതുമായി ബന്ധപ്പെട്ട് ഇടുക്കി ജില്ലയിലെത്തി ഡാം, മാറ്റി പാര്‍പ്പിച്ചവരുടെ ക്യാമ്പുകള്, പ്രശ്‌ന സാധ്യതാ പ്രദേശങ്ങള് എന്നിവ സന്ദര്‍ശിച്ച ശേഷം സംസാരിക്കുകയായിരുന്നു മന്ത്രി. ജനങ്ങളും ഉദ്യോഗസ്ഥരും ഒറ്റക്കെട്ടായി നിന്നാണ് ഡാം തുറക്കുന്നതിനുള്ള മുന്നൊരുക്ക…\nആഡംബര കപ്പലിലെ ലഹരിമരുന്ന് കേസിൽ ബോളിവുഡ് താരം ഷാരൂഖ് ഖാന്റെ മകൻ ആര്യൻ ഖാന് ജാമ്യം ലഭിച്ചെങ്കിലും ഇന്ന് പുറത്തിറങ്ങണമെങ്കിൽ റിലീസ് ഉത്തരവ് വൈകിട്ട് 5:30ന് മുൻപ് ജയിലിലെത്തണം. എന്നാൽ ഉത്തരവ് ഇതുവരെ ജയിലിൽ എത്തിയിട്ടില്ല. ജയിൽ ചട്ടങ്ങൾ പ്രകാരം അഞ്ചരയ്ക്ക് ശേഷമാണ് ഉത്തരവ് ബെയിൽ ബോക്സിൽ എത്തുന്നതെങ്കിൽ അടുത്ത ഒരു രാത്രികൂടി ആര്യന് ജയിലിനുള്ളിൽ…\nരജനീകാന്തിന്റെ ആരോഗ്യനില; പുതിയ മെഡിക്കൽ ബുള്ളറ്റിൻ പുറത്ത്\nചെന്നൈയിലെ കാവേരി ആശുപത്രിയിൽ പ്രവേശിപ്പിച്ച നടൻ രജനികാന്തിന്റെ ആരോഗ്യ നിലയിൽ പുരോഗതി. രക്തക്കുഴലിലെ ബ്ലോക്ക് നീക്കാനുള്ള പ്രക്രിയ പൂർത്തിയാക്കിയതായി ആശുപത്രിയുടെ മെഡിക്കൽ ബുള്ളറ്റിനിൽ അറിയിച്ചു. കരോട്ടിഡ് ആർട്ടറി റിവാസ്കുലറൈസേഷൻ എന്ന പ്രക്രിയ രജനികാന്ത് വിജയകരമായി പൂർത്തിയാക്കി. തലകറക്കം അനുഭവപ്പെട്ടതിനെ തുടർന്നാണ് ആശുപത്രിയിൽ പ്രവേശിപ്പിച്ചത്. ഏതാനും ദിവസങ്ങൾക്കുള്ളിൽ അദ്ദേഹത്തിന് ആശുപത്രി വിടാമെന്നും മെഡിക്കൽ ബുള്ളറ്റിനിലൂടെ കാവേരി ഹോസ്പിറ്റൽ…\nരണ്ടാം ക്ലാസുകാരനെ തല കീഴാക്കി തൂക്കി പിടിച്ച് അധ്യാപകന്റെ ക്രൂരത\nരണ്ടാം ക്ലാസുകാരനെ കെട്ടിടത്തില് നിന്നും തല കീഴാക്കി തൂക്കി പിടിച്ച് അധ്യാപകന്റെ ക്രൂരത. ഉത്തര്‍പ്രദേശിലെ മിര്‍സാപൂര് അഹ്‌റോറയിലാണ് ഞെട്ടിപ്പിക്കുന്ന സംഭവം. ഭക്ഷണം കഴിക്കുന്ന സമയത്ത് വികൃതി കാണിച്ചെന്ന് ആരോപിച്ചാണ് അധ്യാപകന്റെ നടപടി. അഹ്‌റോറയിലെ സ്വകാര്യ സ്‌കൂളായ സദ്ഭാവന് ശിക്ഷന് സന്‍സ്തന് ജൂനിയര് സ്കൂളിലാണ് സംഭവം. കെട്ടിടത്തിന്റെ ഒന്നാം നിലയില് നിന്നും അധ്യാപകന് ഒറ്റക്കയ്യില് കുട്ടിയെ തല…


ഇഞ്ചോടിഞ്ച്; എട്ട് ഗോള് ത്രില്ലര്; ഗോവാ-ബ്ലാസ്‌റ്റേഴ്‌സ് പോരാട്ടം സമനിലയില്\nSat Jul 02 2022 10:42:59 GMT+0530 (India Standard Time)\nBY FAR6 March 2022 4:06 PM GMT\nFAR6 March 2022 4:06 PM GMT\nപനാജി: ഐഎസ്എല്ലില് അനായാസം എഫ് സി ഗോവയെ മറികടക്കാമെന്ന ബ്ലാസ്‌റ്റേഴ്‌സ് മോഹങ്ങള്‍ക്ക് തിരിച്ചടി.എട്ട് ഗോള് വീണ ത്രില്ലറില് ഗോവയോട് ബ്ലാസ്‌റ്റേഴ്‌സ് സമനില വഴങ്ങി. 4-4നാണ് മല്‍സരം അവസാനിച്ചത്.ഒപ്പത്തിനൊപ്പമായിരുന്നു ഇരുടീമും. ആദ്യ പകുതിയില് തന്നെ കേരളാ ബ്ലാസ്റ്റേഴ്‌സ് രണ്ട് ഗോളിന്റെ ലീഡ് നേടിയിരുന്നു.ലീഗിലെ അവസാന മല്‍സരത്തില് ജോര്‍ജ്ജ് പെരേരാ ഡയസ്സ് ബ്ലാസ്റ്റേഴ്‌സിനായി ഇരട്ട ഗോള് നേടി. 10, 25 മിനിറ്റുകളിലായിരുന്നു താരത്തിന്റെ ഗോളുകള്.\nഗോവയ്ക്ക് വേണ്ടി ഹാട്രിക്ക് നേട്ടവുമായി എയ്‌റം കബ്രേറാ തിളങ്ങി. 49, 63, 82 മിനിറ്റുകളിലായിരുന്നു താരത്തിന്റെ ഗോളുകള്. എയ്ബന്‍ബാ ഡോളിങ് 79ാം മിനിറ്റിലും ഗോവയ്ക്കായി സ്‌കോര് ചെയ്തു. 79ാം മിനിറ്റില് ഗോവ ലീഡെടുത്തുമ്പോള് അവസാന മല്‍സരം കൈവിട്ട് പോവുമെന്ന് ആരാധകര് കരുതി. വീണ്ടും ഗോവ മഞ്ഞപ്പടയെ ഞെട്ടിച്ചു. 82ാം മിനിറ്റില് കബ്രേരാ തന്റെ മൂന്നാം ഗോള് നേടി.\nവിട്ടുകൊടുക്കാന് തയ്യാറാവത്ത കൊമ്പന്‍മാര് വിന്‍സി ബരേറ്റോയിലൂടെ 88ാം മിനിറ്റില് തിരിച്ചടിച്ചു. ബ്ലാസ്‌റ്റേഴ്‌സിന്റെ ലെക്കി സ്റ്റാര് അല്‍വാരോ വാസ്‌ക്വസ് 90ാം മിനിറ്റില് വിജയഗോളിന് തുല്യമായ ഒരു ഗോള് സ്‌കോര് ചെയ്തു. വിജയതുല്യമായ സമനിലയോടെ ഇരുടീമും ലീഗ് മല്‍സരങ്ങള്‍ക്ക് സമാപനം കുറിച്ചു. ബ്ലാസ്റ്റേഴ്‌സ് നേരത്തെ സെമി ഉറപ്പിച്ചിരുന്നു.34 പോയിന്റോടെ നാലാം സ്ഥാനത്താണ് ബ്ലാസ്‌റ്റേഴ്‌സ് ഫിനിഷ് ചെയ്തു. ഗോവ ഒമ്പതാം സ്ഥാനത്തും ഫിനിഷ് ചെയ്തു.\nപന്നിയങ്കര ടോള് പ്ലാസയില് നിരക്ക് വര്‍ധിപ്പിക്കാന് ഹൈക്കോടതിയുടെ...\n2 July 2022 4:45 AM GMT


രക്ഷാദൗത്യത്തിന് സ്പെഷ്യൽ ട്രെയിനിങ്ങ് ലഭിച്ച നായ്ക്കളെയും പ്രദേശത്ത് വിന്യസിച്ചിട്ടുണ്ട്\n08 Aug, 2020 at 02:57 PM\nഇടുക്കി രാജമലയിലെ മണ്ണിടിച്ചിലിൽ 26 പേര് മരിച്ചതായി മുഖ്യമന്ത്രി വാര്‍ത്താസമ്മേളനത്തില് അറിയിച്ചു. ആകെ 78 പേര് അകപ്പെട്ട അപകടത്തില് ഇന്നലെ പതിനഞ്ച് മൃതദേഹങ്ങള് കണ്ടെത്തിയിരുന്നു. ഇന്ന് പതിനൊന്ന് പേരുടെ കൂടി മൃതദേഹങ്ങളാണ് പെട്ടിമുടിയിലെ ദുരന്തസ്ഥലത്ത് നിന്നും കണ്ടെത്തിയത്. ഇതില് മൂന്ന് പേരുടെ മൃതദേഹങ്ങള് തിരിച്ചറിഞ്ഞിട്ടില്ല. മരിച്ചവരുടെ പോസ്റ്റുമോര്‍ട്ടം നടപടികള് പൂര്‍ത്തിയായിട്ടുണ്ട്. മൃതദേഹങ്ങള് നേമക്കാട് തന്നെ സംസ്കരിക്കാനുള്ള നടപടികളും ആരംഭിച്ചിട്ടുണ്ട്. കാണാതായവര്‍ക്കായുള്ള തിരച്ചില് ഇപ്പോഴും തുടരുകയാണ്. എന്.ഡി.ആര്.എഫിന്‍റെ രണ്ട് ടീം പ്രദേശത്ത് ക്യാമ്പ് ചെയ്താണ് തിരച്ചില് നടത്തുന്നത്. രക്ഷാദൗത്യത്തിന് സ്പെഷ്യൽ ട്രെയിനിങ്ങ് ലഭിച്ച നായ്ക്കളെയും പ്രദേശത്ത് വിന്യസിച്ചിട്ടുണ്ട്. തൃശ്ശൂരിൽ നിന്ന് ബൽജിയൻ മലിനോയിസ്, ലാബ്രഡോർ എന്നീ ഇനത്തിൽ പെട്ട നായ്ക്കളെ ഇതിനായി ഇടുക്കിയിലേക്ക് അയച്ചിട്ടുണ്ട്.\nറവന്യു മന്ത്രി ഇ. ചന്ദ്രശേഖരന്, വൈദ്യുതി മന്ത്രി എം.എം മണി എന്നിവര് സംഭവസ്ഥലത്ത് ക്യാമ്പ് ചെയ്ത് സ്ഥിതിഗതികള് വിലയിരുത്തുന്നുണ്ട്. മരിച്ചവരുടെ കുടുംബങ്ങള്‍ക്ക് അഞ്ച് ലക്ഷം സംസ്ഥാന സര്‍ക്കാരിന്‍റെ ധനസഹായവും ചികിത്സ സര്‍ക്കാര് ചെലവില് നടത്തുമെന്നും മുഖ്യമന്ത്രി അറിയിച്ചു. അതെ സമയം രാജമലയിൽ മരണപ്പെട്ട കുടുംബ അംഗങ്ങൾക്ക് സർക്കാർ10 ലക്ഷം രൂപ നഷ്ടപരിഹാരം തൽകണമെന്നു ആവശ്യപ്പെട്ട് പ്രതിപക്ഷ നേതാവ് രമേശ് ചെന്നിത്തല മുഖ്യമന്ത്രിക്ക് കത്ത് നൽകി.\nഇന്നലെ പുലര്‍ച്ചെ3മണിയോടെയാണ് നാടിനെ നടുക്കിയ ദുരന്തമുണ്ടായത്. തോട്ടം തൊഴിലാളികള് താമസിക്കുന്ന ലയങ്ങള്‍ക്ക് മുകളിലേക്ക് മണ്ണിടിച്ചിലുണ്ടാവുകയായിരുന്നു. നയമക്കാട് എസ്റ്റേറ്റിലെ പെട്ടിമുടി ഡിവിഷനില് ജോലി ചെയ്യുന്ന തൊഴിലാളികളാണ് അപകടത്തില് പെട്ടത്. 30 മുറികളുള്ള4ലയങ്ങള് പൂര്‍ണ്ണമായും തകര്‍ന്നു. ഇവയില് ആകെ 78 പേരാണ് താമസിച്ചിരുന്നത്. ഇവയില് 12 പേര് രക്ഷപ്പെട്ടു.\nഗാന്ധിരാജ്(48), ശിവകാമി(35), വിശാല്(12), മുരുകന്(46), രാമലക്ഷ്മി(40), മയില്‍സാമി(48), കണ്ണന്(40), അണ്ണാദുരൈ(44), രാജേശ്വരി(43), കൗസല്യ(25), തപസിയമ്മാള്(42), സിന്ധു(13), നിധീഷ്(25), പനീര്‍സെല്‍വം(50), ഗണേശന്(40) രാജ (35), വിജില (47), കുട്ടിരാജ് (48), പവന് തായ് (52) ഷണ്‍മുഖ അയ്യന് (58), മണികണ്ഡന് (20), ദീപക് (18), പ്രഭ (55), ഒന്ന് (സ്ത്രീ) തിരിച്ചറിഞ്ഞിട്ടില്ല, മറ്റു രണ്ട് പേരെ തിരിച്ചറിഞ്ഞിട്ടില്ല\nരാജമലയിൽ മരണപ്പെട്ടവരുടെ കുടുംബങ്ങൾക്ക് സർക്കാർ 10 ലക്ഷം രൂപ നഷ്ടപരിഹാരം നല്‍കണം: രമേശ് ചെന്നിത്തല\nആദ്യം അടിച്ചൊതുക്കി, പിന്നെ എറിഞ്ഞു വീഴ്ത്തി; പഞ്ചാബിനെതിരെ മുംബൈക്ക് 48 റണ്‍സ് വിജയം\nസംസ്ഥാനത്ത് കോവിഡ് നിരോധനാജ്ഞ\nസെക്രട്ടറിയേറ്റിലെ തീപിടുത്തം; മാധ്യമങ്ങൾക്കെതിരെ കേസെടുക്കാൻ സർക്കാർ നീക്കം\nയുപിയിലെ ബലാൽസംഗക്കൊലകൾക്കെതിരിൽ വിമൻ ജസ്റ്റിസ് മൂവ്മെൻറ് 'പ്രതിഷേധപ്പെൺജ്വാല' സംഘടിപ്പിച്ചു\nരാഹുല് ഗാന്ധിയെ കയ്യേറ്റം ചെയ്തത് ജനാധിപത്യ വിരുദ്ധമെന്ന് മുഖ്യമന്ത്രി പിണറായി വിജയന്


കോസ്റ്റ് ഗാർഡ് തസ്തികയിൽ പത്താം ക്ലാസുകാർക്ക് അവസരമുണ്ട്; അപേക്ഷ നവംബർ 30 മുതൽ | vacancies in coast guard posts\nകോസ്റ്റ് ഗാർഡ് തസ്തികയിൽ പത്താം ക്ലാസുകാർക്ക് അവസരമുണ്ട്; അപേക്ഷ നവംബർ 30 മുതൽ\nDelhi, First Published 20, Nov 2020, 12:03 PM\nഎഴുത്തുപരീക്ഷ, ശാരീരികക്ഷമതപരീക്ഷ, മെഡിക്കല് പരിശോധന എന്നിവയുണ്ടാവും. 2021 ജനുവരിയിൽ കൊച്ചിയിലായിരിക്കും പരീക്ഷാകേന്ദ്രം.\nകൊച്ചി: കോസ്റ്റ്ഗാര്‍ഡ് നാവിക് തസ്തികയില് 50 ഒഴിവിലേക്ക് പുരുഷന്മാര്‍ക്ക് അവസരം. ഡൊമസ്റ്റിക്ക് ബ്രാഞ്ച് പത്താമത്തെ എന്‍ട്രി-01/2021 ബാച്ചിലേക്കാണ് അപേക്ഷ ക്ഷണിച്ചിരിക്കുന്നത്. കുക്ക്, സ്റ്റുവാര്‍ഡ് എന്നീ വിഭാഗങ്ങളിലേക്ക് നവംബര് 30 മുതല് അപേക്ഷിക്കാം.\nഭിന്നശേഷിക്കാര്‍ക്ക് അപേക്ഷിക്കാന് അര്‍ഹതയില്ല.\n50 ശതമാനം മാര്‍ക്കോടെ പത്താം ക്ലാസ് പാസായിരിക്കണം. ദേശീയ വിഭാഗത്തില് അംഗീകാരം ലഭിച്ച കായികതാരങ്ങള്‍ക്കും എസ്.സി./എസ്.ടി. വിഭാഗത്തിനും അഞ്ചുശതമാനം മാര്‍ക്കിളവുണ്ട്. 01/04/1999-നും 31/03/2003 നുമിടയില് ജനിച്ചവരായിരിക്കണം. പിന്നാക്ക വിഭാഗക്കാര്‍ക്ക് നിയമാനുസൃത ഇളവ്. എഴുത്തുപരീക്ഷ, ശാരീരികക്ഷമതപരീക്ഷ, മെഡിക്കല് പരിശോധന എന്നിവയുണ്ടാവും. 2021 ജനുവരിയിൽ കൊച്ചിയിലായിരിക്കും പരീക്ഷാകേന്ദ്രം.\nക്വാണ്ടിറ്റേറ്റീവ് ആപ്റ്റിറ്റിയൂഡ്, മാത്തമാറ്റിക്‌സ്, ജനറല് സയന്‍സ്, ജനറല് ഇംഗ്ലീഷ്, ജനറല് അവയര്‍നസ് (കറന്റ് അഫയേഴ്സ് ആന്‍ഡ് ജനറല് നോളജ്), റീസണിങ് (വെര്‍ബല് ആന്‍ഡ് നോ വെര്‍ബല്) എന്നിങ്ങനെയാണ് സിലബസ്. എഴുത്തുപരീക്ഷയില് ജയിക്കുന്നവര്‍ക്കായിരിക്കും ശാരീരികക്ഷമത പരീക്ഷ. ഏഴുമിനിറ്റില് 1.6 കിലോമീറ്റര് ഓട്ടം, 20 സ്‌ക്വാട്ട് അപ്സ്, 10 പുഷ് അപ്. മെഡിക്കല് യോഗ്യത: ഉയരം 157 സെ.മീ., മിനിമം നെഞ്ചളവ് (5 സെ.മീ. വികാസം ഉണ്ടായിരിക്കണം), പ്രായത്തിനും വയസ്സിനും അനുയോജ്യമായ ഉയരം, സാധാരണ കേള്‍വിശേഷി, വിഷ്വല് സ്റ്റാന്‍ഡേഡ് 6/36. മെഡിക്കല് പരിശോധനയില് പങ്കെടുക്കുമ്പോള് പല്ലും ചെവിയും ശുചിയായിരിക്കണം. വിശദവിവരങ്ങള്‍ക്കും അപേക്ഷിക്കാനുമായി www.joinindiancoastguard.gov.in എന്ന വെബ്സൈറ്റ് കാണുക. ഡിസംബര്7ആണ് അവസാന തീയതി.\nLast Updated 20, Nov 2020, 12:03 PM\nകോസ്റ്റ് ഗാർഡ് തസ്തിക


മിന്നൂസ് ഡയറി: ഹാപ്പി ബെര്‍ത്ത് ഡേ\nPosted by സൂര്യോദയം at 11:05 PM\nമിന്നുവിണ്റ്റെ ബെര്‍ത്ത് ഡേ.. ലൈവ് അപ്ഡേറ്റ്\nമിന്നുവിനെന്റെ ബെറ്‌ത്ത് ഡേ ആശംസകള്...\nആശംസ, പ്രാര്‍ത്ഥന, സ്നേഹം..\nപലപ്പോഴും മിന്നുവിന്റെ കുസൃതികള് വായിക്കുമ്പോ എന്റെ മോളുമായുള്ള സാമ്യം കണ്ട് അമ്പരന്നിട്ടുണ്ട്.\nമിന്നുവിന് എന്റെ വകയും പിറന്നാള് ആശംസകള്...\nബര്‍ത്ത്‌ഡേ ആഘോഷത്തിന്റെ ചിത്രങ്ങളൊന്നുമില്ലേ?\nഇന്നാണോ?9എന്ന് ബ്ലോഗിനുമുകളില് കണ്ടതുപോലെ. ഇന്നു പിറന്നാളാണോ? ആവും അല്ലേ?\nഎന്തായാലും പ്രാര്‍ത്ഥനയും സ്നേഹവും എന്ന് പ്രത്യേകം പറയണമെന്നില്ല. അതേ ഉള്ളൂ എനിക്കിപ്പോ മിന്നൂന് കൊടുക്കാന്.\nമിന്നൂസേ ഒരു ചക്കരയുമ്മയും ഒരു പഞ്ചാരയുമ്മയും. കേക്ക് എനിക്കും തരണംട്ടോ. :)\nപനിയൊക്കെ മാറി മിടുക്കിയായില്ലേ?\nമിന്നൂസിന് എന്റെ വകയും ജന്മദിനാശംസകള്.\nകൊച്ചിനു എന്റെ എല്ലാവിധ പിറന്നാള് ആശംസകളും. കുട്ടിയുടെ പിറന്നാള് ആഘോഷങ്ങള് വലിയ ഭൂലോക ചടങ്ങാക്കി മാറ്റുന്ന ഈ കാലത്തു കുറച്ചു അനാഥ കുട്ടികള്‍ക്ക് അന്നദാനം കൊടുത്ത് വയറു നിറപ്പിക്കുന്ന സൂര്യോദയത്തിനും ആശംസകള്.\nbday wishes to minnus...\nസന്തോഷ ജന്മദിനം മിന്നൂന്....\nഇന്നാ ചൂടോടെ പിടിച്ചോ..\nമിന്നൂന് മിന്നുന്ന ഒരു ജന്മദിനാശംസ..!\nഅതിന്റെ കൂടെ എന്റെ വക ഒരു ചക്കരയുമ്മയും...\nപിറന്നാള് വാഴ്ത്തുകള് .......... മിന്നുക്കുട്ടി ........\nമിന്നുവിനു മിന്നുന്ന ജന്മദിനാ‍ശംസകള്\nഅടിപൊളി ജന്മദിനം മിന്നൂട്ടീ.. ദീര്‍ഘായുസ്സും സന്തോഷവും സൌഖ്യവും!!\nHappy Birthday Minnoottee....\nMAy God the Almighty bless you with good Health and Happiness forever....\nഹാപ്പി ബര്‍ത്ത്ഡേ റ്റു യു മിനൂ....\n-സുല്, സുല്ലി, അമി, അനു\nമിന്നൂസിന് ഒരു നൂറുജന്മദിനങ്ങള് ആശംസിക്കുന്നു...\nസ്നേഹം നിറഞ്ഞ ജന്മദിനാശംസകള്.\n(ഓ.ടോ: ഇന്നലെ എന്റെ മോളുടെ പിറന്നാള് ആയിരുന്നു. അടുത്തടുത്ത നാളുകാരാണല്ലോ)\nപിറന്നാള് ആശംസകള്...മിന്നൂ‍സേ, പായസം കിട്ടീലാട്ടോ.. !!\nചക്കരക്കുട്ടിക്കു ചേട്ടന്റെ പിറന്നാള് ആശംസകള്..\nഅച്ചയോട് പറഞ്ഞു ഈ ചേട്ടനു ഒരു കഷണം കേക്ക് അയച്ചു തരണെ...\nബെറ്‌ത്ത് ഡേ ആശംസകള്...\nആശംസകള് മാത്രമല്ല, പ്രാര്‍ഥനയും സ്നേഹവുമെല്ലാമുണ്ട്.\nഎന്നാ എന്റേം ആശംശ :-)\nമിന്നുവിന് സ്നേഹവും ആശംസകളും അറിയിച്ച എല്ലാവര്‍ക്കും നന്ദി ട്ടോ... :-)\nമിന്നൂസേ മോള്‍ടെ പുരാണങ്ങളൊക്കെ മുടങ്ങാതെ വായിക്കാറുണ്ട് കേട്ടോ.ഒരുപാടൊരുപാട് ആശംസകള്..മിടുക്കിയായി വളരൂ..\nമിന്നൂ നിനക്കെന്റെ മംഗളാശംസകള്\nമിന്നിയും മുന്നിലായെത്തിയും ജീവിത\nച്ചില്ലയില്‍പൂവായ് ശലഭമായ് പാറുക\nചില്ലണിക്കണ്ണില് പുലരിയെ വാ‍ങ്ങുക\nമിന്നൂട്ടിക്ക് പിറന്നാല് ആശംസകള്....\nവൈകിയാണെങ്കിലും മിന്നുവിന് ആശംസകള്!\nmany many happy returns of that day minnu\nbelated birthday wishes from kutti-maaman.


അമ്മയെ കൊന്നതിന്റെ കാരണം കേട്ട് ഞെട്ടി പോലീസ്, യാതൊരു ഭാവഭേദവുമില്ലാതെ ഉറങ്ങാതെ, കരയാതെ അറസ്റ്റിലായ വനിതാ ടെക്കി | Murder|amrita bengaluru techie|bengaluru techie|woman techie\nFeb 8, 2020, 06:42 pm IST\nബെംഗളൂരു: അമ്മയെ കുത്തിക്കൊലപ്പെടുത്തിയ ശേഷം സഹോദരനെ മാരകമായി പരിക്കേൽപ്പിച്ച് ആന്‍ഡമാനിലേക്ക് കടന്ന വനിതാ ടെക്കിയെ പോലീസ് വിശദമായി ചോദ്യം ചെയ്തു.പോലീസ് സ്‌റ്റേഷനിലെത്തിച്ച അമൃത പലതവണ തല ചുമരിലിടിച്ച് നിലവിളിച്ചത് പോലീസുകാരെ ഭയപ്പെടുത്തി. ഇതോടെ മനഃശാസ്ത്ര വിദഗ്ധരുടെ കൗണ്‍സിലിങ് ഏര്‍പ്പെടുത്തി. അമ്മയെ അത്രയേറെ സ്‌നേഹിച്ചിരുന്നതിനാലാണ് അവരെ കൊലപ്പെടുത്തിയതെന്നായിരുന്നു അമൃത പോലീസിനോടും മനഃശാസ്ത്ര വിദഗ്ധരോടും പറഞ്ഞത്. ആന്‍ഡമാനിലെ പോര്‍ട്ട് ബ്ലെയറില്‍നിന്ന് കാമുകനൊപ്പം പിടികൂടിയ അമൃതയെ ബുധനാഴ്ച രാത്രിയോടെ ബെംഗളൂരുവിലെത്തിച്ചിരുന്നു.\nഇതിനുപിന്നാലെയാണ് പോലീസ് കാര്യങ്ങള് ചോദിച്ചറിഞ്ഞത്.ബാങ്കുകാരും കടക്കാരും അവരെ ഉപദ്രവിക്കുന്നത് കാണാന് ഒരിക്കലും താന് ഇഷ്ടപ്പെട്ടിരുന്നില്ല. അതിനാലാണ് അമ്മയെയും സഹോദരനെയും കൊലപ്പെടുത്തി ആത്മഹത്യ ചെയ്യാന് തീരുമാനിച്ചതെന്നും അമൃത വെളിപ്പെടുത്തി.അമ്മയെ കൊലപ്പെടുത്തിയതിന് ശേഷം യുവതി ഒന്ന് കരയുകയോ ഉറങ്ങുകയോ ചെയ്തിട്ടില്ലെന്നും പോലീസ് ഉദ്യോഗസ്ഥരെ ഉദ്ധരിച്ച് മാധ്യമങ്ങള് റിപ്പോര്‍ട്ട് ചെയ്തു. ഏകദേശം 15 ലക്ഷത്തോളം രൂപയുടെ കടബാധ്യതയാണ് അമൃതയ്ക്കുണ്ടായിരുന്നത്. വിവിധ ബാങ്കുകളില്‍നിന്നും പണമിടപാടുകാരില്‍നിന്നുമായാണ് ഇത്രയധികം തുക വായ്പ എടുത്തിരുന്നത്.\nനേരത്തെ ഒരു മള്‍ട്ടിനാഷണല് കമ്പനിയില് ജോലിചെയ്തിരുന്ന അമൃതയ്ക്ക് 2017 ല് ആ ജോലി നഷ്ടമായി. ഇതോടെയാണ് വായ്പ തിരിച്ചടവ് മുടങ്ങുകയും സാമ്പത്തിക പ്രതിസന്ധി രൂക്ഷമാവുകയും ചെയ്തത്.തിരിച്ചടവ് മുടങ്ങിയതോടെ ബാങ്കുകാരും പണമിടപാടുകാരും പതിവായി വീട്ടിലെത്തിയിരുന്നു. ഇതിനെചൊല്ലി അമൃതയും അമ്മയും തമ്മില് വഴക്കിടുകയും ചെയ്തു. സാമ്ബത്തിക പ്രതിസന്ധി രൂക്ഷമായതോടെ ആത്മഹത്യ ചെയ്യാനാണ് നേരത്തെ ഉദ്ദേശിച്ചിരുന്നതെങ്കിലും താന് മരിച്ചാല് അമ്മയും സഹോദരനും ഈ ബാധ്യതകള് ഏറ്റെടുക്കേണ്ടിവരുമെന്ന് ഇന്റര്‍നെറ്റില് നടത്തിയ തിരച്ചിലില് മനസിലാക്കിയിരുന്നു.\nഇതോടെയാണ് ഇരുവരെയും കൊലപ്പെടുത്താന് തീരുമാനിച്ചുറപ്പിച്ചത്. കൃത്യം നടത്തിയ ശേഷം നാടുവിടുകയോ ജീവനൊടുക്കുകയോ ചെയ്യാമെന്നും തീരുമാനിച്ചു.ഫെബ്രുവരി രണ്ടിന് പുലര്‍ച്ചെയാണ് അമൃത അമ്മയെ കുത്തിക്കൊന്നത്. ശേഷം സഹോദരനെ കൊലപ്പെടുത്താന് ശ്രമിച്ചെങ്കിലും പരാജയപ്പെട്ടു. ഇതിനു പിന്നാലെ കാമുകനായ ശ്രീധര് റാവുവിനൊപ്പം ബെംഗളൂരു വിമാനത്താവളത്തിലെത്തി. അവിടെനിന്ന് ആന്‍ഡമാനിലേക്കും പോയി. എന്നാല് ആത്മഹത്യ ചെയ്യാന് ഉദ്ദേശിച്ചിരുന്ന യുവതി എന്തിനാണ് കാമുകനൊപ്പം ആന്‍ഡമാനിലേക്ക് കടന്നതെന്ന ചോദ്യം ബാക്കിയുണ്ട്. പോലീസും ഇക്കാര്യത്തില് വിശദമായ അന്വേഷണം നടത്തിവരികയാണ്.\nഅതേസമയം കൃത്യം നടന്നതിന്റെ രണ്ടു ദിവസം മുമ്പ് തന്നെ അമൃത വിമാന ടിക്കറ്റുകള് ബുക്ക് ചെയ്തിരുന്നതായി പോലീസ് കണ്ടെത്തിയിട്ടുണ്ട്. മാത്രമല്ല, യാത്രയ്ക്കിടെ ഒരു മൊബൈല് ഫോണ് ഉപേക്ഷിക്കുകയും ചെയ്തു. ഇതെല്ലാം കൂടുതല് സംശയം ജനിപ്പിക്കുന്നതാണ്. അതിനാല്‍തന്നെ യുവതിയുടെ മൊഴികള് പോലീസ് പൂര്‍ണമായും വിശ്വാസത്തിലെടുത്തിട്ടില്ല.മൂന്നുവര്‍ഷത്തോളം അമൃതയുടെ സഹപ്രവര്‍ത്തകനായിരുന്നു ശ്രീധര് റാവു. ഇയാള് നിരപരാധിയാണെന്നും കേസില്‍നിന്ന് ഒഴിവാക്കണമെന്നും ശ്രീധറിന്റെ അഭിഭാഷകന് കഴിഞ്ഞ ദിവസം കോടതിയില് വാദിച്ചിരുന്നു, പക്ഷേ, അമൃതയ്ക്ക് വേണ്ടി ആരും കോടതിയില് ഹാജരായില്ല. ഇവരുടെ ബന്ധുക്കളും കോടതിയില് എത്തിയിരുന്നില്ല.\nMurder amrita bengaluru techie bengaluru techie woman techie\n"14 കാരിയാണെങ്കിലും അവൾക്ക് ആർത്തവമുണ്ട്, പ്രശ്നമില്ല" ക്രിസ്ത്യന് പെണ്‍കുട്ടിയെ തട്ടിക്കൊണ്ടുപോയി മതംമാറ്റി വിവാഹം കഴിപ്പിച്ച സംഭവത്തില് പാക് കോടതിയുടെ വിധി\nഡല്‍ഹി ജനത ആര്‍ക്കൊപ്പം? എക്സിറ്റ് പോള് ഫലങ്ങള് പുറത്ത്


ആദരവും തുല്യതയും നൽകി പാരന്റിംഗ് | democratic-parenting-what-is-it-and-how-to-practice - Malayalam BoldSky\nആദരവും തുല്യതയും നൽകി പാരന്റിംഗ്\n| Published: Monday, July 9, 2018, 15:00 [IST]\nസ്കൂളിൽ മോശം പ്രകടനത്തെക്കുറിച്ച് ഒരു മാതാവോ പിതാവിനെയോ കുട്ടികളോടു സംസാരിക്കുന്നതിൻറെ ഈ രണ്ടു ദൃഷ്ടാന്തങ്ങൾ പരിചിന്തിക്കുക:\nഉദാഹരണം 1 (കുട്ടിയോട് പറയുന്നത് ): "ഹേയ്, എന്തിനാണ് ജനിച്ചത്, നിന്റെ പാഠങ്ങൾ മര്യാദയ്ക്ക് പഠിച്ച് എന്നെ നാണം കെടുത്താതെ ഇരുന്നുകൂടേ . നിന്റെ ഒഴിവു കഴിവുകൾ കൊണ്ട് പോയിക്കൊള്ളണം , എന്നെ ബുദ്ധിമുട്ടിക്കാതെ പഠിക്കണം. "\nഉദാഹരണം 2: "പ്രിയപ്പെട്ട കുഞ്ഞേ , നി പ്രതീക്ഷയ്‌ക്കൊപ്പം എത്തിയിട്ടില്ല, ഞാൻ അതിനെക്കുറിച്ച് സന്തുഷ്ടനല്ല. അതിനാൽ ഞാൻ ഒരു പഠനപദ്ധതി തയ്യാറാക്കുകയും അടുത്ത തവണയും നിന്നെ സഹായിക്കുകയും ചെയ്യും. നിങ്ങളെന്ത് പറയുന്നു?"\nരണ്ടാമത്തെ സംഭവം രക്ഷിതാവിനെയും കുട്ടിയേയും സംബന്ധിച്ചിടത്തോളം സമാധാനപരമാണ് . അത് ജനാധിപത്യ രക്ഷാകർതൃത്വമാണ്. ചില ഉദാഹരണങ്ങൾ പങ്കുവെക്കുന്നു, നിങ്ങൾക്ക് ഇത് എങ്ങനെ നല്ലത് / ചീത്തയാകുന്നു അല്ലെങ്കിൽ നിങ്ങളെ പ്രേരിപ്പിക്കുന്നതെങ്ങനെ എന്ന് പറയുന്നു.\nഡെമോക്രാറ്റിക് പാരന്റിംഗ് എന്താണെന്ന് മനസിലാക്കുക\nജനാധിപത്യ പാരന്റിംഗ്, പേര് സൂചിപ്പിക്കുന്നത് പോലെ, കുട്ടികളെ തുല്യരായി പരിഗണിക്കുന്നു . മാതാപിതാക്കൾ തങ്ങളുടെ കുട്ടികളെ ബഹുമാനത്തോടും ആദരവോടും കൂടെ കൈകാര്യം ചെയ്യുന്നു.\nകുട്ടികൾക്കുള്ള തിരഞ്ഞെടുപ്പുകളും അവരുടെ തീരുമാനങ്ങൾക്ക് ഉത്തരവാദിത്തവും ലഭിക്കുന്നു.എന്നിരുന്നാലും, കുടുംബത്തിൽ മുതിർന്നവർ ചെയ്യുന്നതെന്തും കുട്ടികൾക്ക് ചെയ്യാൻ കഴിയുമെന്നല്ല അർത്ഥമാക്കുന്നത്. ഈ സ്വാതന്ത്ര്യം പ്രായത്തിന് യോജിച്ച തരത്തിലുള്ളതാണ്\nസവിശേഷതകൾ ജനാധിപത്യ രക്ഷാകേന്ദ്രത്തിന്റെ പ്രധാന വശങ്ങൾ ഇതാ:\nനിയമങ്ങളിൽ ശ്രദ്ധ കേന്ദ്രീകരിക്കുന്നത്: ഡെമോക്രാറ്റിക് മാതാപിതാക്കൾ തങ്ങളുടെ കുട്ടികളുമായി നിയമങ്ങൾ ചർച്ചചെയ്യുകയും നിയമങ്ങളുള്ളതിൻറെ പ്രാധാന്യം വിശദീകരിക്കുകയും ചെയ്യുന്നു. കുട്ടികൾ നിയമങ്ങൾ മനസിലാക്കുക എന്നതാണ് പ്രാധാന്യം.പകരം നിയമങ്ങൾ ലംഘിക്കുന്നതിനു അവരെ ശിക്ഷിക്കുകയല്ല വേണ്ടത് എന്നതാണ്.\nതിരഞ്ഞെടുന്നതിനെ പ്രോത്സാഹിപ്പിക്കുന്നു: ജനാധിപത്യ പാരന്റൈൻ ശൈലി അവരുടെ ദൈനംദിന ജീവിതത്തിലെ തിരഞ്ഞെടുപ്പുകൾ നടത്താൻ കുട്ടികളെ പ്രോത്സാഹിപ്പിക്കുന്നു. ഈ തിരഞ്ഞെടുപ്പുകൾക്ക് അനന്തരഫലങ്ങളും ഉണ്ട്. കുട്ടികൾ അവരുടെ തിരഞ്ഞെടുപ്പിലൂടെയുള്ള അനന്തരഫലങ്ങളെ ബന്ധപ്പെടുത്തുന്നു.\nപോസിറ്റീവ് ബലപ്പെടുത്തൽ: ഡെമോക്രാറ്റിക് മാതാപിതാക്കൾ കുട്ടിയുടെ നല്ല പെരുമാറ്റത്തിന് പ്രതിഫലം നൽകുന്നു. അവർ നിയമങ്ങൾ പാലിക്കുകയും നല്ലൊരു തീരുമാനമെടുക്കുകയും ചെയ്യുമ്പോഴാണ് അവർ അഭിനന്ദിക്കുന്നത്. എന്നിരുന്നാലും നിയമങ്ങൾ ലംഘിക്കുന്നതിനുള്ള ശിക്ഷ കഠിനമോ ദോഷമോ അല്ല.\nപ്രതികരണവും പ്രചോദനവും: മാതാപിതാക്കൾ കുട്ടികളുടെ ആവശ്യങ്ങൾക്ക് പ്രതികരിക്കുന്നവരാണ്. അവരുടെ ലക്ഷ്യങ്ങൾ നേടുന്നതിനായി അവരെ പ്രേരിപ്പിക്കും.\nതുല്യതയും പോസിറ്റിവ്വും: മാതാപിതാക്കൾ കുട്ടിയെ തുല്യമായി കണക്കാക്കുന്നതുപോലെ, അവർ അവരുടെ അഭിപ്രായത്തിനു നിർബന്ധം പിടിക്കുന്നില്ല. പകരം, അവർ ഒരു മുതിർന്നയാളുമായി ചെയ്യുന്നതുപോലുള്ള ഒരു ചർച്ചയാണ് ചെയ്യുന്നത് സ്നേഹം, ഊഷ്മളത, ഗ്രാഹ്യം: മാതാപിതാക്കൾ വാത്സല്യവും വിവേകവും ഉള്ളവരാണ്.\nജനാധിപത്യ പാരന്റിംഗ് എന്നത് ആധികാരികമായ പാരന്റിംഗ് ശൈലിയുമായി സാമ്യമുള്ളതാണ്. ആശയം നന്നായി മനസ്സിലാക്കാൻ ഏതാനും ഉദാഹരണങ്ങൾ നമുക്ക് നോക്കാം.\nഡെമോക്രാറ്റിക് പാരന്റിംഗ് ഉദാഹരണങ്ങൾ\n1. നിങ്ങളുടെ കുട്ടി പച്ചക്കറികൾ ഇഷ്ടപ്പെടാത്തതിനാൽ അവ തിന്നാൻ വിസമ്മതിക്കുന്നു. നിങ്ങൾ നിർബന്ധിക്കുമ്പോൾ അവർ , 'ഞാൻ തിന്നുന്നത് എന്തിനാണ്?' എന്ന് ചോദിക്കും.നിങ്ങളുടെ മറുപടി\nപച്ചക്കറികളിൽ ശരീരത്തിന് ആവശ്യമുള്ള വിറ്റാമിനുകളും ധാതുക്കളും ഉണ്ട്. ആരോഗ്യത്തോടെ തുടരാൻ അവയെ കഴിക്കേണ്ടതുണ്ട്. അവയെ ആസ്വദിച്ച് കഴിച്ചു നോക്കൂ . ഇതിൽ ഏതാണ് നി കഴിക്കാൻ ആഗ്രഹിക്കുന്നത്, ക്യാരറ്റ്, ക്യാപ്സിക്കം അല്ലെങ്കിൽ പീസ്?\n2. നിങ്ങളുടെ പെൺകുട്ടിയുടെ തെറ്റായ പെരുമാറ്റത്തിൽ സ്കൂളിൽ നിന്നുള്ള കൊടുത്ത ഒരു കത്ത് കൊണ്ട് വരുന്നു. സ്കൂൾ കൌൺസലറെ കാണുകയും വിശദീകരിക്കുകയും ചെയ്തു. ഇങ്ങനെയാണ് ഈ കത്തിനോട് നിങ്ങൾ പ്രതികരിക്കേണ്ടത് .സ്കൂളിൽ ഇന്ന് ഒരു മോശം ദിവസമായിരുന്നു എന്ന് ഞാൻ ഊഹിക്കുന്നു, നീ എന്താണ് തെറ്റ് ചെയ്തത് എന്ന് പറയാമോ? (നിങ്ങളുടെ കുട്ടിയെ നിങ്ങൾ തടസ്സപ്പെടുത്തുകയോ അവരുടെ പെരുമാറ്റത്തെ വിലയിരുത്തുകയോ ചെയ്യരുത്, എന്നിട്ട് പറയുക) നിങ്ങൾ ചെയ്തതുപോലെ നിങ്ങൾ പ്രവർത്തിച്ചിട്ടുണ്ടാകില്ല, പക്ഷെ കത്ത് ഒരു വലിയ കാര്യമാണ്. നിങ്ങൾ ക്ലാസിൽ എന്തെങ്കിലും പ്രശ്നമുണ്ടെങ്കിൽ അധ്യാപകനോട് സംസാരിക്കുക, എന്നാൽ ആദ്യം നിങ്ങളുടെ പെരുമാറ്റത്തിന് നിങ്ങൾ ക്ഷമ ചോദിക്കണം.\n3. ടെലിവിഷൻ പ്ലേ ചെയ്യാനോ കാണാനോ പോകുന്നതിനു മുൻപായി നിങ്ങളുടെ ഗൃഹപാഠം പൂർത്തിയാക്കാൻ നിങ്ങൾ മക്കളോട് പറയുക. നിങ്ങളുടെ കുട്ടികൾ അങ്ങനെ ചെയ്യില്ല. ഇതാണ് അപ്പോൾ നിങ്ങൾ കുട്ടികളോട് പറയേണ്ടത് ഗൃഹപാഠം പൂർത്തിയാക്കിയിട്ടില്ലെങ്കിൽ, നിങ്ങൾക്ക് കളിക്കാൻ കഴിയില്ല. ഇപ്പോൾ നിങ്ങൾ അത് പൂർത്തിയാക്കുകയാണെങ്കിൽ, നിങ്ങൾക്ക് ടെലിവിഷൻ കാണാനാകും.ജനാധിപത്യപാരന്റിങ് മാതാപിതാക്കളെ മെച്യുരിറ്റിയായി പെരുമാറാൻ സഹായിക്കുന്നു ; അതിനാൽ നിരവധി ഗുണങ്ങളുണ്ട്, എന്നാൽ ചില ദോഷങ്ങളുമുണ്ട്.\nഡെമോക്രാറ്റിക് പാരന്റിംഗ് ഗുണങ്ങളും ദോഷങ്ങളും\nജനാധിപത്യ രക്ഷകർത്താവ് മക്കൾക്ക് ഇനിപ്പറയുന്ന മാർഗ്ഗങ്ങളിലൂടെ ആനുകൂല്യങ്ങൾ നൽകുന്നു\nതീരുമാനങ്ങൾ എടുക്കാൻ കുട്ടികളെ പ്രോത്സാഹിപ്പിക്കുന്നു സ്വാതന്ത്ര്യം വികസിപ്പിക്കുക.\nആത്മവിശ്വാസവും സ്വയം ആദരവും മെച്ചപ്പെടുത്തുന്നു.\nതെറ്റായ തീരുമാനമെടുക്കുമ്പോൾ അവർ ശരിയായ തെരഞ്ഞെടുപ്പ് നടത്തുമ്പോഴും നിഷേധാത്മകമായ പ്രത്യാഘാതങ്ങൾ ഉണ്ടാകുമ്പോഴും നല്ല ഫലങ്ങൾ ഉണ്ടാകുമെന്നതിനാൽ കുട്ടികൾ ഉത്തരവാദിത്തം ഏറ്റെടുക്കുന്നു.\nരക്ഷകർത്താക്കളും കുട്ടികളും പരസ്പരം ബഹുമാനമുള്ളവരാണ്. ഇത് അവരുടെ ഇടയിൽ സുഖം സൃഷ്ടിക്കുന്നു.\nകുട്ടികളുടെ അഭിപ്രായങ്ങൾ വിലമതിക്കപ്പെടുന്നതിനാൽ , അവർ തങ്ങളുടെ വികാരങ്ങളുടെ മേൽ ഒരു നിയന്ത്രണ ബോധം വികസിപ്പിക്കുകയും അവയെ നിയന്ത്രിക്കുകയും ചെയ്യുന്നു.\nമാതാപിതാക്കളും കുട്ടികളും പരസ്പരം സ്നേഹിക്കുകയും പരസ്പരം കരുതുകയും ചെയ്യുന്നു.\nകുട്ടികൾ സ്കൂളിൽ നന്നായി ചെയ്യാനുള്ള മികച്ച സാധ്യതയുണ്ട്.\n'നല്ലത്', 'നല്ലതല്ല', അവയുടെ പിന്നിലുള്ള യുക്തി തുടങ്ങിയവയെക്കുറിച്ച് ജനാധിപത്യ മാതാപിതാക്കൾ വിശദീകരിക്കുന്നു.ഇത് അവരെ തീരുമാനമെടുക്കാൻ സഹായിക്കുന്നു\nപരോപകാരബോധത്തിന്റെയും മനസ്സാക്ഷിയുടെയും ധാർമ്മിക യുക്തിയുടെയും സ്വഭാവവിശേഷങ്ങൾ വികസിപ്പിക്കുന്നു.\nഡെമോക്രാറ്റിക് പാരന്റിംഗ് ദോഷവശങ്ങൾ\nഎല്ലാ രക്ഷകർത്വ രീതിക്കും അതിന്റെതായ വെല്ലുവിളികൾ ഉണ്ട്. ജനാധിപത്യ രക്ഷാകർതൃത്വവും അതുപോലെ തന്നെയാണ്\nവളർന്നുവരുമ്പോൾ, പ്രത്യേകിച്ചും കൗമാരപ്രായത്തിൽ തന്നെ കുട്ടികൾ മാതാപിതാക്കളെ ചോദ്യം ചെയ്തേക്കാം. തീരുമാനങ്ങളെടുക്കാൻ അവരെക്കൂടി ഉൾപ്പെടുത്തുന്ന മാതാപിതാക്കളുടെ പ്രയോഗത്തെ കുട്ടികൾ പ്രയോജനപ്പെടുത്താം.\nകുട്ടികൾ അവരെ പിന്തുടരുന്നതിന് നല്ലൊരു മാതൃകയായിരിക്കണം ജനാധിപത്യപരമായ മാതാപിതാക്കൾ.\nഈ പാരന്റിംഗ് രീതിക്ക് സ്ഥിരോത്സാഹ൦ ആവശ്യമാണ്. മാതാപിതാക്കൾ സ്ഥിരതയുള്ള, പ്രതിബദ്ധതയുള്ള, ക്ഷമയുള്ളവരായിരിക്കണം.\nഈ രക്ഷാകർതൃ ശൈലിയിൽ മാതാപിതാക്കൾ ഇരുവരും സമ്മതിക്കണം. അല്ലെങ്കിൽ അത് ആശയക്കുഴപ്പം ഉണ്ടാക്കാം.\nമാതാപിതാക്കൾ സ്ഥിരമായി ജനാധിപത്യ പാരന്റിങ് പിന്തുടരുകയോ അല്ലെങ്കിൽ അപര്യാപ്തമായ അറിവ് മൂലം അത് ഫലപ്രദമായി ഉപയോഗിക്കുകയോ ചെയ്തില്ലെങ്കിൽ, കുട്ടികൾ കൃത്രിമവും അച്ചടക്കമില്ലാത്തതുമായി മാറിയേക്കാം.\nകുട്ടികൾ തെറ്റായ തിരഞ്ഞെടുപ്പുകൾ നടത്തുമ്പോൾ, അനന്തരഫലങ്ങൾ ദീർഘകാലം അവരെ ശല്യപ്പെടുത്തുന്നു.\nമാതാപിതാക്കൾ അജ്ഞാതമായി അവരുടെ കുട്ടി പറയുന്ന എല്ലാ കാര്യങ്ങളും സ്വീകരിക്കാമായിരിക്കാം.\nജനാധിപത്യ രക്ഷാകർതൃത്വത്തിനുള്ള നുറുങ്ങുകൾ\nനിങ്ങൾ ജനാധിപത്യ രക്ഷാകർതൃ പരിശീലനം ആഗ്രഹിക്കുന്നുണ്ടെങ്കിൽ ഞങ്ങൾക്ക് നിങ്ങൾക്കായി ചില നുറുങ്ങുകൾ തരാം\nജനാധിപത്യ രക്ഷാകേന്ദ്രം പ്രാവർത്തികമാക്കാൻ നിങ്ങൾക്ക് എന്തെല്ലാം ചെയ്യാനാകും:\nനിങ്ങളുടെ പ്രതീക്ഷകൾ നിറവേറ്റിയാലും ഇല്ലെങ്കിലും നിങ്ങളുടെ കുട്ടികളെ ബഹുമാനിക്കുക.\nനിങ്ങളും നിങ്ങളുടെ ഇണയും ഒരേ രീതിയിലായിരിക്കണം പിന്തുടരേണ്ടത്\nകുട്ടികൾക്ക് അവരുടെ പ്രായത്തിനും മാനസിക വികസനത്തിനും സ്വാതന്ത്ര്യം നൽകുക. കുട്ടിക്ക് അധികം സ്വാതന്ത്ര്യം ലഭിക്കരുത്.\nകുട്ടികളുടെ ശിക്ഷണം, സ്വതന്ത്ര ഇച്ഛാശക്തി എന്നിവ തമ്മിൽ ഒരു വര വരയ്ക്കുക കാരണം കുട്ടികളെ തുലനം ചെയ്യുന്നതിനെ അവർ ഇഷ്ടപ്പെടുന്ന രീതിയിൽ ചെയ്യാൻ കഴിയുമെന്നല്ല അർത്ഥമാക്കുന്നത്.\nനിങ്ങളുടെ ആശയവിനിമയം തുറന്ന രീതിയിൽ ആയിരിക്കണം. നിയമങ്ങൾ, തിരഞ്ഞെടുക്കലുകൾ, വ്യക്തതയോടെയുള്ള അനന്തരഫലങ്ങൾ എന്നിവയെ തുറന്നുപറയുക.\nനിങ്ങളുടെ കുട്ടികളിൽ സ്വതന്ത്ര തീരുമാനമെടുക്കുന്നതിനെ പ്രോത്സാഹിപ്പിക്കുക, അവരെ സഹായിക്കാനും .\nനിബന്ധനകൾ നിർവചിക്കരുത്. നിങ്ങളുടെ കുട്ടിയുടെ സുഹൃത്തും രക്ഷിതാവും ആയിരിക്കുക വഴി നിങ്ങളുടെ റോൾ ബാലൻസ് ചെയ്യുക.\nRead more about: kids care കുട്ടി സംരക്ഷണം\nDemocracy parenting , as the name suggests, here children are considered as grown up individuals.\nStory first published: Monday, July 9, 2018, 15:00 [IST]


Kerala Assembly pays tribute to those killed in rains; The death toll has risen to 39 says chief Minister |Kerala Rain : മഴക്കെടുതിയിൽ മരിച്ചവർക്ക് നിയമസഭയിൽ ആദരാഞ്ജലി അർപ്പിച്ചു; ആകെ മരണം 39 തെന്ന് മുഖ്യമന്ത്രി ഇനി ആറ് പേരെ കൂടി കണ്ടെത്താനുണ്ട് | News in Malayalam\nഎംഎൽഎമാർക്ക് മഴക്കെടുതിയിൽ രക്ഷാപ്രവർത്തനങ്ങൾ ഏകോപിപ്പിക്കാൻ വേണ്ടിയാണ് നിയമസഭാ സമ്മേളനം 25 വരെ നിർത്തി വെച്ചത്.\nWritten by - Zee Hindustan Malayalam Desk | Last Updated : Oct 20, 2021, 11:33 AM IST\nനിയമസഭാ മഴക്കെടുതിയിൽ മരിച്ചവർക്ക് ആദരാഞ്ജലി അർപ്പിച്ച് കൊണ്ട് പിരിഞ്ഞു.\nനിയമസഭാ ഇനി വീണ്ടും ഈ മാസം 25 ന് ചേരും.\nഒക്ടോബര് 11 മുതല് സംസ്ഥാനത്ത് വര്‍ദ്ധിച്ച തോതിലുള്ള മഴയാണ് ഉണ്ടാകുന്നത്. ഒക്ടോബര് 11 മുതല് 12 വരെ തെക്കന് കേരളത്തില് ലഭിച്ച മഴയ്ക്കു കാരണം പടിഞ്ഞാറന് പസഫിക്കിലെ ചുഴലിക്കാറ്റിന്‍റെ പ്രഭാവമാണ്.\nTHiruvananthapuram : മഴക്കെടുതിയിൽ (Rain Crisis) ആകെ 39 പേർ മരണപ്പെട്ടുവെന്ന് മുഖ്യമന്ത്രി (Chief Minister) നിയമസഭയിൽ പറഞ്ഞു. നിയമസഭാ മഴക്കെടുതിയിൽ മരിച്ചവർക്ക് ആദരാഞ്ജലി അർപ്പിച്ച് കൊണ്ട് പിരിഞ്ഞു. നിയമസഭാ ഇനിം വീണ്ടും ഈ മാസം 25 ന് ചേരും. എംഎൽഎമാർക്ക് മഴക്കെടുതിയിൽ എരക്ഷാപ്രവർത്തനങ്ങൾ ഏകോപിപ്പിക്കാൻ വേണ്ടിയാണ് നിയമസഭാ സമ്മേളനം 25 വരെ നിർത്തി വെച്ചത്.\nഒക്ടോബര് 11 മുതല് സംസ്ഥാനത്ത് വര്‍ദ്ധിച്ച തോതിലുള്ള മഴയാണ് ഉണ്ടാകുന്നത്. ഒക്ടോബര് 11 മുതല് 12 വരെ തെക്കന് കേരളത്തില് ലഭിച്ച മഴയ്ക്കു കാരണം പടിഞ്ഞാറന് പസഫിക്കിലെ ചുഴലിക്കാറ്റിന്‍റെ പ്രഭാവമാണ്. ഒക്ടോബര് 13 മുതല് 17 വരെ തെക്കു-കിഴക്കന് ബംഗാള് ഉള്‍ക്കടലിലും അറബിക്കടലില് ലക്ഷദ്വീപ് തീരത്തും രൂപപ്പെട്ട ചക്രവാകച്ചുഴികള് ഇരട്ട ന്യൂനമര്‍ദ്ദമായി രൂപപ്പെടുകയും സംസ്ഥാനത്തിന്‍റെ പലഭാഗത്തും അതിതീവ്ര മഴ ഉണ്ടാവുകയും ചെയ്തുവെന്ന് മുഖ്യമന്ത്രി നിയമസഭയിൽ പറഞ്ഞു.\nALSO READ: Kerala Rain Alert : സംസ്ഥാനത്ത് ഇന്നും നാളെയും തീവ്ര മഴയ്ക്ക് സാധ്യത; ജാഗ്രത മുന്നറിയിപ്പ്\nഏകോപിതമായ പ്രവര്‍ത്തനമാണ് മഴ ദുരന്ത നിവാരണ കാര്യത്തില് നിലവില് നടന്നുവരുന്നത്. റവന്യൂ, പോലീസ്, ഫയര്‍ഫോഴ്സ്, തദ്ദേശസ്വയംഭരണ വകുപ്പുകള് തുടങ്ങിയവ നേതൃത്വപരമായ പങ്കുവഹിച്ചുകൊണ്ട് ജനപങ്കാളിത്തത്തോടെയുള്ള പ്രവര്‍ത്തനമാണ് നടത്തുന്നത്. ദേശീയ ദുരന്തപ്രതികരണ സേനയുടെ ഓരോ ടീമിനെ വീതം പത്തനംതിട്ട, ആലപ്പുഴ, ഇടുക്കി, എറണാകുളം, തൃശൂര്, മലപ്പുറം ജില്ലകളില് വിന്യസിച്ചിട്ടുണ്ട്. ഇതിനു പുറമെ, നാല് ടീമിനെക്കൂടി ഇടുക്കി, ആലപ്പുഴ, കൊല്ലം, കണ്ണൂര് ജില്ലകളില് നിയോഗിച്ചിട്ടുണ്ടെന്നും അദ്ദേഹം പറഞ്ഞു.\nസംസ്ഥാനത്ത് നിലവില് 11 എന്.ഡി.ആര്.എഫ് ടീമുകള് വിവിധ ജില്ലകളിലായി ഉണ്ട്. ഇന്ത്യന് ആര്‍മി, ഡിഫന്‍സ് സെക്യൂരിറ്റി കോര് എന്നിവയും രക്ഷാ പ്രവര്‍ത്തനത്തില് പങ്കെടുക്കുന്നുണ്ട്. എയര്‍ഫോഴ്സിന്‍റെ രണ്ട് ഹെലികോപ്ടറുകള് കൊച്ചിയില് സജ്ജമായി നില്‍പ്പുണ്ട്. ഇതിനു പുറമെ, നേവിയുടെ ഹെലികോപ്ടറും സജ്ജമാണ്. കുട്ടിക്കല്, കൊക്കയാര് മേഖലകളില് ഹെലികോപ്ടര് വഴി ഭക്ഷണപ്പൊതികള് എത്തിച്ചു. പത്തനംതിട്ട ജില്ലയില് മല്ലപ്പള്ളിക്ക് സമീപം കുടുങ്ങിക്കിടന്നവരെ പോലീസ്, ഫയര്‍ഫോഴ്സ് എന്നിവര് ചേര്‍ന്ന് രക്ഷപ്പെടുത്തുകയായിരുന്നുവെന്നും അദ്ദേഹം പറഞ്ഞു.\nമഴയുടെ തീവ്രതയ്ക്ക് ഒക്ടോബര് 18, 19 തീയതികളില് താല്‍ക്കാലികമായ കുറവ് ഉണ്ടായിട്ടുണ്ട്. എന്നാല്, കിഴക്കന് കാറ്റിന്‍റെ സ്വാധീനം കേരളമുള്‍പ്പെടെയുള്ള തെക്കന് സംസ്ഥാനങ്ങളില് ഒക്ടോബര് 20 മുതല് രണ്ടു മൂന്ന് ദിവസത്തേക്ക് വ്യാപകമായ മഴയ്ക്കും മലയോര ജില്ലകളില് അതിശക്തമായ മഴയ്ക്കും സാധ്യതയുണ്ടെന്ന് കേന്ദ്ര കാലാവസ്ഥാ വകുപ്പ് മുന്നറിയിപ്പ് നല്‍കിയിട്ടുണ്ട്. ഇതനുസരിച്ചുള്ള അലര്‍ട്ടുകള് പ്രഖ്യാപിച്ചുവരുന്നുണ്ട്. ഇക്കാര്യം മുന്‍കൂട്ടി കണ്ട് ഡാമുകളിലെ ജലം നിയന്ത്രിത അളവുകളില് ജില്ലാ ഭരണകൂടത്തെയും പ്രദേശവാസികളെയും അറിയിച്ചുകൊണ്ട് തുറന്നുവിടുന്നുണ്ട്.\nഇന്നലെ വരെ (ഒക്ടോബര് 19) സംസ്ഥാനത്ത് ഉണ്ടായ മരണസംഖ്യ 39 ഉം കാണാതായവരുടെ എണ്ണം ആറുമാണ്. സംസ്ഥാനത്തൊട്ടാകെ 304 ക്യാമ്പുകള് തുറന്നിട്ടുണ്ട്. ഇതില് 3851 കുടുംബങ്ങളെ മാറ്റി താമസിപ്പിച്ചിട്ടുണ്ട്. ഇതിനു പുറമെ, ബന്ധുവീടുകളിലും മാറി താമസിക്കുന്ന കുടുംബങ്ങളുമുണ്ട്. ക്യാമ്പുകളില് മതിയായ ശുദ്ധജലം, ഭക്ഷണം, വൃത്തിയുള്ള ശൗചാലയം എന്നിവ ഒരുക്കുന്നതിനും കോവിഡ് മാനദണ്ഡങ്ങള് പാലിക്കുന്നതിനും വ്യക്തമായ നിര്‍ദ്ദേശങ്ങള് സര്‍ക്കാര് നല്‍കിയിട്ടുണ്ട്. 217 വീടുകള്‍ക്ക് പൂര്‍ണ്ണമായ നാശനഷ്ടവും 1393 വീടുകള്‍ക്ക് ഭാഗികമായ നാശനഷ്ടവും ഉണ്ടായിട്ടുണ്ട്. സ്ഥിതിഗതികള് സര്‍ക്കാര് നിരന്തരം വിലയിരുത്തുകയും ആവശ്യമായ നടപടികള് യഥാസമയം സ്വീകരിച്ചുവരികയും ചെയ്യുന്നുവെന്നും അദ്ദേഹം പറഞ്ഞു.\nKerala RainKerala assemblyChief MinisterMLARescue operation


കര്‍ഷകരോട് ഐക്യദാര്‍ഢ്യം; പഞ്ചാബില് കായിക താരങ്ങള് കൂട്ടത്തോടെ അവാര്‍ഡുകള് മടക്കി നല്‍കുന്നു – Chandrika Daily\nBy web desk 1 Friday December 4, 2020 20:47 pm\nകര്‍ഷകരോട് ഐക്യദാര്‍ഢ്യം; പഞ്ചാബില് കായിക താരങ്ങള് കൂട്ടത്തോടെ അവാര്‍ഡുകള് മടക്കി നല്‍കുന്നു\nകര്‍ഷകരോട് ഐക്യദാര്‍ഢ്യം പ്രകടിപ്പിച്ച് മുന് ഇന്ത്യന് ഹോക്കി ടീം ക്യാപ്റ്റന് പര്‍ഗത് സിങ്ങും പത്മശ്രീ അവാര്‍ഡ് തിരികെ നല്‍കാന് തീരുമാനിച്ചിരുന്നു\nന്യൂഡല്‍ഹി: കേന്ദ്ര സര്‍ക്കാരിന്റെ കര്‍ഷകദ്രോഹ നടപടികളില് പ്രതിഷേധിച്ച് പുരസ്‌കാരങ്ങള് മടക്കി നല്‍കാനൊരുങ്ങി പഞ്ചാബിലെ മൂന്ന് ബോക്‌സിങ് താരങ്ങള്. കാര്‍ഷിക നിയമത്തിനെതിരെ പ്രതിഷേധിക്കുന്ന കര്‍ഷകരോട് ഐക്യദാര്‍ഢ്യം പ്രഖ്യാപിച്ചാണ് താരങ്ങളുടെ നടപടി.\n1982 ഏഷ്യന് ഗെയിംസ് സ്വര്‍ണ മെഡല് ജേതാവ് കൗര്‍സിങ്, അഞ്ച് ഒളിമ്പിക്‌സുകളിലെ മുഖ്യപരിശീലകനായിരുന്ന ഗുര്‍ബക്ഷ് സിംഗ് സന്ധു, 1986 ഏഷ്യന് ഗെയിംസ് മെഡല് ജേതാവ് ജയ്പാല് സിംഗ് എന്നിവര് പത്മശ്രീ, ദ്രോണാചാര്യ, അര്‍ജുന അവാര്‍ഡുകള് തിരികെ നല്‍കാന് തീരുമാനിച്ചു.\nസ്വന്തം ക്ഷേമത്തിന് പരിഗണന നല്‍കാതെ കടുത്ത തണുപ്പില് പ്രതിഷേധിക്കുന്ന കര്‍ഷകര്‍ക്ക് പിന്തുണ പ്രകടിപ്പിക്കുന്നുവെന്ന് ഗുര്‍ബക്ഷ് സിംഗ് സന്ധു പറഞ്ഞു. ‘ മനോവീര്യം നഷ്ടപ്പെട്ടതായി എനിക്ക് തോന്നുന്നു. ഞാന് ഒരു കര്‍ഷക കുടുംബത്തില് നിന്നാണ് വന്നത്. അവരുടെ ആശയങ്ങള് പരിഹരിക്കേണ്ടതുണ്ട്. ഇപ്പോള് നടക്കുന്ന ചര്‍ച്ച തൃപ്തികരമായ ഫലം നല്‍കുന്നില്ലെങ്കില് ഞാന് അവാര്‍ഡ് തിരികെ നല്‍കും.’ സന്ധു കൂട്ടിച്ചേര്‍ത്തു.\nകര്‍ഷകരോട് ഐക്യദാര്‍ഢ്യം പ്രകടിപ്പിച്ച് മുന് ഇന്ത്യന് ഹോക്കി ടീം ക്യാപ്റ്റന് പര്‍ഗത് സിങ്ങും പത്മശ്രീ അവാര്‍ഡ് തിരികെ നല്‍കാന് തീരുമാനിച്ചിരുന്നു. രണ്ടുതവണ ഒളിമ്പിക്‌സില് ഇന്ത്യയെ പ്രതിനിധീകരിച്ച പര്‍ഗത് സിങ് ജലന്ധറിന് നിന്നുള്ള കോണ്‍ഗ്രസ് എംഎല്‍എ കൂടിയാണ്.


Emalayalee.com - ടീസ്റ്റയ്‌ക്കെതിരേ അന്വേഷണം നടത്താനുള്ള നീക്കം അപലപനീയം: സുപ്രീംകോടതി\nടീസ്റ്റയ്‌ക്കെതിരേ അന്വേഷണം നടത്താനുള്ള നീക്കം അപലപനീയം: സുപ്രീംകോടതി\nന്യൂഡല്‍ഹി: ഗുജറാത്ത് കലാപത്തിലെ ഇരകള്‍ക്ക് വേണ്ടി നിരന്തരം പോരാട്ടം നടത്തുന്ന സാമൂഹ്യ പ്രവര്‍ത്തക ടീസ്റ്റ സെറ്റില്‍വാദിനെതിരെ അന്വേഷണം നടത്താനുള്ള ഗുജറാത്ത് സര്‍ക്കാറിന്റെ തീരുമാനം അപലപനീയമെന്ന് സുപ്രീംകോടതി നിരീക്ഷിച്ചു. 2002 ലെ ഗുജറാത്ത് കലാപത്തില് കൊല്ലപ്പെട്ടവരുടെ കുഴിമാടങ്ങള് നിയമ വിരുദ്ധമായി തുറന്ന് പരിശോധിച്ചു എന്നാണ് ടീസ്റ്റക്കെതിരായ കേസ്.\nകേസില് ഗുജറാത്ത് സര്‍ക്കാര് നേരത്തെ തന്നെ ടീസ്റ്റ സെറ്റില്‍വാദിനെതിരെ എഫ്.ഐ.ആര് സമര്‍പ്പിച്ചിരുന്നു. എഫ്.ഐ.ആര് അസാധുവാക്കണമെന്നാവശ്യപ്പെട്ട് ടീസ്റ്റ നല്‍കിയ ഹരജി പരിഗണിച്ചാണ് സുപ്രീം കോടതിയുടെ വിമര്‍ശം. ഇത്തരത്തിലുള്ള കേസുകള് ഒരിക്കലും ഗുജറാത്ത് സര്‍ക്കാറിന് കീര്‍ത്തി ഉണ്ടാക്കിക്കൊടുക്കില്ല. ഈ കേസ് പൂര്‍ണമായും കളവാണ്. എന്നാല് പരാതിക്കാരിക്കെതിരായ മറ്റ് കേസുകളില് എന്തെങ്കിലും ഉണ്ടായിരിക്കാം. ഡിവിഷന് ബെഞ്ച് വ്യക്തമാക്കി.


ഫെര്‍മിനോയുടെ 'ഒറ്റക്കണ്ണന് ഗോളില്' പിഎസ്‌ജിയെ പരാജയപ്പെടുത്തി ചെമ്പട\nLiverpool Fc Psg Firmino Goal Celebration\nഫെര്‍മിനോയുടെ 'ഒറ്റക്കണ്ണന് ഗോളില്' പിഎസ്‌ജിയെ പരാജയപ്പെടുത്തി ചെമ്പട\nപിഎസ്ജിയെ രണ്ടിനെതിരെ മൂന്ന് ഗോളുകള്‍ക്ക് തകര്‍ത്ത് ലിവര്‍പൂള്.\nSeptember 19, 2018 08:20:05 am\nലണ്ടന് : ചാമ്പ്യന്‍സ് ലീഗ് ഗ്രൂപ്പ് തല മത്സരത്തില് പിഎസ്ജിയെ രണ്ടിനെതിരെ മൂന്ന് ഗോളുകള്‍ക്ക് തകര്‍ത്ത് ലിവര്‍പൂള്. ഇഞ്ചുറി ടൈമില് ബ്രസീലിയന് റോബര്‍ട്ടോ ഫെര്‍മിനോ നേടിയ തകര്‍പ്പന് ഗോളിന്റെ മികവിലാണ് ഇംഗ്ലീഷ് ക്ലബ്ബിന്റെ വിജയന്,\nലിവര്‍പൂളിന്റെ സ്റ്റേഡിയമായ ആന്‍ഫീല്‍ഡില് നടന്ന മത്സരത്തില് ആദ്യ ഗോള് കണ്ടെത്തുന്നത് ലിവര്‍പൂളാണ്. മുപ്പതാം മിനുട്ടില് സ്റ്ററിഡ്ജ് കണ്ടെത്തിയ ഹെഡ്ഡര് ഗോളിലൂടെ ആദ്യ ഗോള് കണ്ടെത്തിയ ചെമ്പടയ്ക്ക് ആറ് മിനുട്ടിനുള്ളില് തന്നെ മറ്റൊരു പെനാല്‍റ്റി കിക്ക് ലഭിച്ചു. ജെയിംസ് മില്‍നര് എടുത്ത പെനാല്‍റ്റി കിക്കും ഗോളായതോടെ മുപ്പത്തിയാറാം മിനുട്ടില് ലിവര്‍പൂളിന് രണ്ട് ഗോളിന്റെ അപ്രമാദിത്വം. നാല്‍പതാം മിനുട്ടില് പിഎസ്ജിയുടെ ബെല്‍ജിയംകാരനായ പുള്‍ബാക്ക് ലിവര്‍പൂള് പോസ്റ്റിലേക്ക് പന്ത് പായ്ക്കുന്നു.\nരണ്ടാം പകുതിയുടെ തുടക്കം മുതല് ശക്തമായി കളിച്ച പിഎസ്ജി 83ാം മിനുട്ടില് കളി പിടിച്ചെടുക്കുന്നു. മുഹമ്മദ് സലാഹ് നഷ്ടപ്പെടുത്തിയ പന്ത് കൈവശപ്പെടുത്തിയ പിഎസ്ജിയുടെ മികച്ചൊരു കൗണ്ടര് അറ്റാക്ക്. കിലിയന് എംബപ്പെയുടെ മനോഹരമായൊരു ഷോട്ട് ലിവര്‍പൂള് ഗോള്‍കീപ്പര് ആലിസണ് ബെക്കറെ മറികടക്കുന്നു.\nമത്സരം ഇഞ്ചുറി ടൈമിലേക്ക് കടന്നപ്പോള് റോബര്‍ട്ടോ ഫെര്‍മിനോ കണ്ടെത്തിയ തകര്‍പ്പന് ഗോളിന്റെ മികവില് ലിവര്‍പൂളിന് അവസാന മിനുട്ട് ജയം. സ്റ്ററിഡ്ജിന് പകരക്കാരനായി ഫെര്‍മിനോയെ ഇറക്കാനുള്ള പരിശീലകന് ഹ്യൂഗന് ക്ലോപ്പിന്റെ തന്ത്രം വിജയിക്കുകയായിരുന്നു.\nപിഎസ്ജിയുടെ ബോക്സിന്റെ വലതേ അറ്റത്ത് പന്ത് കൈവശപ്പെടുത്തിയ ബ്രസീലിയന് ബോക്സിലുള്ള നാല് പ്രതിരോധ താരങ്ങളെയും ഗോളിയെയും മറികടന്ന് പോസ്റ്റിന്റെ ഫാര് കോര്‍ണര് കണ്ടെത്തുകയായിരുന്നു.\nഇംഗ്ലീഷ് പ്രീമിയര് ലീഗില് ടോട്ടനാമിനെതിരെ നടന്ന അവസാന മത്സരത്തില് കണ്ണിനേറ്റ പരുക്കിനെ തുടര്‍ന്ന് ഫെര്‍മിനോ ശാസ്ത്രക്രിയക്ക് വിധേയമായിരുന്നു. ലിവര്‍പൂളിന്റെ ആദ്യ ചാമ്പ്യന്‍സ് ലീഗ് മത്സരം നഷ്ടപ്പെടുത്തും എന്ന് കരുതിയ താരമാണ് വിജയശില്‍പ്പിയായത്. പരുക്കേറ്റ കണ്ണ് പൊത്തിപ്പിടിച്ചായിരുന്നു ഫെര്‍മിനോയുടെ ഗോളാഘോഷം.\nTags: Champions league, Liverpool, PSG


സിംബാബ്വെ ക്രിക്കറ്റിന്റെ അംഗത്വം ഐസിസി റദ്ദാക്കി; വിമര്‍ശനങ്ങളുമായി താരങ്ങള് | News Moments | The world in your palm top\n‘നമുക്ക് ക്ഷമയുടെ പാതയിലൂടെ പോകാം’; മനോരോഗി പരാമര്‍ശത്തില് ക്ഷമാപണവുമായി ഷെയ്ന് നിഗം\nഗുജറാത്ത് കലാപത്തില് മോദിക്ക് ക്ലീന് ചിറ്റ് നല്‍കി നാനാവതി-മെഹ്ത കമ്മീഷന്\nനടിയെ ആക്രമിച്ച കേസില് ഡിജിറ്റല് തെളിവുകള് ദിലീപിന് നല്‍കാനാവില്ല; ഹര്‍ജി കോടതി തള്ളി\nലണ്ടന്: സിംബാബ്വെ ക്രിക്കറ്റിന്റെ അംഗത്വം ഐസിസി റദ്ദാക്കി. ക്രിക്കറ്റില് രാഷ്ട്രീയ ഇടപെടല് നടക്കുന്നതായി ആരോപിച്ചാണ് ഐ.സി.സി ടീമിനെ പുറത്താക്കിയിരിക്കുന്നത്. ഐ.സി.സിയുടെ വാര്‍ഷിക യോഗത്തിലാണ് ഇക്കാര്യത്തില് അന്തിമ തീരുമാനം കൈക്കൊണ്ടിരിക്കുന്നത്. അതേസമയം ഐ.സി.സിയുടെ തീരുമാനം ഒരുപാട് കളിക്കാരുടെ സ്വപ്നങ്ങളാണ് ഇല്ലാതാക്കുന്നതെന്നും ഇക്കാര്യം പരിഗണിച്ച് അംഗത്വം റദ്ദാക്കിയ നടപടി മരവിപ്പിക്കണമെന്നും സിംബാബ്വെ ടീം അംഗങ്ങള് ആവശ്യപ്പെട്ടു.\nരാഷ്ട്രീയമായ ഇടപെടലുകള് ക്രിക്കറ്റില് ഉണ്ടാകാതിരിക്കാന് പ്രത്യേക ബോര്‍ഡിന് നിയമിക്കണം. ഈ ബോര്‍ഡിന്റെ പ്രവര്‍ത്തനങ്ങള് നിയന്ത്രിക്കുന്നത് സ്വതന്ത്രമായ സമിതിയായിരിക്കണമെന്നും ഐ.സി.സി നിയമം നിലവിലുണ്ട്. എന്നാല് സിംബാബ്വെ ക്രിക്കറ്റില് സര്‍ക്കാര് അനാവശ്യമായ ഇടപെടലുകള് നടത്തുന്നുവെന്നാണ് ഐ.സി.സിയുടെ കണ്ടെത്തല്. മുന് ഇന്ത്യന് ക്രിക്കറ്ററായ ലാല്‍ചന്ദ് രജ്പുത് ആണ് നിലവിലെ സിംബാബ്വെയുടെ മുഖ്യ പരിശീലകന്.\nനിലവില് ഐ.സി.സി ടെസ്റ്റ് റാങ്കിംഗില് 10-ാം സ്ഥാനത്തും ഏകദിനത്തില് 12-ാം സ്ഥാനത്തുമാണ് സിംബാബ്വെ. ഐ.സി.സി അംഗത്വം നഷ്ടപ്പെടുന്നതോടെ ടീമിന് ലഭ്യമായിരുന്ന എല്ലാ ആനുകൂല്യങ്ങളും റദ്ദാക്കപ്പെടും. സിംബാബ്വെയില് ക്രിക്കറ്റ് തുടരണമെന്ന് തന്നെയാണ് ഐസിസിയുടെ ആഗ്രഹം. എന്നാല് അത് നിയമങ്ങള് അനുസരിച്ചായിരിക്കണമെന്ന് ഐസിസി ചെയര്‍മാന് ശശാങ്ക് മനോഹര് വ്യക്തമാക്കി. മൂന്ന് മാസം ടീമിനെ നിരീക്ഷിച്ചതിന് ശേഷം മാത്രമെ ടീമിനെ തിരികെയെടുക്കുന്ന കാര്യത്തില് ഐ.സി.സി തീരുമാനം കൈക്കൊള്ളു.


emalayalee.com - മധ്യപ്രദേശ് ഗോരക്ഷാ ബോര്‍ഡ് ചെയര്‍പേഴ്‌സണ് ക്യാബിനറ്റ് പദവി\nമധ്യപ്രദേശ് ഗോരക്ഷാ ബോര്‍ഡ് ചെയര്‍പേഴ്‌സണ് ക്യാബിനറ്റ് പദവി\nഭോപ്പാല്: മധ്യപ്രദേശ് ഗോരക്ഷാ ബോര്‍ഡ് ചെയര്‍പേഴ്‌സണ് സ്വാമി അഖിലേശ്വരാനന്ദിന് ക്യാബിനറ്റ് പദവി നല്‍കാന് സര്‍ക്കാര് തീരുമാനിച്ചു.\nകഴിഞ്ഞ മാസം അഖിലേശ്വരാനന്ദ് ഉള്‍പ്പടെ അഞ്ച് മത നേതാക്കള്‍ക്ക് സഹ മന്ത്രി പദവി നല്‍കിയിരുന്നു. ഇവരെയെല്ലാം സംരക്ഷണപദ്ധതിയുടെ ഭാഗമായി രൂപവത്‌കരിച്ച പാനലിലും ഉള്‍പ്പെടുത്തിയി ഇവരില് ചിലരുമായി സ്വാമി അഖിലേശ്വരാനന്ദിന് വിയോജിപ്പുണ്ട്. ഈ കാര്യം ചൂണ്ടിക്കാട്ടി അദ്ദേഹം മുഖ്യമന്ത്രിക്ക് കത്തയച്ചിരുന്നു. കത്തില് രാജി സന്നദ്ധത അറിയിച്ചതായും റിപ്പോര്‍ട്ടുകളുണ്ട്.\nഅദ്ദേഹത്തെ അനുനയിപ്പിക്കുന്നതിന്റെ ഭാഗമായാണ് ഈ പദവി നല്‍കിയതെന്നാണ് റിപ്പോര്‍ട്ടുകള്.\nഅനുവാദമില്ലാതെ പാനലില് അംഗമാക്കിയത് തന്നെ അമ്‌ബരപ്പിച്ചിരുന്നു. വിവാദ നേതാക്കള്‍ക്കൊപ്പം തന്റെ പേരും ഉള്‍പ്പെടുത്തിയത് അപമാനമുണ്ടാക്കിയ നടപടിയാണ്. ഇത് അന്നേ എതിര്‍ത്തിരുന്നതായും അദ്ദേഹം പറഞ്ഞതായി ഇന്ത്യന് എക്‌സ്‌പ്രസ് റിപ്പോര്‍ട്ട് ചെയ്‌തു


കാമുകനെ കെട്ടിയിട്ട് യുവതിയെ കൂട്ട ബലാത്സംഗത്തിനിരയാക്കി; ഏഴ് പേര് പിടിയില്, സംഭവം പുറം ലോകം അറിയുന്നത് ദിവസങ്ങള്‍ക്ക് ശേഷം പോലീസ് സ്വമേധയാ നടത്തിയ അന്വേഷണത്തില് - KumblaVartha.com | Live news from Kumbla | Kasaragod\nHome ദേശീയം കാമുകനെ കെട്ടിയിട്ട് യുവതിയെ കൂട്ട ബലാത്സംഗത്തിനിരയാക്കി; ഏഴ് പേര് പിടിയില്, സംഭവം പുറം ലോകം അറിയുന്നത് ദിവസങ്ങള്‍ക്ക് ശേഷം പോലീസ് സ്വമേധയാ നടത്തിയ അന്വേഷണത്തില്\nകാമുകനെ കെട്ടിയിട്ട് യുവതിയെ കൂട്ട ബലാത്സംഗത്തിനിരയാക്കി; ഏഴ് പേര് പിടിയില്, സംഭവം പുറം ലോകം അറിയുന്നത് ദിവസങ്ങള്‍ക്ക് ശേഷം പോലീസ് സ്വമേധയാ നടത്തിയ അന്വേഷണത്തില്\nKumbla Vartha November 27, 2018\nമംഗളൂരു: നവംബര് 27.2018. കാമുകനെ കെട്ടിയിട്ട് എഴംഗ സംഘം യുവതിയെ കൂട്ടമാനഭംഗത്തിന് ഇരയാക്കി. ബണ്ട്വാൾ സ്വദേശിനിയാണു മംഗളൂരു പനമ്പൂർ പൊലീസ് സ്റ്റേഷൻ പരിധിയിലെ തോട്ടബങ്കര അലിവെ ബാഗിലു ബീച്ചിൽ മാനഭംഗത്തിന് ഇരയായത്. സംഭവത്തിൽ. 14 ഉം 17 ഉം വയസ്സ് പ്രായമുള്ള രണ്ടു പേരടക്കം ആറുപേരെ അറസ്റ്റു ചെയ്തു. നവംബർ 18ന് ഉച്ചകഴിഞ്ഞാണു സംഭവം. യുവതി പരാതി നൽകിയിരുന്നില്ല. ബീച്ചിൽ കൂട്ടമാനഭംഗം നടന്നെന്നു മൂന്നുനാലു ദിവസമായി അഭ്യൂഹം പരന്നു. ഇതോടെ പൊലീസ് സ്വമേധയാ നടത്തിയ അന്വേഷണത്തിൽ തിങ്കളാഴ്ച വൈകിട്ട് യുവതിയെ തിരിച്ചറിഞ്ഞു.\nതുടർന്നു പ്രതികളെ പിടികൂടിയതോടെയാണു സംഭവം പുറത്തറിയുന്നത്.\nമംഗളൂരുവിലെ സ്വകാര്യ സ്ഥാപനത്തിൽ ജോലി ചെയ്യുന്ന യുവതിയും സഹപ്രവർത്തകനായ യുവാവും ബീച്ചിൽ എത്തിയപ്പോഴാണ് സംഭവം. യുവാവിനെ കെട്ടിയിട്ടശേഷം യുവതിയെ ബലമായി പിടിച്ചു കൊണ്ടുപോയി മാനഭംഗപ്പെടുത്തിയതായാണ് പോലീസ് നിഗമനം.\nmangalore, news, ദേശീയം, Woman molested at Bengre beach.\nalfalah ad mangalore news ദേശീയം


കുഞ്ഞ് ഇസാനെ കയ്യിലെടുത്ത് സാനിയ; ആദ്യ ചിത്രങ്ങള് വൈറല് | The Indian Telegram\nദുബൈ: ഇക്കഴിഞ്ഞ ഒക്ടോബര് മുപ്പതിനാണ് സാനിയ മിര്‍സ-ഷുഹൈബ് മാലിക്ക് ദമ്പതികള്‍ക്ക് ആണ്‍കുഞ്ഞ് പിറന്നത്. മാലിക്ക് തന്നെയാണ് ഈ വിവരം ട്വിറ്ററിലൂടെ പുറംലോകത്തെ അറിയിച്ചത്. ഇസാന് മിര്‍സ മാലിക്ക് എന്നാണ് ഇരുവരും കുഞ്ഞിന് പേരിട്ടത്. ഉര്‍ദുവില് ദൈവത്തിന്റെ സമ്മാനം എന്നാണ് ഇസാന് എന്ന പേരിന്റെ അര്‍ഥം.\nഇപ്പോഴിതാ കുഞ്ഞ് ഇസാനുമൊത്തുള്ള സാനിയയുടെ ആദ്യ ചിത്രങ്ങള് പുറത്തുവന്നിരിക്കുകയാണ്. കുഞ്ഞുമൊത്ത് ആശുപത്രിയിലെ ചില്‍ഡ്രന്‍സ് ഹോമിന്റെ പുറത്തുനില്‍ക്കുന്ന സാനിയയുടെ ചിത്രങ്ങളാണ് പുറത്തുവന്നിരിക്കുന്നത്. നേരത്തെ കുഞ്ഞിന്റേതെന്ന പേരില് വ്യാജ ചിത്രങ്ങള് സോഷ്യല് മീഡിയയില് പ്രചരിച്ചിരുന്നു.\n2010 ഏപ്രില് 12ന് ഹൈദരാബാദില് വെച്ചാണ് ഇരുവരും വിവാഹിതരാകുന്നത്. കുഞ്ഞ് ജനിക്കുന്നതിനു മുന്‍പു തന്നെ കുഞ്ഞിന്റെ സര് നെയിം മിര്‍സ മാലിക് എന്നായിരിക്കുമെന്നും ഇരുവരും വ്യക്തമാക്കിയിരുന്നു. ഗര്‍ഭിണിയായതോടെ കളിക്കളത്തോട് താല്‍ക്കാലികമായി വിടപറഞ്ഞ സാനിയ 2020ലെ ടോക്യോ ഒളിമ്പിക്‌സോടെ തിരിച്ചെത്താനാകുമെന്ന പ്രതീക്ഷയിലാണ്.\nRead more on: baby saniya mirza\nറിപ്പോര്‍ട്ട് ചെയ്യുകയോ സംസാരിക്കുകയോ അല്ല അലറുകയാണ്; ടെലിവിഷന് ചാനലുകളെ പരിഹസിച്ച് സാനിയ മിര്‍സ\nആ വേദന മാറാന് നൃത്തത്തില് അഭയം തേടി സാനിയ മിര്‍സ (വീഡിയോ)\nകൊഹ്‌ലിയും അനുഷ്‌കയും ഇറ്റലിയില് പോയി വിവാഹിതരായതിന്റെ കാരണമെന്താണെന്ന് സാനിയ മിര്‍സ പറയുന്നു\n6 mins ago Palakkadu


വർക്ക് ഫ്രം ഹോം മാസങ്ങൾ പിന്നിടുമ്പോൾ: ബെംഗളൂരു വിട്ടവർക്കു പറയാനുള്ളത്-Bengaluru sees many leave as firms extend ‘work from home’; rent saving driving decision\nകോവിഡിനെത്തുടർന്ന് നാട്ടിലെത്തി വർക്ക് ഫ്രം ഹോം സംവിധാനത്തിലേക്ക് ഇവർ മാറിയിട്ട് മാസങ്ങൾ പിന്നിട്ടിരിക്കുകയാണ്\nUpdated: October 22, 2020 1:51:47 pm\n(Express Photo by Darshan Devaiah BP)\nബെംഗളൂരു: ഒരു ബഹുരാഷ്ട്ര ടെക് കോര്‍പ്പറേഷന്റെ ബെംഗളുരു ഓഫീസില് ഡേറ്റാ സയന്റിസ്റ്റായി ജോലിചെയ്യുന്ന പീറ്റര് ഗൗതം മാര്‍ച്ചിലാണ് സുഹൃത്തിന്റെ വിവാഹനിശ്ചയത്തില് പങ്കെടുക്കാനായി നാട്ടിലെത്തിയത്. കോവിഡ് വ്യാപനത്തെത്തുടര്‍ന്ന് രാജ്യത്ത് ലോക്ക്ഡൗണ് പ്രഖ്യാപിക്കുന്നതിന് ഏതാനും ദിവസം മുന്‍പ്. മുന്‍പെങ്ങുമില്ലാത്ത വിധത്തില് ലക്ഷക്കണക്കിന് ആളുകളുടെ ജീവിതശൈലിയിലും തൊഴില് രീതിയിലും മാറ്റം വരുത്തുന്ന അവസ്ഥയിലേക്കാണ് രാജ്യം കടക്കുന്നതെന്ന് ആ സമയം പീറ്റര് ചിന്തിച്ചിരുന്നില്ല.\n”ഞാന് സ്വദേശമായ തിരുവനന്തപുരത്തായിരുന്നപ്പോള് ബെംഗളൂരുവിലെ അപ്പാര്‍ട്ട്‌മെന്റില്‍നിന്ന് സാധനങ്ങള് മാറ്റുകയെന്നതായിരുന്നു പ്രധാന വെല്ലുവിളി. പ്രത്യേകിച്ച് കര്‍ശന യാത്രാ നിയന്ത്രണങ്ങളുണ്ടായിരുന്ന സാഹചര്യത്തില്. അത് ചെയ്യണമോയെന്ന കാര്യത്തില് തീരുമാനമെടുക്കുകയെന്നതായിരുന്നു മറ്റാരു വെല്ലുവിളി. കോവിഡ് എങ്ങനെ പടരുമെന്നതിനെക്കുറിച്ച് കൂടുതല് വ്യക്തതയുണ്ടായിരുന്നില്ലെങ്കിലും തീരുമാനവുമായി ഞാന് മുന്നോട്ടുപോയി,”ഗൗതം പറയുന്നു.\nRead More: അനിതയുടെ ഓര്‍മ്മയില് തിളങ്ങുന്ന ജീവിതത്തിന്റെ വിജയം\nവിദൂരനഗരത്തില് ജോലി ചെയ്തിരുന്ന ഗൗതമിനെപ്പോലെയുള്ള നിരവധി പേര് കോവിഡിനെത്തുടര്‍ന്ന് സ്വദേശങ്ങളിലേക്ക് താമസം മാറ്റിക്കഴിഞ്ഞു. ചെലവ് കുറയ്ക്കല്, ആരോഗ്യം, കുടുംബാംഗങ്ങളോടൊപ്പം കഴിയാനുള്ള അവസരം എന്നിവയാണ് അത്തരം തീരുമാനങ്ങള്‍ക്കു പിന്നിലെ പ്രധാന കാരണങ്ങള്.\nഉദാഹരണത്തിന്, കോര്‍പ്പറേറ്റ് കമ്യൂണിക്കേഷന്‍സ് പ്രൊഫഷണലായ എം നിതിന് തന്റെ ചെലവ് കുറയ്ക്കാനായി ബെംഗളുരു കോറമംഗലയിലെ തന്റെ വാടക അപ്പാര്‍ട്ട്‌മെന്റ് ഒഴിയാൻ തീരുമാനിച്ചു. ശമ്പളം ജൂലൈ മുതല് 15 ശതമാനം കുറയ്ക്കാന് നിതിന്റെ കമ്പനി തീരുമാനിച്ച സാഹചര്യത്തില് കൂടിയായിരുന്നു ഈ തീരുമാനം.\n”ശമ്പളം വെട്ടിക്കുറച്ചതിനെത്തുടര്‍ന്ന് എന്നെപ്പോലെ മറ്റു സംസ്ഥാനങ്ങളില് നിന്നുള്ള മിക്ക ജീവനക്കാരും ജോലി വര്‍ക്ക് ഫ്രം ഹോം രീതിയിലേക്ക് മാറാന് സമ്മര്‍ദം ചെലുത്തിയിരുന്നു. 2021 മാര്‍ച്ച് വരെ വര്‍ക്ക് ഫ്രം ഹോം രീതിയില് ജോലി തുടരാമെന്ന് കമ്പനി വ്യക്തമാക്കിയതിനെത്തുടര്‍ന്ന് ഓഗസ്റ്റ് അവസാനത്തോടെ എനിക്ക് സ്വന്തം നാടായ കോയമ്പത്തൂരിലേക്കു പോകാന് കഴിഞ്ഞു,” അദ്ദേഹം പറഞ്ഞു.\nഎക്‌സ്‌പ്രസ് ഫൊട്ടൊ/റാൽഫ് അലക്‌സ് അറയ്ക്കൽ\nഒരു കിടപ്പുമുറി, ഹാള്, അടുക്കള എന്നിവയുള്ള അപ്പാര്‍ട്ട്‌മെന്റിന് മാസം 15,000 രൂപയായിരുന്നു നിതിൻ വാടക നല്‍കിയിരുന്നതെങ്കില് രണ്ട് കിടപ്പുമുറികളും ഹാളും അടുക്കളയുമുള്ള ബാനസവാടിയിലെ അപ്പാര്‍ട്ട്‌മെന്റിന് ജി അഖില് നല്‍കുന്നത് 20,000 രൂപയാണ്. കെപിഎംജി കണ്‍സള്‍ട്ടന്റാണ് അഖില്.\n”ബെംഗളുരുവിനെ അപേക്ഷിച്ച് കേരളത്തിലെ പൊതുജനാരോഗ്യ സൗകര്യങ്ങളില് ഞങ്ങള്‍ക്ക് കൂടുതല് വിശ്വാസമുണ്ടായിരുന്നു. അനിശ്ചിതത്വത്തിന്റെ ഈ സമയത്ത് സന്തോഷം കണ്ടെത്താനും മാതാപിതാക്കള്‍ക്കു പിന്തുണ നല്‍കാനുമായി\nകുടുംബാംഗങ്ങളോടൊത്ത് സമയം ചെലവഴിക്കാമെന്ന് ഞങ്ങള് ചിന്തിച്ചു,” ബെംഗളുരു വിടാനുള്ള തന്റെയും ഭാര്യയുടെയും തീരുമാനത്തെക്കുറിച്ച് അഖില് പറഞ്ഞു. ഇരുവരുടെയും കമ്പനികളിൽനിന്നുള്ള അറിയിപ്പനുസരിച്ച് വീട്ടിലിരുന്ന് ജോലി ചെയ്യുന്നത് അടുത്തവര്‍ഷം പകുതി വരെ തുടരാനാണ് ഈ ടെക്കി ദമ്പതികളുടെ തീരുമാനം.\nRead More: കോവിഡ് ബാധിച്ചവര്‍ക്കു കേള്‍വിശക്തി കുറയുന്നുണ്ടോ? കാരണങ്ങള് ഇവയാണ്\nഅതേസമയം, മൂന്ന് വയസുള്ള മകന് ഓണ്‍ലൈന് ക്ലാസ് ആരംഭിച്ചതാണ് ദീക്ഷിത മുരളിയെ വീട്ടില്‍നിന്ന് ജോലിചെയ്യുന്നത് തുടരാന് സഹായിച്ചത്. ടെസ്‌കോയിലെ സീനിയര് സോഫ്റ്റ് വെയര് എന്‍ജിനീയറാണ് തമിഴ്‌നാട് ഊട്ടി സ്വദേശിനിയായ ദീക്ഷിത.\n”തുടക്കത്തില് ഒരാഴ്ചത്തേക്കു വീട്ടില് പോകാനായിരുന്നു തീരുമാനമെങ്കിലും ബെംഗളുരു വിട്ടിട്ട് ഇപ്പോള് ഏഴുമാസത്തിലേറെയായി. ദിവസവും രാവിലെ ഒരുങ്ങി തിരക്കുപിടിച്ച് ഓടി, കനത്ത ഗതാഗതക്കുരുക്ക് പിന്നിട്ട് ജോലിക്കു പോവേണ്ടതില്ലെന്നത് നല്ലകാര്യമാണെങ്കിലും ദൈനംദിന പ്രവൃത്തിസമയം എട്ട് മണിക്കൂറിലേറെയായി വർധിച്ചിട്ടുണ്ട്. അതേസമയം, മോനെ വീടിനുപുറത്തുള്ള പ്രവര്‍ത്തനങ്ങളില് കൂടുതല് വ്യാപൃതനാക്കുന്നു. നഗരത്തിലെത്തിയശേഷം നഷ്ടമായ മുത്തച്ഛനില്‍നിന്നും മുത്തശ്ശിയില്‍നിന്നുമുള്ള കഥകേള്‍ക്കലും പ്രായോഗിക അറിവുകളും അവനു ലഭിക്കുന്നു,” ദീക്ഷിത പറഞ്ഞു. തനിക്ക് ഓഫീസ് അന്തരീക്ഷത്തിന്റെ അഭാവം അനുഭവപ്പെടുന്നുണ്ടെന്നും അവര് പറഞ്ഞു.\nജീവനക്കാരില് വലിയ പങ്കും ഏതാനും മാസങ്ങള് കൂടി വീട്ടിലിരുന്ന് ജോലി ചെയ്യുമെന്നാണ് പ്രതീക്ഷിക്കുന്നതെന്ന് കോഴിക്കോട് സ്വദേശിയായ ജെ നവനീത് പറഞ്ഞു. മറാത്തഹള്ളിയില് സ്ഥിതിചെയ്യുന്ന, യുഎസ് കേന്ദ്രമായുള്ള ബഹുരാഷ്ട്ര കമ്പ്യൂട്ടര് ടെക്‌നോളജി കോര്‍പ്പറേഷനില് സോഫ്റ്റ് വെയര് എന്‍ജിനീയറാണ് നവനീത്.\n”ജോലിയും ജീവിതവും തമ്മിലുള്ള തുലനം തുടക്കത്തില് കെട്ടുകഥയായിരുന്നെങ്കിലും കാര്യങ്ങള് ക്രമേണ സ്വഭാവികവമാവുകയാണ്. വീട്ടിലിരുന്ന് ജോലി ചെയ്യുന്നത് എപ്പോഴും വെല്ലുവിളിയാണ്. മികച്ച ഇന്റര്‍നെറ്റ് കണക്റ്റിവിറ്റിയെന്നത് പ്രധാന പ്രശ്‌നമായി തുടരുകയാണ്,” നവനീത് പറഞ്ഞു. നിലവില് കോഴിക്കോട്ടെ വീട്ടില്‍നിന്ന് ജോലിചെയ്യുന്ന നവനീത് സിവി രാമന് നഗറിലെ അപ്പാര്‍ട്ട്‌മെന്റ് ഒഴിയാനുള്ള തീരുമാനത്തില് സന്തോഷവാനാണ്. കാരണം നവനീതിന് ആറു മാസത്തേക്കു വാടകത്തുക ലാഭിക്കാന് കഴിഞ്ഞു.\nസ്വദേശികളല്ലാത്തവര് നഗരം വിടുന്ന പ്രവണത ബെംഗളുരുവിലെ റിയല്‍റ്റി മേഖലയിലെ നേരിട്ട് ബാധിച്ചിട്ടുണ്ട്. ”പ്രതിമാസ വാടക കുറയ്ക്കാന് ഞങ്ങള് നിര്‍ബന്ധിതരാകുമ്പോള് തന്നെ, അപ്പാര്‍ട്ട്‌മെന്റോ വീടോ ഒഴിയുന്നവര്‍ക്കു പകരക്കാരെ കണ്ടെത്തുന്നത് വെല്ലുവിളിയായി മാറിയിരിക്കുന്നു,” കോറമംഗല, വൈറ്റ് ഫീല്‍ഡ്, എച്ച്എസ്ആര് ലേ ഔട്ട്, ഡൊംലുര്, ജക്കസാന്ദ്ര എന്നിവിടങ്ങളില് അപ്പാര്‍ട്ടുമെന്റുകള് വാടകയ്ക്ക് നല്‍കുന്ന ഗോപാല് മൂര്‍ത്തി ഇന്ത്യന് എക്‌സ്പ്രസിനോട് പറഞ്ഞു.\nRead More: കോവിഡ് വ്യാപനം കുറയുന്നു; പ്രതീക്ഷയ്ക്കും ജാഗ്രതയ്ക്കും കാരണങ്ങൾ നൽകി വിദഗ്ധർ\n”വാടകക്കാര് പതിവിലും വൈകി വാടക തരുന്നതില് ഞങ്ങള് സഹകരിക്കുന്നുണ്ടെങ്കിലും എന്റെ കെട്ടിടങ്ങളില് 60 ശതമാനവും ഒഴിഞ്ഞുകിടക്കുകയാണ്. വീട്ടില്‍നിന്ന് ജോലി ചെയ്യാനുള്ള സൗകര്യം ലഭിച്ച സാഹചര്യത്തില് വാടകക്കാര് സ്വന്തം നാട്ടിലേക്കു പോയി,”അദ്ദേഹം പറഞ്ഞു.\nഅതേസമയം, റിയല്‍റ്റി മേഖലയുടെ അതിജീവനത്തിനായി പുതിയ ആശയങ്ങള് നഗരത്തില് വളരുന്നുണ്ട്. ”ടെക്കികളേക്കാള് നേരത്തെ കോളേജ് വിദ്യാര്‍ഥികള് മടങ്ങിവരുമെന്ന് പ്രതീക്ഷിക്കുന്നതിനാല് മിക്ക അപ്പാര്‍ട്ടുമെന്റുകളും പേയിങ് ഗസ്റ്റ് സൗകര്യങ്ങളിലേക്കു മാറ്റുകയാണ്, ”ശാന്തിനഗറിലും പരിസരത്തുമായി പ്രവര്‍ത്തിക്കുന്ന ദല്ലാള് ഗോപാല് സുന്ദര് പറഞ്ഞു.\nWeb Title: Bengaluru work from home rent many leave city


ഹെലിപോർട്ടിനായുള്ള ലൈറ്റുകളിലേക്ക് ഒരു ഉൾക്കാഴ്ച\nലോകമെമ്പാടും, ആളുകൾ വിമാന ഗതാഗതം ഉപയോഗിച്ച് വേഗത്തിൽ വിദേശ യാത്ര ചെയ്യുന്നു. ഈ ചലനത്തിലൂടെ, ആളുകൾ അവരുടെ സുരക്ഷയ്‌ക്ക് ഒരു മുൻ‌ഗണന നൽകുന്നു. അതുപോലെ, വ്യക്തികൾ നന്നായി പരിപാലിക്കുന്ന വിമാനത്തിൽ കയറുകയും ടേക്ക് ഓഫ് ചെയ്യുകയും അല്ലെങ്കിൽ നല്ല വെളിച്ചമുള്ള ഹെലിപാഡുകളിൽ എത്തിച്ചേരുകയും ചെയ്യുന്നു. വിമാനങ്ങൾ പ്രവർത്തിപ്പിക്കുന്ന ആളുകൾ അപകടങ്ങൾ ഒഴിവാക്കുന്നു. അതിനാൽ, ശരിയായതും വിശ്വസനീയവുമായ ലൈറ്റിംഗ് ഇല്ലാത്ത ഹെലിപോർട്ടുകൾ അവർക്ക് ഉപയോഗിക്കാൻ കഴിയില്ല. ഈ സ facilities കര്യങ്ങൾ കൈകാര്യം ചെയ്യുന്ന വ്യക്തികൾ വിദഗ്ദ്ധർ ഉപയോഗിച്ച് മികച്ച ഉപകരണങ്ങൾ ശരിയാക്കാൻ സാങ്കേതിക വിദഗ്ധരുടെ സഹായം കണ്ടെത്തേണ്ടതുണ്ട്. ഈ ഗൈഡ് പരിശോധിക്കുമ്പോൾ , ഹെലിപോർട്ടിനായുള്ള ലൈറ്റുകളെക്കുറിച്ചുള്ള ഉപയോഗപ്രദമായ ഉള്ളടക്കം നിങ്ങൾക്ക് ലഭിക്കും .\nഹെലിപോർട്ടുകളിൽ, ദൂരത്ത് നിന്ന് ദൃശ്യമാകുന്ന ലൈറ്റിംഗ് ശരിയാക്കേണ്ടത് ആവശ്യമാണ്. വിമാന ഗതാഗതം ഉപയോഗിക്കുന്ന ആളുകൾക്ക് സുരക്ഷിതമായ ചലനവും ലാൻഡിംഗും ആവശ്യമാണ്. അതിനാൽ, അവർ ഉപയോഗിക്കുന്ന സൗകര്യങ്ങൾ ശരിയായി ഇൻസ്റ്റാൾ ചെയ്യുകയും പതിവായി പരിപാലിക്കുകയും വേണം. മാത്രമല്ല, ലൈറ്റുകൾ ഇല്ലാത്ത എയർസ്ട്രിപ്പുകൾ ഉപയോഗിക്കുന്നത് അസാധ്യമാണെന്ന് തെളിയിക്കുന്നു. ആളുകൾ ഈ സ facilities കര്യങ്ങൾ നിർമ്മിക്കുമ്പോൾ, വിമാനത്താവളങ്ങളെ ദൃശ്യപ്രകാശം കൊണ്ട് സജ്ജമാക്കുന്ന പ്രശ്നം അവർ പരിഗണിക്കണം. അതിനാൽ, ടേക്ക് ഓഫ് ചെയ്യുന്നതിനും ടച്ച്ഡ .ണിനുമായി സജ്ജീകരിച്ചിരിക്കുന്ന പ്രദേശം പൈലറ്റുമാർക്ക് മനസിലാക്കാൻ കഴിയും.\nവിമാനത്തിന്റെ വരവ് റൺ‌വേകൾ‌ക്കായി നിങ്ങൾ‌ക്ക് വെളിച്ചം ആവശ്യമായി വന്നേക്കാം, പക്ഷേ ഈ ഇനങ്ങളുടെ നിർമ്മാതാക്കളെ തിരിച്ചറിയുന്നതിൽ പരാജയപ്പെടുന്നു. അതുപോലെ, ചങ്ങാതിമാരിൽ നിന്നോ ജോലിചെയ്യുന്നവരിൽ നിന്നോ അല്ലെങ്കിൽ വിമാന ഗതാഗതം നൽ‌കുന്ന സ്ഥാപനങ്ങളിൽ നിന്നോ ഗുണനിലവാരമുള്ള വിവരങ്ങൾ നേടാൻ നിങ്ങൾ‌ക്ക് കഴിയും. ചില സോഷ്യൽ പ്ലാറ്റ്‌ഫോമുകളിൽ വിപണിയിൽ ഇനങ്ങൾ ആവശ്യമുള്ള ആളുകളെ നയിക്കുന്ന ഡാറ്റ അടങ്ങിയിരിക്കുന്നു. വിമാനത്താവളത്തിനായി മികച്ച ലൈറ്റിംഗ് നേടുന്നതിന് ആളുകളിൽ നിന്നും ഇന്റർനെറ്റ് ഉറവിടങ്ങളിൽ നിന്നും ലഭ്യമായ ഉള്ളടക്കം ഉപയോഗിക്കുക.\nനിങ്ങൾ എയർസ്ട്രിപ്പുകളോ തുറമുഖങ്ങളോ സന്ദർശിക്കുമ്പോൾ, വിവിധ തൊഴിൽ മേഖലകളിലെ സാങ്കേതിക വിദഗ്ധരെ നിങ്ങൾ കാണും. വിദഗ്ദ്ധർ അവരുടെ ജോലി പ്രൊഫഷണലായി കൈകാര്യം ചെയ്യുകയും ക്ലയന്റുകൾക്ക് ഗുണനിലവാരമുള്ള സേവനങ്ങൾ നൽകാൻ ഓപ്പറേറ്റർമാരെ സഹായിക്കുകയും ചെയ്യുന്നു. ലാൻഡിംഗ് ടെർമിനലുകളിൽ നിങ്ങൾ പ്രകാശം ശരിയാക്കേണ്ടിവരുമ്പോൾ, നിങ്ങൾ യോഗ്യതയുള്ള വ്യക്തികളിൽ നിന്ന് സഹായം നേടിയെന്ന് ഉറപ്പാക്കണം. വിദഗ്ധരും അറിവുള്ളവരുമായ വ്യക്തികളുമായി പ്രവർത്തിക്കുന്ന ആളുകൾക്ക് ഗുണനിലവാരമുള്ള ജോലി ലഭിക്കുന്നു. അതിനാൽ, ഹെലിപാഡുകളിൽ ഉപകരണങ്ങൾ ശരിയാക്കുമ്പോൾ എല്ലായ്പ്പോഴും സാങ്കേതിക വിദഗ്ധരിൽ നിന്ന് ഉപദേശം തേടുക.\nറൺ‌വേകളിൽ ഉപകരണങ്ങൾ ശരിയാക്കുമ്പോൾ, വ്യാപാരികളിൽ നിന്നുള്ള മികച്ച ഇനങ്ങൾ നിങ്ങൾ തിരിച്ചറിയണം. ചിലപ്പോൾ, ഒരു വ്യക്തിക്ക് ഒരു ഹെലിപോർട്ട് എങ്ങനെ നിയന്ത്രിക്കാമെന്ന് മാത്രമേ മനസ്സിലാകൂ, പക്ഷേ ഈ മേഖലയിൽ ഉപയോഗിക്കേണ്ട മികച്ച കാര്യങ്ങൾ തിരിച്ചറിയാൻ കഴിയില്ല. അതുപോലെ, ഗുണനിലവാരമുള്ളതും മോടിയുള്ളതും താങ്ങാനാവുന്നതുമായ കാര്യങ്ങൾ മനസിലാക്കാൻ കഴിയുന്ന ഒരു സാങ്കേതിക വിദഗ്ദ്ധനെ കണ്ടെത്തേണ്ടത് ആവശ്യമാണ്. അതിനാൽ, ആളുകൾക്ക് എയർസ്ട്രിപ്പുകളിൽ വിശ്വസനീയമായ ഉപകരണങ്ങൾ ശരിയാക്കാൻ കഴിയും.\nഹെലിപോർട്ട് ലൈറ്റ് വാങ്ങുന്നതിനെക്കുറിച്ച് ചിന്തിക്കുന്നതിനുമുമ്പ്, ഈ വ്യായാമത്തിൽ ഉൾപ്പെടുന്ന ചെലവ് നിങ്ങൾ വിലയിരുത്തണം. ഈ പ്രവർത്തനത്തിൽ ഏർപ്പെടുന്നതിന് മുമ്പ് ഒരു വ്യക്തിക്ക് ഒരു പദ്ധതി ഉണ്ടായിരിക്കണം. അതിനാൽ, ആളുകൾ ഈ ഉൽ‌പ്പന്നങ്ങളുടെ മൂല്യം മനസിലാക്കുകയും ചെലവ് പരിഹരിക്കുന്നതിന് മതിയായ ഫണ്ട് നീക്കിവയ്ക്കുകയും വേണം. കൂടാതെ, ഒരു വ്യക്തി ഗുണനിലവാരമുള്ള സാധനങ്ങൾക്കായി വിലപേശുകയും അവ ചെലവ് കുറഞ്ഞ രീതിയിൽ നേടുകയും വേണം.\nചില സമയങ്ങളിൽ, സാങ്കേതിക വകുപ്പിൽ പുതുമുഖങ്ങളുമായി ഇടപഴകുന്നതിന്റെ ഫലമായി ആളുകൾ വലിയ നഷ്ടം രേഖപ്പെടുത്തുന്നു. ഹെലിപോർട്ടുകളിൽ ലൈറ്റുകൾ ശരിയാക്കാൻ സഹായിക്കാൻ ആഗ്രഹിക്കുന്ന ഒരു വ്യക്തിക്ക് വിപുലമായ അറിവ് ഉണ്ടായിരിക്കണം. ഒരു ടെക്നീഷ്യൻ വർഷങ്ങളായി നിരവധി ക്ലയന്റുകൾക്ക് സേവനമനുഷ്ഠിച്ചിട്ടുണ്ടെന്നും ഈ ചുമതല നിർവഹിക്കുന്നതിന് ധാരാളം അനുഭവം നേടിയിട്ടുണ്ടെന്നും നിങ്ങൾ സ്ഥിരീകരിക്കണം.\nവിമാനം ലാൻഡിംഗ് ഏരിയയിൽ ലൈറ്റിംഗ് ഉണ്ടായിരിക്കേണ്ടത് നിർബന്ധമാണ്. എന്നിരുന്നാലും, ഇൻസ്റ്റാളേഷൻ ശരിയായി ചെയ്യണം. ഈ ചുമതല കൈകാര്യം ചെയ്യുന്ന ഒരു വ്യക്തിക്ക് വിശാലമായ കഴിവുകളും വിപുലമായ അനുഭവവും ഉണ്ടായിരിക്കണം. കൂടാതെ, വിമാനത്താവള മേഖലയെ തകർക്കാതെ പതിറ്റാണ്ടുകളായി സേവിക്കുന്ന ഗുണനിലവാരവും തീവ്രവുമായ വെളിച്ചം തിരിച്ചറിയേണ്ടത് ആവശ്യമാണ്. വിമാനത്താവളങ്ങൾ കത്തിക്കാൻ ആഗ്രഹിക്കുന്ന വ്യക്തികൾക്ക് രൂപരേഖ നൽകിയ ഉള്ളടക്കം ഉപയോഗപ്രദമാകും.


ഹാസ്യതാരം കുനാൽ കമ്രക്കെതിരെ മറ്റൊരു ക്രിമിനൽ കോടതി അലക്ഷ്യ കേസ് കൂടി | Another criminal contempt case against comedian Kunal Kamra\nDelhi, First Published 20, Nov 2020, 6:11 PM\nഹാസ്യതാരം കുനാൽ കര്‍മ്മക്കെതിരെ രണ്ടാമത്തെ ക്രിമിനൽ കോടതി അലക്ഷ്യ കേസ്. ചീഫ് ജസ്റ്റിസ് എസ്എ ബോബ്ഡെക്കെതിരെ നടത്തിയ അശ്ലീല പരാമര്‍ശത്തിന് അഭിഭാഷകനായ അനുജ് സിംഗിന് കോടതി അലക്ഷ്യ ഹര്‍ജിയുമായി മുന്നോട്ടുപോകാൻ അറ്റോര്‍ണി ജനറൽ കെകെ വേണുഗോപാൽ അനുമതി നൽകി.\nദില്ലി: ഹാസ്യതാരം കുനാൽ കര്‍മ്മക്കെതിരെ രണ്ടാമത്തെ ക്രിമിനൽ കോടതി അലക്ഷ്യ കേസ്. ചീഫ് ജസ്റ്റിസ് എസ്എ ബോബ്ഡെക്കെതിരെ നടത്തിയ അശ്ലീല പരാമര്‍ശത്തിന് അഭിഭാഷകനായ അനുജ് സിംഗിന് കോടതി അലക്ഷ്യ ഹര്‍ജിയുമായി മുന്നോട്ടുപോകാൻ അറ്റോര്‍ണി ജനറൽ കെകെ വേണുഗോപാൽ അനുമതി നൽകി.\nഅര്‍ണബ് ഗോസ്വാമിക്ക് ജാമ്യം നൽകിയതിനെ പരിഹസിച്ച് നടത്തിയ പരാമര്‍ശത്തിനായിരുന്നു ആദ്യത്തെ കോടതി അലക്ഷ്യ കേസ്. അര്‍ണബ് ഗോസ്വാമിക്ക് ജാമ്യം നൽകിയ ഉത്തരവിനെ പരിഹസിച്ചുകൊണ്ടാണ് സുപ്രീംകോടതി എന്നത് സുപ്രീംജോക്കായി മാറിയെന്ന് കുനാൽകര്‍മ്മ ട്വീറ്റ് ചെയ്തത്. അതിനെതിരെ കോടതി അലക്ഷ്യ നടപടിക്ക് അറ്റോര്‍ണി ജനറൽ അനുമതി നൽകുകയും ചെയ്തിരുന്നു.\nകോടതി അലക്ഷ്യ കേസിൽ ശിക്ഷിച്ചാൽ പിഴ അടക്കില്ലെന്നും ജയിൽ പോകുമെന്നും കുനാൽ കര്‍മ്മ വ്യക്തമാക്കിയിരുന്നു. കുനാൽ കമ്രയുടെ ട്വീറ്റ് കോടതി ഉത്തരവില്ലാതെ നീക്കാനാകില്ലെന്ന്\nട്വിറ്റര് വ്യക്തമാക്കിയിരുന്നു. പാര്‍ലമെന്‍ററി സമിതിക്ക് മുമ്പാകെയാണ് ട്വിറ്റര് പ്രതിനിധികൾ നിലപാട് വ്യക്തമാക്കിയത്.\nLast Updated 20, Nov 2020, 6:11 PM\nക്രിമിനൽ കോടതി അലക്ഷ്യം


ആനക്കഥകള് കേട്ട് ആനകളെ കാണാന് നമുക്ക് ഒരു യാത്ര പോകാം | KOYILANDY DIARY\nആനക്കഥകള് കേട്ട് ആനകളെ കാണാന് നമുക്ക് ഒരു യാത്ര പോകാം\nആനക്കാര്യം കേള്‍ക്കാന് ആളുകള്‍ക്ക് എപ്പോഴും കൊതിയാണ്. ആനയോളം കൗതുകങ്ങളുള്ള ഒരു സ്ഥലത്തേക്ക് യാത്ര ചെയ്യുക എന്നത് ആവേശഭരിതമായ ഒരു കാര്യം തന്നെയല്ലേ? ആനക്കഥകള് കേട്ട് ആനകളെ കാണാന് നമുക്ക് ഒരു യാത്ര പോകാം. കേരളത്തില് ഏറ്റവും കൂടുതല് ആന പ്രേമികള് ഏത് ജില്ലയിലാണോ ഉള്ളത്, യാത്ര അവിടേയ്ക്ക് തന്നെയാവാം.\nതൃശൂര് ജില്ലയുടെ ഏത് കോണില് ചെന്നാലും കാണാവുന്ന കാഴ്ചയാണ് ഗജവീരന്‍മാരുടെ കൂറ്റന് ഫ്ലക്സുകള്. സിനിമാ താരങ്ങളേക്കാള് താരത്തിളക്കമാണ് തൃശൂര്‍ക്കാര്‍ക്ക് ആനകള്. ആനകളില്ലാതെ തൃശൂര്‍ക്കാര്‍ക്ക് ഒരു ആഘോഷവുമില്ല.\nതൃശൂര് ജില്ലയിലെ ഗുരുവായൂര് ക്ഷേത്രത്തിന് സമീപത്തായാണ് പുന്നത്തൂര് കോട്ട സ്ഥിതി ചെയ്യുന്നത്. ഗുരുവായൂര് ക്ഷേത്രത്തില് നിന്ന് മൂന്ന് കിലോമീറ്റര് സഞ്ചരിച്ചാല് പുന്നത്തൂര് കോട്ടയില് എത്താം. ഇവിടുത്തെ കോവിലകം സിനിമാ പ്രേമികള്‍ക്ക് സുപരിചിതമായിരിക്കും. ഒരു വടക്കന് വീരഗാഥ എന്ന സിനിമ ഷൂട്ട് ചെയ്തത് ഇവിടെ വച്ചാണ്.\nരാവിലെ എട്ടുമുതല് വൈകുന്നേരം അഞ്ചര വരെയാണ് പ്രവേശന സമയം. മുതിര്‍ന്നവര്‍ക്ക് അഞ്ച് രൂപയും കുട്ടികള്‍ക്ക് ഒരു രൂപയും പ്രവേശ ഫീസ് അടയ്ക്കണം. ഫോട്ടോ എടുക്കാന് 25 രൂപയും വീഡിയോയ്ക്ക് 1000 രൂപയുമാണ് ഫീസ്.\nപുന്നത്തൂര് കോട്ട ഇന്ന് അറിയപ്പെടുന്നത് ആനക്കോട്ടെയെന്നാണ്. മുന്‍പ് ഇതൊരു കോവിലകം ആയിരുന്നു. ഒരു വടക്കന് വീരഗാഥായടക്കം നിരവധി സിനിമകള് ഇവിടെ ഷൂട്ട് ചെയ്തിട്ടുണ്ട്. 66 ആനകളാണ് ഈ ആനകോട്ടയിലുള്ളത് ഇത്തരത്തില് നാട്ടനകളെ സംരക്ഷിക്കുന്ന ഇന്ത്യയിലെ തന്നെ ഏറ്റവും വലിയ കേന്ദ്രമാണ് ഇത്.\nഗുരുവായൂര് ദേവസ്വത്തിന് കീഴിലാണ് ഈ ആനവളര്‍ത്ത് കേന്ദ്രം സ്ഥിതി ചെയ്യുന്നത്. ഗുരുവായൂരപ്പന് വഴിപാടായി ഭക്തര് സമര്‍പ്പിക്കുന്ന ആനകളെയാണ് ഇവിടെ പരിപാലിപ്പിക്കുന്നത്. ഇവിടെ നടക്കാറുള്ള ഒരു ചടങ്ങാണ് ആനയൂട്ട്. ഗണപതി പ്രീതിക്കായാണ് ആനയൂട്ട് നടത്തുന്നത്. ഗജപൂജയെന്നും ആനയൂട്ട് അറിയപ്പെടുന്നു.


വര്‍ക്കേഴ്സ് ഫോറം: സ്വകാര്യമേഖലയിലും സംവരണം നിയമംമൂലം ഉറപ്പാക്കുക\nഅധഃസ്ഥിതരെ പൊതുധാരയിലേക്ക് ഉയര്‍ത്തിക്കൊണ്ടുവരുന്നതിന് ഭരണഘടനാനുസൃതമായി ലഭ്യമായ സംവരണംപോലും അട്ടിമറിച്ചുകഴിഞ്ഞിരിക്കുകയാണ് സ്വകാര്യവല്‍ക്കരണം. അതുകൊണ്ട് എല്ലാ വിഭാഗത്തിലെയും പാവപ്പെട്ടവര്‍ക്ക് സ്വകാര്യമേഖലയിലും സംവരണം നിയമംമൂലം ഉറപ്പുവരുത്തേണ്ടത് അനിവാര്യതയാണ്. നൂറ്റാണ്ടുകളായി അസമത്വത്തിലും ദുരിതത്തിലും അകപ്പെട്ട്, അധികരത്തിന്റെ വിവിധ ശ്രേണികളില്‍നിന്ന് അകറ്റിനിര്‍ത്തപ്പെട്ട ജനതയ്ക്ക് സമ്പൂര്‍ണമായ മാറ്റമുണ്ടാക്കുന്നതുവരെ പ്രത്യേക സംവരണം വേണമെന്ന് ഡോ. അംബേദ്കറുള്‍പ്പെടെയുള്ള ദളിത് നേതാക്കളും കമ്യൂണിസ്റ്റുകാരും സ്വാതന്ത്ര്യ പ്രസ്ഥാനത്തിനകത്ത് സമര്‍ദം ചെലുത്തിയതിന്റെ ഭാഗമായിട്ടാണ് ഇന്ത്യന് ഭരണഘടന പട്ടികജാതി- വര്‍ഗക്കാര്‍ക്ക് പ്രത്യേക സംവരണം വിഭാവനംചെയ്തത്.\nചരിത്രത്തില്, കൊച്ചിയിലും തിരുവിതാംകൂറിലും ദേശീയ പ്രസ്ഥാനത്തിന്റെ ഭാഗമായിത്തന്നെ സംവരണാവശ്യം ഉയര്‍ന്നുവരികയുണ്ടായി. തുടര്‍ന്ന് 1956ല് ഒന്നാമത്തെ പിന്നോക്കവിഭാഗ കമീഷനായി നിയോഗിക്കപ്പെട്ട കാലേക്കര് കമീഷന് റിപ്പോര്‍ട്ട് സമര്‍പ്പിച്ചെങ്കിലും (കേന്ദ്ര സര്‍വീസില് പിന്നോക്കക്കാര്‍ക്ക് സംവരണം) ജവാഹര്‍ലാല് നെഹ്റു പ്രധാനമന്ത്രിയായിരുന്നിട്ടും ഈ റിപ്പോര്‍ട്ട് വെളിച്ചം കണ്ടില്ല. തുടര്‍ന്ന് 1979 മാര്‍ച്ചില് ജനതാ ഗവണ്‍മെന്റ് നിയോഗിച്ച മണ്ഡല് കമീഷന് റിപ്പോര്‍ട്ട് (രണ്ടാം പിന്നോക്ക വിഭാഗ കമീഷന്) കോണ്‍ഗ്രസ് സര്‍ക്കാര് പൂഴ്ത്തി. 1990ല് വി പി സിങ് സര്‍ക്കാരാണ് മണ്ഡല് കമീഷന് റിപ്പോര്‍ട്ട് നടപ്പാക്കാനുള്ള ഉത്തരവ് പുറപ്പെടുവിച്ചത്. പിന്നോക്കവിഭാഗക്കാരുടെ മാഗ്നാകാര്‍ട്ട എന്ന് വിശേഷിപ്പിക്കപ്പെട്ട ഈ ഉത്തരവിനെതിരെ ഡല്‍ഹിയിലും ഉത്തരേന്ത്യയിലാകെയും വമ്പിച്ച കലാപങ്ങള്‍ക്ക് നേതൃത്വം കൊടുക്കാനാണ് ബിജെപിയും കോണ്‍ഗ്രസും തയ്യാറായത്. ഇത് ഇവരുടെ സവര്‍ണ സമ്പന്നപക്ഷപാതിത്വം തെളിയിക്കുന്നതായിരുന്നു. ഭൂനിയമ പരിഷ്കാരംപോലെയുള്ള സാമ്പത്തിക നടപടികളോടൊപ്പം ഉദ്യോഗത്തില് സംവരണം കിട്ടിയാലേ പട്ടികജാതിക്കാര്‍ക്കും പിന്നോക്കജാതിക്കാര്‍ക്കും പാവപ്പെട്ടവര്‍ക്കും സംരക്ഷണമുള്ളൂ എന്ന കാഴ്ചപ്പാടോടെയാണ് കമ്യൂണിസ്റ്റുകാര് പിന്തുണ നല്‍കിയത്.\nഎന്നാല്, സംവരണം എല്ലാ പ്രശ്നങ്ങള്‍ക്കുമുള്ള ശാശ്വത പരിഹാരമല്ല. പട്ടികജാതി- വര്‍ഗക്കാരും പിന്നോക്ക ജാതിക്കാരും മുന്നോക്ക ജാതികളില്‍പ്പെട്ട പാവപ്പെട്ടവരും ചേര്‍ന്ന് അവരുടെ വര്‍ഗബഹുജന സംഘടനകളും ട്രേഡ് യൂണിയനും അടക്കമുള്ളവയുടെ നേതൃത്വത്തില് നടക്കുന്ന ബഹുജനസമരത്തിലൂടെ മാത്രമേ പാവപ്പെട്ടവരുടെ പ്രശ്നങ്ങള്‍ക്ക് ശാശ്വതപരിഹാരം കാണാന് കഴിയൂ. പിന്നോക്കജാതിക്കാരുടെ കൂടെ മുന്നോക്കജാതിയിലെ പിന്നോക്കവിഭാഗത്തെക്കൂടി അണിനിരത്തിയാലേ സംവരണംകൊണ്ടുള്ള പ്രയോജനം സാര്‍ഥകമാകൂ. സംവരണാനുകൂല്യം പിന്നോക്ക വിഭാഗത്തില്‍പ്പെട്ട പാവപ്പെട്ടവര്‍ക്കുമാത്രമായി ഒതുക്കിനിര്‍ത്തണമെന്ന നിര്‍ദേശം ചിലര് ഉയര്‍ത്തുകയുണ്ടായി. അതിപ്പോള് സുപ്രീം കോടതി അംഗീകരിക്കിരിക്കുന്നു.\nഎന്നാല്, ഈ നിര്‍ദേശത്തിന് ചില ദൗര്‍ബല്യങ്ങളുണ്ട്. പാവപ്പെട്ട പിന്നോക്കക്കാരില് അര്‍ഹത നേടിയ ഉദ്യോഗാര്‍ഥികളില്ലെങ്കില് ആ ഉദ്യോഗം ജനറല് ക്വോട്ടയിലേക്ക് പോകും എന്നതാണ് പ്രശ്നം. സുപ്രീംകോടതി വിധിയിലുള്ള ദൗര്‍ബല്യം പരിഹരിക്കുന്നതിന് സിപിഐ എം മാത്രമാണ് ശരിയായ നിര്‍ദേശം മുന്നോട്ടുവച്ചത്. പാവപ്പെട്ടവരില്‍നിന്ന് അര്‍ഹത നേടിയ ഉദ്യോഗാര്‍ഥികള് ഇല്ലെങ്കില് അതേ സംവരണസമുദായത്തില്‍പ്പെട്ട മേല്‍ത്തട്ടുകാര്‍ക്ക് ലഭിക്കണം. അതോടൊപ്പം മുന്നോക്കജാതിയിലെ പാവപ്പെട്ടവര്‍ക്കായി 10 ശതമാനത്തില് കവിയാത്ത സംവരണം ഏര്‍പ്പെടുത്തുകയും വേണം. ഇത് നടപ്പാകണമെങ്കില് ഭരണഘടന ഭേദഗതി ചെയ്യണം. എന്നാല്, കോടതിവിധി മറികടക്കാന് ഭരണഘടനാ ഭേദഗതി കൊണ്ടുവരുന്നതിന് കോണ്‍ഗ്രസ് ഇതുവരെ തയ്യാറായിട്ടില്ല. ഇത് തെളിയിക്കുന്നത് എല്ലാ വിഭാഗത്തിലെയും പാവപ്പെട്ടവര്‍ക്ക് കോണ്‍ഗ്രസ് എതിരാണ് എന്നതാണ്.\nസാമ്പത്തികവും വിദ്യാഭ്യാസപരവുമായ ഉയര്‍ച്ചയോടൊപ്പം പാവപ്പെട്ടവര്‍ക്ക് അധികാരത്തിലും പങ്കാളിത്തംവേണം. കോണ്‍ഗ്രസ് സംവരണപ്രശ്നത്തെ വോട്ടുതട്ടാനുള്ള തെരഞ്ഞെടുപ്പു തന്ത്രമായി ഉപയോഗപ്പെടുത്താനാണ് ശ്രമിക്കുന്നത്. ഇതിന്റെ ഉദാഹരണമാണ് കഴിഞ്ഞ പാര്‍ലമെന്റില് അവതരിപ്പിച്ച എസ്സി/ എസ്ടി ഉദ്യോഗസ്ഥരുടെ പ്രൊമോഷനുവേണ്ടിയുള്ള ദേഭഗതി ബില്ലില് ഒട്ടനവധി ന്യൂനതകളുള്ളത്. ഒറ്റ സര്‍വീസിലുള്ള നിയമനം ഇതില്‍പ്പെടുന്നില്ല എന്നതാണ് പ്രധാനം. പൊതുമേഖലാ സ്വയംഭരണസ്ഥാപനം എന്നിവയിലെ പ്രധാന തസ്തികകളിലേക്കുള്ള നിയമനങ്ങളെല്ലാം ഒറ്റ സര്‍വീസുകളാണ് (ഉദാഹരണത്തിന് യൂണിവേഴ്സിറ്റികളിലെ രജിസ്ട്രാര്‍മുതല് മേലോട്ടുള്ള തസ്തികകള്). എന്നാല്, കേരളത്തിന് ഒരു പരിധിവരെ ഈ ബില് ബാധകമല്ല. കാരണം, നേരത്തെ എല്‍ഡിഎഫ് സര്‍ക്കാര് പട്ടികജാതി- വര്‍ഗക്കാര്‍ക്ക് സ്പെഷ്യല് റിക്രൂട്ട്മെന്റ് ഏര്‍പ്പെടുത്തിയിരുന്നു. ഐഎഎസ്, ഐപിഎസ്, ഗവണ്‍മെന്റ് സെക്രട്ടറി തുടങ്ങിയ ഉയര്‍ന്ന തസ്തികകളില് മറ്റു സംസ്ഥാനങ്ങളില്‍നിന്ന് വ്യത്യസ്തമായി ഇതിന്റെ നേട്ടം കാണാന് കഴിയും.\n1980കള്‍ക്കു ശേഷം സംവരണം അതീവഗുരുതരമായ പ്രശ്നമായി മാറി. ഭരണഘടന ഭേദഗതി ചെയ്യാത്തതിന്റെ ഭാഗമായി എല്ലാ വിഭാഗത്തിലെയും പാവപ്പെട്ടവര്‍ക്ക് സംവരണാനുകൂല്യം ലഭിക്കുന്നില്ലെന്നു മാത്രമല്ല പുതിയ സാമ്പത്തികനയത്തിന്റെ ഭാഗമായി നിയന്ത്രണമില്ലാത്ത സ്വകാര്യവല്‍ക്കരണമുള്ള സംവരണാനുകൂല്യംപോലും എസ്സി/എസ്ടി വിഭാഗത്തിന് ഇല്ലാതാക്കി. എരിതീയില്‍നിന്ന് വറച്ചട്ടിയിലേക്കെന്നപോലെ പാവപ്പെട്ടവരെ വലിച്ചെറിയപ്പെട്ടിരിക്കുന്നു. ലോകത്തിന്റെ ചരിത്രത്തില് ആദ്യമായി പൊതുമേഖലയെ വില്‍പ്പന നടത്താനുള്ള വകുപ്പും മന്ത്രിയെയും ബിജെപി സര്‍ക്കാരാണ് സൃഷ്ടിച്ചത്. രണ്ടാം യുപിഎ സര്‍ക്കാര് നവരത്ന വ്യവസായങ്ങള്‍ക്കു പുറമെ, ബാല്‍കോ, മോഡേണ് ഫുഡ് തുടങ്ങിയ 16 പൊതുമേഖലാ സ്ഥാപനങ്ങളും പ്രതിരോധത്തിലെയും കമ്യൂണിക്കേഷന്‍വകുപ്പിലെയും 22ല്‍പ്പരം വരുന്ന മേഖലകളും സ്വകാര്യവല്‍ക്കരിച്ചുകഴിഞ്ഞു. ഇന്ത്യയിലെ വലിയ തൊഴില്‍ദാതാവായ ഇന്ത്യന് റെയില്‍വേയും സ്വകാര്യവല്‍ക്കരണത്തിന്റെ പാതയിലാണ്.\nസ്വകാര്യവല്‍ക്കരണം വന്നാല് സംവരണതത്വങ്ങള് പാലിക്കപ്പെടില്ല എന്നതാണ് യാഥാര്‍ഥ്യം. അതുകൊണ്ട് സ്വകാര്യവല്‍ക്കരണകെടുതികള് ആദ്യം ബാധിക്കുന്നവര് പട്ടികജാതിവിഭാഗക്കാരാണ്. ലോകശ്രദ്ധയില് കേരളത്തിന് സ്ഥാനംനേടിത്തന്ന വിദ്യാഭ്യാസമേഖലയില് ജാതിമത സാമുദായികശക്തികളുടെ അധീശത്വം വീണ്ടും അരക്കിട്ടുറപ്പിക്കാന് സ്വകാര്യവല്‍ക്കരണംകൊണ്ടായിട്ടുണ്ട്. എല്ലാ കച്ചവടക്കാരും പണംകൊയ്യാനുള്ള മേഖലയായി വിദ്യാഭ്യാസത്തെ ഉപയോഗിച്ചുതുടങ്ങി. കേരളത്തില് ഗവണ്‍മെന്റ് സ്കൂളുകള്, കോളേജുകള് എന്നിവയേക്കാള് എയ്ഡഡ് വിദ്യാഭ്യാസ സ്ഥാപനങ്ങളാണ്. ഇവിടെ പ്യൂണ്‍മുതല് പ്രിന്‍സിപ്പല്‍വരെയുള്ള എല്ലാ തസ്തികകളിലും ശമ്പളം നല്‍കുന്നത് സര്‍ക്കാരും നിയമനങ്ങള് നടത്തുന്നത് മാനേജ്മെന്റുമാണ്. നിയമനങ്ങളുടെ മാനദണ്ഡമാകട്ടെ കോടികളുടെ കോഴ. നിയമനങ്ങളില് ഒരുവിധ സംവരണവും പാലിക്കുന്നില്ല എന്നുള്ളത് പട്ടികജാതി- വര്‍ഗ പിന്നോക്കക്കാര് എന്നിവരോടുള്ള ക്രൂരതയാണ്. ഇരുപത്തിമൂന്ന് മെഡിക്കല് കോളേജുകളില് 16 എണ്ണവും സ്വകാര്യമേഖലയിലാണ്. ദന്തല് കോളേജ് 22ഉം ആയുര്‍വേദ -സിദ്ധ കോളേജുകളില് 16ല് 13ഉം ഹോമിയോപ്പതിയില് അഞ്ചില് മൂന്നും, 113 ഫാര്‍മസികോളേജുകളില് 18ഉം 29 പാരാമെഡിക്കല് സ്ഥാപനങ്ങളില് 24ഉം സ്വകാര്യമേഖലയിലാണ് പ്രവര്‍ത്തിക്കുന്നത്. ഇതിനു പുറമെ നൂറുകണക്കിനു വരുന്ന എയ്ഡഡ് കോളേജുകളും ആയിരക്കണക്കിന് എല്‍പി, യുപി, എച്ച്എസ് എന്നിവയും സ്വകാര്യമേഖലയിലാണ്.\nപട്ടികജാതി- വര്‍ഗക്കാര്‍ക്കും മറ്റു പാവപ്പെട്ടവര്‍ക്കും വിദ്യാര്‍ഥിപ്രവേശനത്തിലും ഉദ്യോഗനിയമനത്തിലും സംവരണം, സ്വകാര്യവല്‍ക്കരണം തട്ടിപ്പറിച്ചതിനെതിരെ അധികാരത്തിന്റെ അകത്തളങ്ങളില്‍നിന്ന് ആട്ടിയകറ്റപ്പെടുന്നവനും പാര്‍ശ്വവല്‍ക്കരിക്കപ്പെടുന്നവനുമായി വീണ്ടും പട്ടികജാതി-വര്‍ഗക്കാരും മറ്റു പാവപ്പെട്ടവരുംമാറുന്നതിനെതിരെ ഇന്ത്യന് പാര്‍ലമെന്റില് എസ് അജയകുമാര് (ഇപ്പോള് പികെഎസ് സംസ്ഥാന വൈസ് പ്രസിഡന്റ്) സ്വകാര്യമേഖലയിലും സംവരണം നിയമംമൂലം ഉറപ്പുവരുത്തണമെന്ന പ്രമേയം കൊണ്ടുവരികയുണ്ടായി. ചര്‍ച്ചയില് പങ്കെടുത്ത സോണിയ ഗാന്ധി ഉള്‍പ്പെടെയുള്ള 29 പാര്‍ലമെന്റ് അംഗങ്ങളും പ്രമേയത്തെ അനുകൂലിച്ച് സംസാരിച്ചു. പ്രമേയത്തിന് മറുപടി പറഞ്ഞ പ്രധാനമന്ത്രി ഡോ. മന്‍മോഹന്‍സിങ്ങും സാമൂഹ്യവികസനമന്ത്രി മീരാകുമാറും സ്വകാര്യമേഖലയിലും സംവരണം ഉറപ്പുവരുത്താനുള്ള നിയമം കൊണ്ടുവരാന് ഈ സര്‍ക്കാര് പ്രതിജ്ഞാബദ്ധമാണെന്ന് പാര്‍ലമെന്റില് പ്രഖ്യാപിച്ചു. പക്ഷേ, രണ്ടാം യുപിഎ സര്‍ക്കാരിന്റെ കാലാവധി തീരാറായിട്ടും നടപ്പാക്കാന് തയ്യാറാകാത്തത് പാവപ്പെട്ടവരോടു കാണിക്കുന്ന വഞ്ചനയാണ്. ഇത്തരമൊരു പടയോട്ടത്തിനാണ് പികെഎസ് നേതൃത്വം കൊടുക്കുന്നത്.\nഅഡ്വ. കെ സോമപ്രസാദ് (പികെഎസ് സംസ്ഥാന സെക്രട്ടറിയാണ് ലേഖകന്)\nPosted by വര്‍ക്കേഴ്സ് ഫോറം at 1:05 AM\nLabels: രാഷ്ട്രീയം, സംവരണം


By : Basith May 13, 2019 comments\nഐപിഎൽ ഫൈനലിൽ ചെന്നൈ സൂപ്പർ കിംഗ്സ് പരാജയപ്പെട്ടപ്പോൾ സോഷ്യൽ മീഡിയയിൽ ചെന്നൈ സൂപ്പർ കിംഗ്സ് ആരാധകർ ഏറ്റവും കൂടുതൽ ഉയർത്തിയ ഒരു വാദമാണ് ചെന്നൈ ശരാശരി ടീം ആയിരുന്നു എന്നത്. ശരാശരി ടീമുമായി ഇവിടെ വരെ എത്തിയല്ലോ എന്നതായിരുന്നു നവമാധ്യമങ്ങളിൽ ഏറ്റവുമധികം ഉയർന്നു കേട്ട ന്യായവാദം. എന്നാൽ ഈ വാദം ശരിയാണോ എന്ന് കൃത്യമായി പരിശോധിച്ചാൽ അങ്ങനെയല്ല എന്ന് വ്യക്തമാകും.\nചെന്നൈ സൂപ്പർ കിംഗ്സിൻ്റെ സ്ക്വാഡ് ഒരിക്കലും ശരാശരി ആയിരുന്നില്ല. മറിച്ച് പ്രായാധിക്യം ഉള്ളതായിരുന്നു. ചെന്നൈ സ്ക്വാഡ് ഒന്നു പരിശോധിക്കാം. സുരേഷ് റെയ്ന, ഫാഫ് ഡുപ്ലെസിസ്, അമ്പാട്ടി റായുഡു, മുരളി വിജയ് എന്നിവരായിരുന്നു ടീമിലെ പ്രധാനപ്പെട്ട ബാറ്റ്സ്മാന്മാർ. ധ്രുവ് ഷോറെ, ഋതുരാജ് ഗെയ്ക്‌വാദ് എന്നീ യുവതാരങ്ങൾ കൂടി ടീമിൽ ഉണ്ടായിരുന്നുവെങ്കിലും ഗെയ്ക്‌വാദ് ഒരു കളി പോലും കളിച്ചില്ല. ഷോറെ കളിച്ചത് രണ്ട് കളി മാത്രം.\nസുരേഷ് റെയ്ന ഐപിഎല്ലിൽ ഏറ്റവുമധികം റൺസ് നേടിയ താരമാണ്. കഴിഞ്ഞ സീസണുകളിലെല്ലാം ചെന്നൈ സൂപ്പർ കിംഗ്സിൻ്റെ ഏറ്റവും മികച്ച ബാറ്റ്സ്മാൻ. 198 ഐപിഎൽ മത്സരങ്ങളിൽ നിന്നായി 5368 റൺസാണ് റെയ്നയുടെ സമ്പാദ്യം. 137 സ്ട്രൈക്ക് റേറ്റും 33നു മുകളിൽ ശരാശരിയും റെയ്നയ്ക്കുണ്ട്. ഫാഫ് ഡുപ്ലെസിസ് 2012 മുതൽ ചെന്നൈ ടീമിലുണ്ട്. സ്ഥിരതയാർന്ന പ്രകടനമാണ് ഫാഫും നടത്തിക്കൊണ്ടിരുന്നത്. 71 മത്സരങ്ങളിൽ നിന്ന് 31 ശരാശരിയിൽ 1853 റൺസാണ് ഫാഫിൻ്റെ സമ്പാദ്യം. 126നു മുകളിലാണ് ഫാഫിൻ്റെ സ്ട്രൈക്ക് റേറ്റ്. മുംബൈ ഇന്ത്യൻസിൽ 10 കൊല്ലം നീണ്ട സ്ഥിരതയാർന്ന പ്രകടനങ്ങൾക്കു ശേഷമാണ് റായുഡു ചെന്നൈ നിരയിലെത്തുന്നത്. ചെന്നൈയിൽ കഴിഞ്ഞ സീസണിൽ ഓപ്പണിംഗ് വേഷമണിഞ്ഞ റായുഡു ഐപിഎൽ കരിയറിലെ തന്നെ ഏറ്റവും മികച്ച ഫോമിലായിരുന്നു. 147 മാച്ചുകളിൽ 3300 റൺസാണ് റായുഡുവിന് ഐപിഎല്ലിലുള്ളത്. ശരാശരി 29, സ്ട്രൈക്ക് റേറ്റ് 126. കഴിഞ്ഞ സീസണിൽ ചെന്നൈക്കു വേണ്ടി 150 സ്ട്രൈക്ക് റേറ്റിൽ 602 റൺസ്. ചെന്നൈയുടെ കഴിഞ്ഞ സീസണിലെ ടോപ്പ് സ്കോറർ. 2009 മുതൽ 2013 വരെ ചെന്നൈക്കു വേണ്ടി സ്ഥിരതയാർന്ന പ്രകടനം കാഴ്ച വെച്ചയാളാണ് മുരളി വിജയ്. 2018ൽ വീണ്ടും ടീമിലേക്ക്. 103 ഐപിഎൽ മത്സരങ്ങളിൽ നിന്ന് 2587 റൺസുകളാണ് മുരളി വിജയ് സ്കോർ ചെയ്തത്. ശരാശരി 27, സ്ട്രൈക്ക് റേറ്റ് 123.\nഓൾറൗണ്ടർ പട്ടികയെടുത്താൽ ഷെയിൻ വാട്സൺ, ഡ്വെയിൻ ബ്രാവോ, രവീന്ദ്ര ജഡേജ, കേദാർ ജാദവ്, മിച്ചൽ സാൻ്റ്നർ എന്നീ വലിയ പേരുകാർക്കൊപ്പം സ്കോട്ട് കുഗ്ഗെൽജെയിൻ, മൊനു കുമാർ, ചൈതന്യ ബിഷ്ണോയ് എന്നിവരാണ് ഈ വർഷം ചെന്നൈയിൽ കളിച്ചത്. വാട്സൺ ഒരു ഗംഭീര ബിബിഎൽ സീസൺ കഴിഞ്ഞാണ് ഇക്കൊല്ലം ഇന്ത്യയിലെത്തുന്നത്. കഴിഞ്ഞ രണ്ട് സീസണുകളായി വാട്സൺ ചെന്നൈയിൽ കളിക്കുന്നു. കഴിഞ്ഞ സീസണിൽ 555 റൺസാണ് വാട്സൺ അടിച്ചു കൂട്ടിയത്. 154 ആയിരുന്നു സ്ട്രൈക്ക് റേറ്റ്. ഐപിഎൽ ചരിത്രമെടുത്താൽ 134 മത്സരങ്ങളിൽ നിന്നും 3575 റൺസ്. 31 ശരാശരിയും 139 സ്ട്രൈക്ക് റേറ്റും. ഡ്വെയിൻ ബ്രാവോ 2011 മുതൽ ചെന്നൈയിൽ കളിക്കുന്നു. കഴിഞ്ഞ കൊല്ലം തിരിച്ചെത്തി. ബ്രാവോയുടെ ഡെത്ത് ഓവറുകളായിരുന്നു കഴിഞ്ഞ സീസണിലെ ചെന്നൈയുടെ വിജയമന്ത്രം. 134 മാച്ചുകളിൽ നിന്നായി 23 ശരാശരിയിൽ 1483 റൺസാണ് ഇതുവരെ ബ്രാവോ ഐപിഎല്ലിൽ നേടിയത്. സ്ട്രൈക്ക് റേറ്റ് 128. ബൗളിംഗിൽ 8.4 എക്കണോമിയിൽ 147 വിക്കറ്റുകൾ. കഴിഞ്ഞ സീസണിൽ 14 വിക്കറ്റ് നേടി വിക്കറ്റ് വേട്ടയിൽ ചെന്നൈക്കു വേണ്ടി രണ്ടാമത്. ജഡേജ 2012 മുതൽ ചെന്നൈയിലുണ്ട്. 170 മാച്ചുകൾ, 7.58 എക്കണോമിയിൽ 108 വിക്കറ്റുകൾ. ബാറ്റിംഗ് നോക്കിയാൽ 122 സ്ട്രൈക്ക് റേറ്റിലും 24 ശരാശരിയിലും 1927 റൺസ്. കഴിഞ്ഞ സീസണിൽ ചെന്നൈ ലേലത്തിലെടുത്ത കേദാർ ജാദവിന് പരിക്കു പറ്റി ഏറെയൊന്നും കളിക്കാനായില്ല. 79 ഐപിഎൽ മത്സരങ്ങളിൽ നിന്ന് 126 സ്ട്രൈക്ക് റേറ്റും 23 ശരാശരിയും കേദാറിനുണ്ട്. 2018 മുതൽ സാൻ്റ്നർ ഐപിഎല്ലിലുണ്ട്. കഴിഞ്ഞ സീസണിൽ കളിച്ചില്ല. കൂറ്റൻ ഷോട്ടുകൾ കളിക്കാനറിയാമെന്ന് തെളിയിച്ചയാളാണ് സാൻ്റ്നർ. ഇക്കൊല്ലം നാല് മത്സരങ്ങൾ കളിച്ചു. 6.71 എക്കണോമിയിൽ4വിക്കറ്റുമിട്ടു.\nവിക്കറ്റ് കീപ്പർമാരായി ഇന്ത്യ കണ്ട ഏറ്റവും മികച്ച വിക്കറ്റ് കീപ്പർ ബാറ്റ്സ്മാനും ഫിനിഷറും ക്യാപ്റ്റനുമായ എംഎസ് ധോണി, സാം ബില്ലിംഗ്സ് എന്നിവർ. അദ്ദേഹത്തെപ്പറ്റി ഏറെയൊന്നും പറയേണ്ടതില്ല. 190 മത്സരങ്ങളിൽ നിന്ന് 42 ആണ് ശരാശരി. 138 സ്ട്രൈക്ക് റേറ്റിൽ 4432 റൺസും ധോണി ഐപിഎല്ലിൽ സ്കോർ ചെയ്തു. ബില്ലിംഗ്സ് കഴിഞ്ഞ സീസണിൽ ടീമിലെത്തി. 8 മത്സരങ്ങളിൽ നിന്ന് 138 സ്ട്രൈക്ക് റേറ്റിൽ 108 റൺസ് ബില്ലിംഗ്സ് സ്കോർ ചെയ്തു. മൊത്തം 22 മത്സരങ്ങളിൽ നിന്ന് 133 സ്ട്രൈക്ക് റേറ്റിൽ 334 റൺസ്. ശരാശരി 18.\nഇനി ബൗളർമാർ. ദീപക് ചഹാർ, ഷർദ്ദുൽ താക്കൂർ, ഹർഭജൻ സിംഗ്, ഇമ്രാൻ താഹിർ, മോഹിത് ശർമ്മ എന്നിവർക്കൊപ്പം കെഎം ആസിഫും കരൺ ശർമ്മയും. കഴിഞ്ഞ സീസണിൽ ടീമിലെത്തി. ആ സീസണിൽ 10 വിക്കറ്റ്. ഈ സീസണിൽ 22 വിക്കറ്റ്. പവർ പ്ലേയിലും ഡെത്ത് ഓവറിലും ഒരുപോലെ ഉപയോഗിക്കാൻ കഴിയുന്ന ബൗളർ. ആകെ 34 ഐപിഎൽ മത്സരങ്ങൾ കളിച്ച ചഹാർ 7.63 എക്കണോമിയിൽ ഇട്ടത് 33 വിക്കറ്റ്. ഷർദുൽ താക്കൂർ കഴിഞ്ഞ സീസണിൽ 16 വിക്കറ്റുകളുമായി ചെന്നൈയുടെ ടോപ്പ് വിക്കറ്റ് ടേക്കറായിരുന്നു. ആകെ 36 മത്സരങ്ങളിൽ നിന്ന് അത്ര തന്നെ വിക്കറ്റ്. എക്കണോമി 9. 2013ൽ ചെന്നൈയിലെത്തിയ മോഹിത് ഇടക്ക് മൂനു കൊല്ലം കിംഗ്സ് ഇലവൻ ജേഴ്സിയണിഞ്ഞു. ഇക്കൊല്ലം വീണ്ടും ചെന്നൈയിൽ. 85 മാച്ചിൽ നിന്നും മോഹിതിനുള്ളത് 91 വിക്കറ്റുകൾ. എക്കണോമി 8.41. ഹർഭജൻ സിംഗ് നീണ്ട 10 കൊല്ലം മുംബൈക്കു വേണ്ടി സമാനതകളില്ലാത്ത പ്രകടനം നടത്തിയ ശേഷം കഴിഞ്ഞ സീസണിൽ ചെന്നൈയിലെത്തി. കഴിഞ്ഞ സീസണിൽ7വിക്കറ്റ്. ആകെ 160 ഐപിഎൽ മത്സരങ്ങൾ. 7.05 എക്കണോമിയിൽ 150 വിക്കറ്റുകൾ. 2017ൽ റൈസിംഗ് പൂനെ സൂപ്പർ ജയൻ്റിനു വേണ്ടി ഏറ്റവുമധികം വിക്കറ്റുകളിട്ട താഹിർ കഴിഞ്ഞ സീസണിൽ ചെന്നൈയിലെത്തി.6മത്സരം മാത്രം കളിച്ച താഹിർ6വിക്കറ്റുകളിട്ടു. ഈ സീസണിൽ പർപ്പിൾ ക്യാപ്പ് ഹോൾഡർ. ആകെ ഐപിഎൽ മത്സരങ്ങളിൽ 7.88 എക്കണോമിയിൽ 79 വിക്കറ്റുകൾ. 55 മാച്ചുകൾ.\nചെന്നൈയിൽ ഒരു മത്സരം പോലും കളിക്കാത്തവരെപ്പറ്റി പരാമർശമില്ല. മേൽപറഞ്ഞ, കോർ ടീമിൽ കളിച്ച എല്ലാവരും ദേശീയ ടീം അംഗങ്ങളോ ദേശീയ ടീമിൽ കളിച്ചിട്ടുള്ളവരോ ആണ്. ചഹാറും താക്കൂറും മാത്രമാണ് ദേശീയ ടീമിൽ ഒന്ന് എത്തി നോക്കിയിട്ട് പോയത്. ബാക്കിയെല്ലാവരും അതാത് ദേശീയ ടീമിൽ കളിച്ച് കഴിവു തെളിയിച്ചവർ. വർഷങ്ങളുടെ അനുഭവ സമ്പത്തുള്ളവർ. കുറച്ചധികം മാച്ച് വിന്നർമാർ. എല്ലാത്തിലുമുപരി സ്പിൻ ഹെവി സ്ക്വാഡും ചെപ്പോക്കിലെ സ്പിൻ സ്വർഗമായ പിച്ചും. ഇനി പറയൂ, ചെന്നൈ ശരാശരി ടീം തന്നെയാണോ?\nമനുഷ്യ മഹാശൃഖലയിൽ കണ്ണികളായി പല ജില്ലകളിലും നവദമ്പതികൾ\nമനുഷ്യ മഹാശൃംഖല തീർത്ത് എൽഡിഎഫ്; അണിചേർന്ന് ലക്ഷങ്ങൾ


റിയല് എസ്‌റ്റേറ്റിന്റെ അടിസ്ഥാനങ്ങള്: എന്താണ് ബാധ്യതാ പത്രിക? | Housing News\nHome » Regional » റിയല് എസ്‌റ്റേറ്റിന്റെ അടിസ്ഥാനങ്ങള്: എന്താണ് ബാധ്യതാ പത്രിക?\nBy Vinita Menon July 31, 2018\nറിയല് എസ്‌റ്റേറ്റിന്റെ അടിസ്ഥാനങ്ങള്: എന്താണ് ബാധ്യതാ പത്രിക?\nഒരു വസ്തുവിന്റെ വാങ്ങലിനും വില്‍പ്പനയ്ക്കും ബാധ്യതാ പത്രിക പ്രധാനപ്പെട്ടതാണ്. ബാധ്യതാ പത്രിക, അതിന്റെ ആവശ്യകത എന്നിവ എന്താണെന്ന് ഞങ്ങള് ഇവിടെ വിശദീകരിക്കുന്നു\nഒരു വസ്തുവിലുള്ള കടബാധ്യതയെയാണ് ഇത് സൂചിപ്പിക്കുന്നത്. ബാധ്യതാ പത്രിക എന്നത് ഒരു പ്രത്യേക കാലയളവിലെ ഇടപാടുകളാണ്. ആ കാലയളവിലേക്ക് വേണ്ടി രജിസ്റ്റര് ചെയ്തിട്ടുള്ള എല്ലാ ഇടപാടുകളുടെയും ഒരു കുറിപ്പാണത്. ഏത് സബ്ബ് രജിസ്ട്രാര് ഓഫിസിലാണോ രജിസ്റ്റര് ചെയ്തിരിക്കുന്നത് അവിടെ നിന്ന് പത്രിക ലഭിക്കും.\nഎന്തിനാണ് ഒരു വസ്തു വാങ്ങുന്നതിനും വില്‍ക്കുന്നതിനും നിങ്ങള്‍ക്ക് ബാധ്യതാ പത്രിക ആവശ്യം വരുന്നത്?\nഒരു വസ്തു വാങ്ങുന്നതിലും വില്‍ക്കുന്നതിലും ബാധ്യതാ പത്രിക ഉറപ്പു നല്‍കുന്നൊരു കര്‍ത്തവ്യമാണ് അനുഷ്ഠിക്കുന്നത്. ക്ലിയര് ചെയ്യാത്ത വായ്പ, വസ്തുവിന്മേലുള്ള ജാമ്യം എന്നിവയാണ് ബാധ്യതാ പത്രിക നിര്‍വ്വഹിക്കുന്നത്. നിര്‍ദ്ദിഷ്ട സമയത്തേക്കുള്ള വസ്തു സംബന്ധമായ എല്ലാ ഇടപാടിനും ഈ പത്രിക ഉള്‍പ്പെട്ടിരിക്കുന്നു.\nനിങ്ങള്‍ക്ക് എന്നെങ്കിലും വീട് വായ്പയോ ഭൂമി വായ്പയോ എടുക്കണമെങ്കില് ബാധ്യതാ പത്രിക നിര്‍ബന്ധമാണ്. സാധാരണയായി, ബാങ്കുകളില് കഴിഞ്ഞ 10- 15 വര്‍ഷത്തിലെ ബാധ്യതാ സര്‍ട്ടിഫിക്കറ്റാണ് ചോദിക്കുന്നത്. അതുകൊണ്ട്, നിങ്ങള് വാങ്ങാന് ഉദ്ദേശിക്കുന്ന വസ്തുവിന് ബാധ്യതാ പത്രിക കൊണ്ടുവരേണ്ടത് സുപ്രധാനമായൊരു കാര്യമാണ്. നിങ്ങളുടെ വസ്തുവിലെ നിയമാനുസൃതമായ അവകാശത്തെ സംരക്ഷിക്കുക മാത്രമല്ല, നിങ്ങള് ഗൃഹ വായ്പയ്ക്ക് യോഗ്യനാണെന്ന് ഉറപ്പുവരുത്തുകയും വേണം. അതേപോലെ, നിങ്ങളുടെ വസ്തുവിന്റെ വില്‍പ്പനയിലും ബാധ്യതാ പത്രിക ഉറപ്പാക്കണം.\nഒരു ബാധ്യതാ പത്രിക നിങ്ങള്‍ക്ക് എങ്ങനെ ലഭിക്കും?\nഏത് സബ്ബ് രജിസ്ട്രാര് ഓഫിസിലാണോ വ,്തു രജിസ്റ്റര് ചെയ്തത് അവിടെ നിന്നാണ് ബാധ്യതാ പത്രിക ലഭിക്കുക. നിലവില്, ആന്ധ്രാ പ്രദേശ്, തെലങ്കാന, തമിഴ്‌നാട്, കേരള, ഗുജറാത്ത്, കര്‍ണാടക, ഒഡീഷ, പുതുച്ചേരി എന്നീ സംസ്ഥാനങ്ങളിലാണ് കമ്പ്യൂട്ടര് അധിഷ്ഠിതമായ ബാധ്യതാ പത്രികകള് പ്രസിദ്ധീകരിച്ചിട്ടുള്ളത്.\nമറ്റ് സംസ്ഥാനങ്ങളില്, നിങ്ങള് ഒരു കയ്യെഴുത്ത് പത്രിക ലഭ്യമാക്കണം. തുടര്‍ന്ന്, താഴെ കൊടുത്തിരിക്കുന്ന ഘട്ടങ്ങള് പിന്തുടര്‍ന്നാല് അത് ചെയ്യാന് കഴിയും:\nബാധ്യതാ പത്രിക ലഭിക്കുന്ന സബ്ബ് രജിസ്ട്രാര് ഓഫിസില് നിന്ന് പത്രിക വാങ്ങുക. 22ാം നമ്പര് ഫോം, നിങ്ങളുടെ വിലാസത്തിന്റെ സാക്ഷ്യപ്പെടുത്തിയ പകര്‍പ്പ്, വസ്തുവകകളുടെ വിശദാംശങ്ങള്, അതിന്റെ തലക്കെട്ട്, ബാധ്യതാ പത്രികയുടെ ഫീസ് എന്നിവ കൊണ്ടാകണം ഓഫിസില് എത്തേണ്ടത്. നിങ്ങള് സര്‍ട്ടിഫിക്കറ്റ് നേടുന്ന സമയത്തെ ആശ്രയിച്ച് ഫീസ് ചാര്‍ജ് ചെയ്യും.\nഅപേക്ഷ സമര്‍പ്പിച്ച്, 15 മുതല് 30 ദിവസത്തിനുള്ളില്, നിശ്ചിത സമയത്തേക്കുള്ള വസ്തുവിന്റെ രേഖകളുടെ പരിശോധനയ്ക്കു ശേഷം, ബാധ്യതാ പത്രിക പ്രസിദ്ധീകരിക്കും.\nരണ്ട് തരത്തിലുള്ള ബാധ്യതാ പത്രികയാണ് ഉള്ളത്. വസ്തുവകകളുമായി ബന്ധപ്പെട്ട് ഏതെങ്കിലും ഇടപാടുകള് ഉണ്ടെങ്കില് ഫോം നമ്പര് 15 ല് പ്രസിദ്ധീകരിക്കും. ഇടപാടുകള് രേഖപ്പെടുത്തിയിട്ടില്ലെങ്കില് ശൂന്യമായ ബാധ്യതാ പത്രിക അതായത്, ഫോം നമ്പര് 16 പ്രസിദ്ധീകരിക്കും.\nവസ്തുവിന്റെ ഉടമസ്ഥാവകാശം തെളിയിക്കാന്, അതുമായി ബന്ധപ്പെട്ടിരിക്കുന്ന ഇടപാടുകളുടെ ശൃംഖലയെപ്പറ്റിയുള്ള വിവരങ്ങള് ബാധ്യതാ പത്രികയില് ഉള്‍പ്പെടുത്തുമ്പോള്, ആവശ്യമായ എല്ലാ വിവരങ്ങളും അതില് അടങ്ങിയിരിക്കണമെന്നില്ല. അതിനാല്, ബാധ്യതാ പത്രികയുടെ കൂടെ ഒരു കൈവശാവകാശ പത്രികയും ലഭ്യമാക്കുന്നതും നല്ലതാണ്.


Rishi Kapoor on cancer: I had lost 26kg as I had no appetite for the first four months | രോഗത്തിന്റെ ആദ്യ നാളുകളില് കുറഞ്ഞത് 26 കിലോ..: ക്യാന്‍സറിനെ അതിജീവിക്കുന്ന 'ദുഷ്‌കര' അനുഭവം പറഞ്ഞ് ഋഷി കപൂര് | Mangalam\nTuesday, August 20, 2019 Last Updated6Min 19 Sec ago English Edition\nബോളിവുഡ് താരം ഋഷി കപൂര് അര്‍ബുദ ബാധയെ തുടര്‍ന്ന് ന്യൂയോര്‍ക്കില് ചികിത്സയിലായിരുന്നു. ഡല്‍ഹിയില് സിനിമ ഷൂട്ടിങ്ങിനിടെയാണ് താരത്തിന് രോഗം സ്ഥിരീകരിച്ചത്. ഉടന് ചികിത്സയ്ക്കായി പോവുകയായിരുന്നു. ഡല്‍ഹിയില് ഒരു സിനിമയുടെ ഷൂട്ടിംഗിനിടെയാണ് ''പ്രശ്‌നം കണ്ടെത്തിയത്'' എന്ന് ഋഷി കപൂര് തന്നെയാണ് ഒരു മാധ്യമത്തിന് നല്‍കിയ അഭിമുഖത്തില് തുറന്നു പറഞ്ഞത്.\n'' വെളുത്ത തലമുടിയുമായി എന്നെ കണ്ടതു മുതല് ആരോഗ്യസ്ഥിതി സംബന്ധിച്ച അഭ്യൂഹങ്ങള് പടര്‍ന്നു പിടിച്ചിരുന്നു. എന്നാല്, മുടിയുടെ നിറം ഒരു സിനിമയുമായി ബന്ധപ്പെട്ടതായിരുന്നു. രോഗബാധിതനാണെന്ന് അറിഞ്ഞ ഉടന് തന്നെ അമേരിക്കയിലെ സ്‌ളോ കെറ്ററിംഗ് ഹോസ്പിറ്റലിലേക്ക് പാഞ്ഞെത്തുകയായിരുന്നു. അപ്പോഴും മുടി വെളുപ്പായിരുന്നു. പക്ഷേ ആളുകള് പറയുന്നത് താന് അവശനിലയിലായണെന്നും ഒറ്റരാത്രി കൊണ്ട് മുടി വെളുത്തെന്നുമാണ്. രോഗത്തിന്റെ ആദ്യ മാസങ്ങളില് 26 കിലോഗ്രാം വരെ ഭാരം കുറഞ്ഞിരുന്നു ഇപ്പോള് മെച്ചപ്പെട്ടു വരികയാണ്.\nഎന്റെ നില മെച്ചപ്പെടുന്നുണ്ടെന്ന് കാണിക്കാന് സന്ദര്‍ശിക്കാനെത്തുന്ന സുഹൃത്തുക്കള് ചിത്രമെടുത്ത് സമൂഹമാധ്യമങ്ങളില് പോസ്റ്റ് ചെയ്യാറുണ്ട്. ഇപ്പോള് ഏഴ് എട്ട് കിലോ കൂടിയിട്ടുണ്ടെന്നും വളരെ ക്ഷീണിച്ച് കാണാന് ഞാന് ആഗ്രഹിക്കുന്നില്ല. ചികിത്സയുടെ സമയത്തെക്കാള് റിയാക്ഷന് ടൈം അതിജീവിക്കുകയാണ് ദുഷ്‌കരം. ചികിത്സകള്‍ക്കിടയില് ആറ് ആഴ്ചയോളം ഇടവേളയുണ്ടാകും ആ സമയം ഭക്ഷണം കഴിക്കാനും ഷോപ്പിങ്ങിന് പോകാനും സിനിമ മാത്രമേ ചിലവഴിക്കൂ. വളരെ സാധാരണ ജീവിതം നയിക്കണം.'' ഋഷി കപൂര് പറഞ്ഞു. ഉടന് മുംബൈയിലേക്ക് മടങ്ങുമെന്നും പിന്നീട് വര്‍ഷത്തിലൊരിക്കല് പരിശോധനയ്ക്കായി എത്തിയാല് മതിയെന്നും ചികിത്സ തുടരുന്ന താരം വ്യക്തമാക്കി.


പാഠങ്ങള് പഠിക്കേണ്ട: തീരുമാനം അടുത്ത അധ്യയനവര്‍ഷത്തേക്ക് മാത്രം\nകോവിഡ് മൂലം ക്ലാസുകൾ നടത്താൻ കഴിയാത്ത സാഹചര്യത്തിൽ വിദ്യാര്‍ഥികൾക്കുണ്ടാകുന്ന പരീക്ഷഭാരം കണക്കിലെടുത്താണ് തീരുമാനമെന്നും സിബിഎസ്ഇ\n09 Jul, 2020 at 04:25 AM\nസിബിഎസ്ഇ സിലബസില് നിന്ന് ജനാധിപത്യം, മതേതരത്വം, പൗരത്വം തുടങ്ങി സുപ്രധാന പാഠഭാഗങ്ങൾ വെട്ടിക്കുറച്ച നടപടിയിൽ വിശദീകരണവുമായി സിബിഎസ്ഇ. സിലബസ് 30 ശതമാനം വെട്ടിക്കുറച്ചത് വിദ്യാര്‍ഥികളുടെ പരീക്ഷാ ഭാരം കുറയ്ക്കാനാണെന്ന് സിബിഎസ്ഇ. എന്നാല് ഈ ഭാഗങ്ങള് പഠിപ്പിക്കാന് എന്‍സിഇആര്‍ടി യുടെ സമാന്തര കരിക്കുലം പിന്തുടരാന് സ്കൂളുകള്‍ക്ക് നിര്‍ദേശം നൽകിയിട്ടുണ്ടെന്നും സിബിഎസ്ഇ വ്യക്തമാക്കി.\nകോവിഡ് പശ്ചാത്തലത്തിൽ സിലബസ് വെട്ടിക്കുറക്കലിന്റെ ഭാഗമായി ഭരണഘടനയിലെ സുപ്രധാന പാഠഭാഗങ്ങൾ വെട്ടിക്കുറച്ച നടപടി വിവാദമായ സാഹചര്യത്തിലാണ് വിശദീകരണവുമായി സിബിഎസ്ഇ രംഗത്തെത്തിയത്. നടപടി അടുത്ത അധ്യയന വര്‍ഷത്തേക്ക് മാത്രമാണ്. കോവിഡ് മൂലം ക്ലാസുകൾ നടത്താൻ കഴിയാത്ത സാഹചര്യത്തിൽ വിദ്യാര്‍ഥികൾക്കുണ്ടാകുന്ന പരീക്ഷഭാരം കണക്കിലെടുത്താണ് തീരുമാനം. അതേസമയം ഈ പാഠ ഭാഗങ്ങൾ വിദ്യാര്‍ഥികളെ പഠിപ്പിക്കണം. ഇതിനായി എന്‍സിഇആര്‍ടിയുടെ സമാന്തര കരിക്കുലം പിന്തുടരാന് സ്കൂളുകള്‍ക്ക് നിര്‍ദേശം നൽകിയിട്ടുണ്ട്. പരീക്ഷയിൽ നിന്നും ആഭ്യന്തര മൂല്യ നിര്‍ണയത്തിൽ നിന്നും മാത്രമാണ് പാഠഭാഗങ്ങൾ ലഘൂകരിച്ച് നൽകിയതെന്നും സിബിഎസ്ഇ വിശദീകരിച്ചു.\nഒമ്പതാം ക്ലാസ് മുതൽ 12 ആം ക്ലാസ് വരെയുള്ള സിലബസിന്റെ മുപ്പത് ശതമാനമാണ് സിബിഎസ്ഇ വെട്ടിക്കുറച്ചിരുന്നത്. ഇതിന്റെ ഭാഗമായി പത്ത്, പതിനൊന്ന് ക്ലാസുകളിലെ പൊളിറ്റിക്കൽ സയൻസിലെ ജനാധിപത്യം, ബഹുസ്വരത, ജനകീയ പ്രസ്ഥാനങ്ങൾ, പൗരത്വം, മതേതരത്വം, ഫെഡറിലസം, ദേശീയത തുടങ്ങിയ പാഠഭാഗങ്ങളാണ് സിബിഎസ്ഇ വെട്ടിച്ചുരുക്കിയിരുന്നത്.


എൻജിനീയറിംഗ് സർവീസസ് എക്സാമിലേക്ക് യുപിഎസ് സി അപേക്ഷ ക്ഷണിച്ചു. |applications are invited for 495 vacancies from engineering degree holders – News18 Malayalam\nഎൻജിനീയറിംഗ് കഴിഞ്ഞവർക്ക് ഇഎസ് ഇ; 495 ഒഴിവുകൾ\nഎൻജിനീയർമാരുടെ സിവിൽ സർവീസസ് എന്നാണ് ഇഎസ്ഇ അറിയപ്പെടുന്നത്.\nLast Updated : October 02, 2019, 10:53 IST\nറെയിൽവെ ഉൾപ്പെടെ വിവിധ സർക്കാർ പൊതു മേഖലാ സ്ഥാപനങ്ങളിലെ എൻജീനീയറിംഗ് തസ്തികളിലേക്ക് വഴി തുറക്കുന്ന എൻജിനീയറിംഗ് സർവീസസ് എക്സാമിലേക്ക് യുപിഎസ് സി അപേക്ഷ ക്ഷണിച്ചു. 495 ഒഴിവുകളിലേക്കാണ് അപേക്ഷ ക്ഷണിച്ചിരിക്കുന്നത്. കേരളത്തിലും പരീക്ഷ കേന്ദ്രങ്ങളുണ്ട്. ഒക്ടോബർ 15 വരെ അപേക്ഷിക്കാം.\nwww.upsconline.nic.in എന്ന വെബ്സൈറ്റ് വഴിയാണ് അപേക്ഷ സമർപ്പിക്കേണ്ടത്.\nഅപേക്ഷ പിൻവലിക്കാനും അവസരമുണ്ട്. ഒക്ടോബർ 22 മുതൽ 28 വരെ ഓൺലൈൻ അപേക്ഷ പിൻവലിക്കാൻ അവസരമുണ്ട്. എന്നാൽ അപേക്ഷ ഫീസ് തിരികെ ലഭിക്കല്ല.\nalso read:ഇന്ത്യൻ സ്മാർട്ട് ഫോൺ വിപണിയിൽ ചരിത്രമെഴുതി സാംസങ് ഗാലക്സി ഫോൾഡ്; വില 1.65 ലക്ഷം\nപ്രിലിമിനറി പരീക്ഷ: 2020 ജനുവരി 5ന്. തിരുവനന്തപുരം, കൊച്ചി എന്നിവിടങ്ങളിൽ പരീക്ഷ കേന്ദ്രങ്ങളുണ്ട്. മെയിൻ പരീക്ഷ തിരുവനന്തപുരത്ത് എഴുതാം. അടുത്തഘട്ടമായി പഴ്സനാലിറ്റി ടെസ്റ്റുമുണ്ട്.\nകാറ്റഗറി 1- സിവിൽ എൻജിനീയറിംഗ്\nകാറ്റഗറി 2-മെക്കാനിക്കൽ എൻജിനീയറിംഗ്\nകാറ്റഗറി 3- ഇലക്ട്രിക്കല് എൻജിനീയറിംഗ്\nകാറ്റഗറി 4- ഇലക്ട്രോണിക്സ് ആൻഡ് ടെലി കമ്മ്യൂണിക്കേഷൻ എൻജിനീയറിംഗ്\nയോഗ്യത: എൻജിനീയറിംഗ് ബിരുദം അല്ലെങ്കിൽ ഇൻസ്റ്റിറ്റ്യൂഷൻ ഓഫ് എൻജിനീയേഴ്സ് ഇന്ത്യയുടെ ഇൻസ്റ്റിറ്റ്യൂഷൻ പരീക്ഷകളുടെ സെഷൻ എ, ബി ജയം; ഇൻസ്റ്റിറ്റ്യൂഷൻ ഓഫ് ഇലക്ട്രോണിക്സ് ആന്‍ഡ് ടെലി കമ്മ്യൂണിക്കേഷൻ എൻജിനീയേഴ്സ് ഇന്ത്യയുടെ ഗ്രാജുവേറ്റ് മെംബർഷിപ് പരീക്ഷ ജയം; എയ്റനോട്ടിക്കൽ സൊസൈറ്റി ഓഫ് ഇന്ത്യയുടെ അസോഷ്യേറ്റ് മെംബർഷിപ്പ് പരീക്ഷ പാർട്ട് രണ്ടും മൂന്നും / സെക്ഷൻ എയും ബിയും ജയം; ലണ്ടനിലെ ഇൻസ്റ്റിറ്റ്യൂഷൻ ഓഫ് ഇലക്ട്രോണിക്സ് ആൻഡ് റേഡിയോ എന്‍ജിനീയേഴ്സിൽ നിന്നും ഗ്രാജുവേറ്റ് മെംബർഷിപ്പ് പരീക്ഷ ജയം.\nമുകളിൽ പറഞ്ഞ യോഗ്യതഇല്ലാത്ത, എംഎസ്ഇ ബിരുദമുള്ളവർക്ക് ഇന്ത്യൻ നേവൽ ആർമമെന്റ് സർവീസ് (ഇലക്ട്രോണിക്സ് എൻജിനീയറിംഗ്) ഇന്ത്യൻ റേഡിയോ റെഗുലേറ്ററി സർവീസ് ഗ്രൂപ്പ് എ തസ്തികകളിലേക്ക് അപേക്ഷിക്കാം.\nനേവൽ ആർമമെന്റ് സർവീസ്\nവയർലെസ് കമ്മ്യൂണിക്കേഷൻ ഇലക്ട്രോണിക്സ്, റേഡിയെ ഫിസിക്സ്/ റേഡിയോ എൻജിനീയറിംഗ് പ്രത്യേക വിഷയമായി പഠിച്ച് എംഎസ് സി/ തത്തുല്യം\nറേഡിയോ റെഗുലേറ്ററി സർവീസ്\nവയർലെസ് കമ്യൂണിക്കേഷൻ ഇലക്ട്രോണിക്സ്, റേഡിയോ ഫിസിക്സ്/ റേഡിയോ എൻജിനീയറിംഗ് പ്രത്യേക വിഷയമായി പഠിച്ച് എംഎസ് സി/ തത്തുല്യം. അല്ലെങ്കിൽ ഫിസിക്സ്/ റേഡിയോ കമ്മ്യൂണിക്കേഷൻ/ ഇലക്ട്രോണിക്സ്/ടെലികമ്മ്യൂണിക്കേഷൻ പ്രത്യേക വിഷയമായി പഠിച്ച് സയൻസിൽ ബിരുദാനന്തര ബിരുദം.\nയോഗ്യതാ പരീക്ഷ എഴുതുന്നവര്‍ക്കും നി ബന്ധനകൾക്കു വിധേയമായി അപേക്ഷിക്കാം. മികച്ച ശാരീരിക ക്ഷമത വേണം.\nപ്രായം ; 21-30( 2020 ജനുവരി ഒന്ന് അടിസ്ഥാനമാക്കി കണക്കാക്കും.) 1990 ജനുവരി 2നും 1999 ജനുവരി ഒന്നിനും ഇടയിൽ ജനിച്ചവരായിരിക്കണം. അർഹരായവർക്ക് നിയമാനുസൃത ഇളവ്.\nFirst published: October 02, 2019, 10:53 IST


ഹെലികോപ്റ്റര് തകര്‍ന്ന് ബാസ്‌കറ്റ് ബോള് ഇതിഹാസം കോബി ബ്രയന്റും മകളും മരിച്ചു\nMon Apr 12 2021 03:35:56 GMT+0530 (India Standard Time)\nബ്രയന്റും മകള് ജിയാന (13)യും ഉള്‍പ്പടെ അഞ്ചുപേരാണ് അപകടത്തില് മരിച്ചത്. ലാസ് വിര്‍ജെനെസില്‍നിന്ന് പുറപ്പെട്ട സ്വകാര്യ ഹെലികോപ്റ്റര് കലബസാസ് മേഖലയില് തകര്‍ന്നുവീഴുകയായിരുന്നു.\nNSH27 Jan 2020 1:34 AM GMT\nലോസ് ആഞ്ചലസ്: അമേരിക്കന് ബാസ്‌കറ്റ് ബോള് ഇതിഹാസം കോബി ബ്രയന്റും (41) മകളും ഹെലികോപ്റ്റര് തകര്‍ന്ന് മരിച്ചു. കാലഫോര്‍ണിയയില് പ്രദേശിക സമയം രാവിലെ 10നാണ് അപകടമുണ്ടായത്. ബ്രയന്റും മകള് ജിയാന (13)യും ഉള്‍പ്പടെ അഞ്ചുപേരാണ് അപകടത്തില് മരിച്ചത്. ലാസ് വിര്‍ജെനെസില്‍നിന്ന് പുറപ്പെട്ട സ്വകാര്യ ഹെലികോപ്റ്റര് കലബസാസ് മേഖലയില് തകര്‍ന്നുവീഴുകയായിരുന്നു. അപകടശേഷം ഹെലികോപ്റ്ററിന് തീപ്പിടിച്ചത് ദുരന്തത്തിന്റെ ആഴംകൂട്ടി. അപകടത്തില് മരിച്ച മറ്റുള്ളവരുടെ പേരുവിവരങ്ങള് പുറത്തുവന്നിട്ടില്ല. അപകടമുണ്ടാവുമ്പോള് ഒമ്പതുപേര് ഹെലികോപ്റ്ററിലുണ്ടായിരുന്നതായാണ് സര്‍ക്കാര് വൃത്തങ്ങള് പറയുന്നത്. ഞെട്ടിപ്പിക്കുന്ന വാര്‍ത്തയാണുണ്ടായതെന്നും സര്‍ക്കാര് വ്യക്തമാക്കി.\nരണ്ടു പതിറ്റാണ്ടോളം എന്‍ബിഎ ടീം ലോസ് ആഞ്ചലീസ് ലീക്കേഴ്‌സിന്റെ താരമായിരുന്നു ബ്രയന്റ്. അഞ്ചുതവണ ചാംപ്യന്‍ഷിപ്പും സ്വന്തമാക്കിയിട്ടുണ്ട്. 2006ല് ടോറന്റോറാപ്‌ടോര്‍സിനെതിരേ നേടിയ 81 പോയിന്റ് എന്‍ബിഎ ചരിത്രത്തിലെ ഏറ്റവും ഉയര്‍ന്ന രണ്ടാമത്തെ വ്യക്തിഗത സ്‌കോറാണ്. 2008ല് എന്‍ബിഎയിലെ മോസ്റ്റ് വാല്യുബിള് പ്ലേയര് പുരസ്‌കാരം ബ്രയന്റ് നേടി. രണ്ടു തവണ എന്‍ബിഎ സ്‌കോറിങ് ചാംപ്യനുമായി. 2008ലും 2012ലും യുഎസ് ബാസ്‌കറ്റ് ബോള് ടീമിനൊപ്പം രണ്ടുതവണ ഒളിമ്പിക് സ്വര്‍ണവും സ്വന്തമാക്കി. 2016 ഏപ്രിലിലാണ് അദ്ദേഹം വിരമിച്ചത്. 2018ല് 'ഡിയര് ബാസ്‌കറ്റ് ബോള്' എന്ന അഞ്ച് മിനിറ്റ് ദൈര്‍ഘ്യമുള്ള ചിത്രത്തിലൂടെ മികച്ച ഹ്രസ്വ അനിമേഷന് ചിത്രത്തിനുള്ള ഓസ്‌കാര് അവാര്‍ഡും ബ്രയന്റ് സ്വന്തമാക്കിയിട്ടുണ്ട്. വനേസയാണ് ബ്രയന്റിന്റെ ഭാര്യ.\nKobe Bryant Daughter Gianna Dead in Helicopter Crash


തിരുവനന്തപുരം:സംസ്ഥാനത്ത് 10 പേർക്ക് കൂടി വ്യാഴാഴ്ച കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയൻ അറിയിച്ചു. ഇടുക്കി ജില്ലയിലെ നാലു പേർക്കും കോഴിക്കോട്, കോട്ടയം ജില്ലകളിലെ രണ്ടു പേർക്ക് വീതവും തിരുവനന്തപുരം, കൊല്ലം ജില്ലകളിലെ ഓരോരുത്തർക്കുമാണ് രോഗം സ്ഥിരീകരിച്ചത്.\nഇതിൽ രണ്ടു പേർ വിദേശത്ത് നിന്നും രണ്ടു പേർ ചെന്നൈയിൽ നിന്നും ഒരോരുത്തർ മൈസൂർ, പൊള്ളാച്ചി എന്നിവിടങ്ങളിൽ നിന്നും വന്നതാണ്. നാലു പേർക്ക് സമ്പർക്കത്തിലൂടെയാണ് രോഗം ബാധിച്ചത്. കോഴിക്കോട് ജില്ലയിലെ ഒരാൾ ദുബായിൽ നിന്നും തിരുവനന്തപുരം ജില്ലയിലെ ഒരാൾ ഷാർജയിൽ നിന്നും വന്നതാണ്. കോഴിക്കോട്, ഇടുക്കി ജില്ലയിലുള്ള ഓരോരുത്തരാണ് ചെന്നൈയിൽ നിന്നും വന്നത്. ഇടുക്കി ജില്ലയിലെ ഒരാൾ മൈസൂറിൽ നിന്നും ഒരാൾ പൊള്ളാച്ചിയിൽ നിന്നും വന്നതാണ്. കോട്ടയം ജില്ലയിലെ രണ്ടു പേർക്കും കൊല്ലം, ഇടുക്കി ജില്ലകളിലെ ഓരോരുത്തർക്കും സമ്പർക്കത്തിലൂടെയാണ് രോഗം ബാധിച്ചത്.\nതിരുവനന്തപുരം ജില്ലയിൽ രോഗം സ്ഥിരീകരിച്ചയാൾ വർക്കല സ്വദേശിയായ 44 വയസുകാരനാണ്. വീട്ടിൽ നിരീക്ഷണത്തിലുള്ള ഇദ്ദേഹത്തെ ഉടൻ മെഡിക്കൽ കോളേജ് ഐസൊലേഷൻ വാർഡിലേക്ക് മാറ്റും.\nസംസ്ഥാനത്ത് എട്ടു പേരാണ് വ്യാഴാഴ്ച രോഗമുക്തി നേടിയത്. കാസർഗോഡ് ജില്ലയിലെ ആറു പേരുടേയും മലപ്പുറം, കണ്ണൂർ ജില്ലകളിലെ ഓരോരുത്തരുടേയും പരിശോധനാ ഫലമാണ് നെഗറ്റീവായത്. ഇതോടെ 316 പേരാണ് ഇതുവരെ കോവിഡിൽ നിന്നും രോഗമുക്തി നേടിയത്. 129 പേരാണ് നിലവിൽ സംസ്ഥാനത്തെ വിവിധ ആശുപത്രികളിൽ ചികിത്സയിലുള്ളത്.\nസംസ്ഥാനത്തെ വിവിധ ജില്ലകളിലായി 23,876 പേരാണ് നിരീക്ഷണത്തിലുള്ളത്. ഇവരിൽ 23,439 പേർ വീടുകളിലും 437 പേർ ആശുപത്രികളിലും നിരീക്ഷണത്തിലാണ്. 148 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്. രോഗലക്ഷണങ്ങളുള്ള 21334 വ്യക്തികളുടെ സാമ്പിൾ പരിശോധനയ്ക്ക് അയച്ചിട്ടുണ്ട്. ഇതിൽ ലഭ്യമായ 20326 സാമ്പിളുകളുടെ പരിശോധനാ ഫലം നെഗറ്റിവ് ആണ്സംസ്ഥാനത്ത് 10 പേർക്ക് കൂടി വ്യാഴാഴ്ച കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയൻ അറിയിച്ചു. ഇടുക്കി ജില്ലയിലെ നാലു പേർക്കും കോഴിക്കോട്, കോട്ടയം ജില്ലകളിലെ രണ്ടു പേർക്ക് വീതവും തിരുവനന്തപുരം, കൊല്ലം ജില്ലകളിലെ ഓരോരുത്തർക്കുമാണ് രോഗം സ്ഥിരീകരിച്ചത്.\nസംസ്ഥാനത്തെ വിവിധ ജില്ലകളിലായി 23,876 പേരാണ് നിരീക്ഷണത്തിലുള്ളത്. ഇവരിൽ 23,439 പേർ വീടുകളിലും 437 പേർ ആശുപത്രികളിലും നിരീക്ഷണത്തിലാണ്. 148 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്. രോഗലക്ഷണങ്ങളുള്ള 21334 വ്യക്തികളുടെ സാമ്പിൾ പരിശോധനയ്ക്ക് അയച്ചിട്ടുണ്ട്. ഇതിൽ ലഭ്യമായ 20326 സാമ്പിളുകളുടെ പരിശോധനാ ഫലം നെഗറ്റിവ് ആണ്


kaval first look | സിനിമാസ്വാദകർക്ക് സുരേഷ് ഗോപിയുടെ വിഷു കൈനീട്ടം; 'കാവൽ' ഫസ്റ്റ് ലുക്ക് പുറത്ത്; വിഷൂ ആശംസകളുമായി പോസ്റ്റർ പങ്കുവെച്ച് താരം - MarunadanMalayalee.com\nApril 14, 202104:47 PM IST Permalink\nതിരുവനന്തപുരം: സിനിമാ പ്രേക്ഷകർ ഏറെ ആകാംഷയോടെ കാത്തിരിക്കുന്ന സുരേഷ് ഗോപി ചിത്രമാണ് 'കാവൽ'. നിഥിൻ രൺജി പണിക്കരാണ് ചിത്രം സംവിധാനം ചെയ്യുന്നത്. ഈ വിഷു ദിനത്തിൽ ചിത്രത്തിന്റെ ഫസ്റ്റ് ലുക്ക് പുറത്തുവിട്ടിരിക്കുകയാണ് താരം. മലയാള സിനിമ പ്രേക്ഷകർക്കുള്ള വിഷു സമ്മാനമാണ് പോസ്റ്റർ എന്ന് സുരേഷ് ഗോപി ഫേസ്‌ബുക്കിലൂടെ അറിയിച്ചു.\n'ലോകമെമ്പാടുമുള്ള എല്ലാ മലയാളികൾക്കും എന്റെ ഒരായിരം വിഷു ആശംസകൾ! ഇതാ നിങ്ങൾക്കായുള്ള ഞങ്ങളുടെ കുഞ്ഞ് വിഷു സമ്മാനം. കാവലിന്റെ ഫസ്റ്റ് ലുക്ക് പോസ്റ്റർ' എന്നാണ് സുരേഷ് ഗോപി പോസ്റ്റർ പങ്കുവച്ചു കൊണ്ട് കുറിച്ചത്. സുരേഷ് ഗോപിയുടെ കഥാപാത്രം ഒരാളെ ചവിട്ടി നിൽക്കുന്നതാണ് പോസ്റ്ററിൽ ഉള്ളത്. താരത്തിന്റെ കൈയിൽ ഒരു ട്രങ്ക് പെട്ടിയുമുണ്ട്. അദ്ദേഹത്തിന് എതിരായി നിൽക്കുന്ന രണ്ടുപേരിൽ ഒരാളുടെ കൈവശം ഒരു തോക്കും കാണാം. ഒരു സംഘട്ടന രംഗമാണ് പോസ്റ്ററിൽ ഉള്ളത്. സുരേഷ് ഗോപിക്ക് പുറകിലായി എസ്തറിന്റെ സഹോദരൻ ഇവാനെയും കാണാനാകും.\n'കസബ'യ്ക്കു ശേഷം നിഥിൻ രൺജി പണിക്കർ സംവിധാനം ചെയ്യുന്ന ചിത്രത്തിൽ തമ്പാൻ എന്ന കഥാപാത്രമായാണ് സുരേഷ് ഗോപി എത്തുന്നത്. താരത്തിന്റെ പിറന്നാൾ ദിനത്തിൽ എത്തിയ 'കാവൽ' ടീസറിന് വലിയ പ്രേക്ഷക പ്രതികരണമാണ് ലഭിച്ചത്.\nസുരേഷ് ഗോപിക്കൊപ്പം ലാൽ ഒരു പ്രധാന കഥാപാത്രമായി ചിത്രത്തിൽ എത്തുന്നുണ്ട്. സയ ഡേവിഡ്, മുത്തുമണി, ഐ എം വിജയൻ, സുജിത്ത് ശങ്കർ, അലൻസിയർ, കണ്ണൻ രാജൻ പി ദേവ് തുടങ്ങിയവരും കഥാപാത്രങ്ങളെ അവതരിപ്പിക്കുന്നു. ഗുഡ്‌വിൽ എന്റർടെയ്ന്മെന്റ്‌സിന്റെ ബാനറിൽ ജോബി ജോർജ് നിർമ്മിക്കുന്ന ചിത്രത്തിന്റെ ഛായാഗ്രഹണം നിഖിൽ എസ് പ്രവീൺ ആണ്. സംഗീതം രഞ്ജിൻ രാജ്. എഡിറ്റിങ് മൻസൂർ മുത്തൂട്ടി. ചീഫ് അസോസിയേറ്റ് ഡയറക്ടേഴ്‌സ് സനൽ വി ദേവൻ, സ്യമന്തക് പ്രദീപ്. ഡിസൈൻസ് ഓൾഡ് മങ്ക്‌സ്.


ഓഖിക്ക് ‘മുത്തച്ഛനു’ണ്ടായിരുന്നു, 76 വര്‍ഷം മുമ്പ്, അന്ന് കവര്‍ന്നത് 62 ജീവന് • Live Kerala News\nഓഖിക്ക് ‘മുത്തച്ഛനു’ണ്ടായിരുന്നു, 76 വര്‍ഷം മുമ്പ്, അന്ന് കവര്‍ന്നത് 62 ജീവന്\n4/12/2017 at 6:22 pm\nഓഖിക്ക് ഇനി പിന്‍ഗാമി ഉണ്ടാകരുതെന്ന് കേരളക്കര പ്രാര്‍ത്ഥിക്കുമ്പോള് അതിന് മുന്‍ഗാമി ഉണ്ടായിട്ടുണ്ടോയെന്ന് ആലോചിച്ചിട്ടുണ്ടോ? മലയാളക്കരയെ ഒരാഴ്ചയായി കണ്ണീരു കുടിപ്പിച്ചുകൊണ്ടിരിക്കുന്ന ഓഖിയെ പോലെ മറ്റൊരു ചുഴലിക്കാറ്റ് മുന്‍പ് ഉണ്ടായിട്ടുണ്ട്. എപ്പോഴായിരുന്നു ഓഖിയുടെ മുത്തച്ഛന് കേരളത്തില് വീശിയടിച്ചിട്ടുണ്ടാകുക? എന്തെന്ത് നാശനഷ്ടങ്ങളായിരിക്കും അന്ന് ഉണ്ടായിട്ടുണ്ടാകുക?\nഓഖിയുടെ മുന്‍ഗാമിയെന്നോ മുതുമുത്തച്ഛനെന്നോ വിശേഷിപ്പിക്കാവുന്ന ചുഴലിക്കാറ്റിനെ കേരളം കണ്ടത് 1941ല് ആണ്. കൃത്യമായി പറഞ്ഞാല് കൊല്ലവര്‍ഷം 1116 ഇടവം 13 ന്.\nഓഖിയേക്കാള് ദുരന്തം വിതച്ച കാറ്റ് അന്ന് കേരളത്തില് നിന്ന് കവര്‍ന്നത് 62 ജീവന്. അരലക്ഷം വീടുകള് തകര്‍ന്നു. പറഞ്ഞറിയിക്കാനാവാത്തത്ര നാശനഷ്ടങ്ങളുമുണ്ടായി. കൊച്ചിന് ലെജിസ്ലേറ്റീവ് കൗണ്‍സില് രേഖകളിലും നിയമസഭാ രേഖകളിലും ചുഴലിക്കാറ്റുകൊണ്ടുണ്ടായ നഷ്ടത്തെക്കുറിച്ചു സൂചനകളുണ്ട്. ട്രാവന്‍കൂര് ശ്രീമൂലം അസംബ്ലിയില് നടന്ന ചര്‍ച്ചയില് ചെറുതുരുത്തിയില്‍നിന്നുള്ള അംഗം കെ.കുഞ്ഞിരാമമേനോന്‍് ചുഴലിക്കാറ്റിന്റെ നാശനഷ്ടങ്ങളെ സംബന്ധിച്ച് ചോദിച്ചിട്ടുണ്ട്. കൊല്ല്‌പ്പെട്ടവരുടെ എണ്ണം എത്രയാണെന്ന് രാമചന്ദ്ര അയ്യരും അസംബ്ലിയില് ചോദിച്ചിട്ടുണ്ട്. 62 പേര്‍ക്ക് മരണം വിധിച്ച ദുരന്തം ഏറ്റവുമധികം നാശനഷ്ടം വിതച്ചത് തൃശൂര് താലൂക്കിലാണ്.\nകഴിഞ്ഞ ദിവസം കേരളത്തില് ചുഴലിക്കാറ്റ് വിതച്ച ദുരിതത്തില് ഒട്ടേറെ പേര് കൊല്ലപ്പെട്ടിരുന്നു.വിവിധ സേനകളും മത്സ്യത്തൊഴിലാളികളും ചേര്‍ന്ന് എഴുപതോളം പേരെ കഴിഞ്ഞ ദിവസം രക്ഷപ്പെടുത്തിയിരുന്നു രക്ഷപെടുത്തി. കടലില് പോയെ 96ാഓളം മത്സ്യതൊഴിലാളികളെ ഇനിയും കണ്ടെത്താനുണ്ടെന്നാണ് സര്‍ക്കാര് കണക്കുകള്.\nകേരളത്തില് വലിയ മഴയുണ്ടായത് മലയാളവര്‍ഷം 1099ലാണ്. ‘തൊണ്ണൂറ്റി ഒന്‍പതിലെ വെള്ളപ്പൊക്കമെന്നാണ് ഇത് അറിയപ്പെടുന്നത്. 1924 ജൂലായിലുണ്ടായ കനത്ത മഴയില് കേരളത്തിലെ താണ പ്രദേശങ്ങള് എല്ലാം അന്ന് വെള്ളത്തിനടിയിലായിരുന്നു.


Earn Money by Net: സ്മാര്‍ട്ട്‌ഫോണ് ക്രഡിറ്റ് കാര്‍ഡാക്കാം: പണമിടപാടിന് പുതുവഴി !!\nസ്മാര്‍ട്ട്‌ഫോണ് ക്രഡിറ്റ് കാര്‍ഡാക്കാം: പണമിടപാടിന് പുതുവഴി !!\nഷോപ്പിങിന് പോകുമ്പോള് ഡെബിറ്റ് കാര്‍ഡോ, ക്രഡിറ്റ് കാര്‍ഡോ ഇനി കയ്യില് കരുതേണ്ട. ബാങ്കിന്റെ ആപ്പിലൂടെ ക്യൂആര് കോഡ് വഴി പണംകൈമാറാം.\nക്യൂആര് കോഡ് ഉപയോഗിച്ച് കാര്‍ഡുകളുമായി ബാങ്കുകളുടെ ആപ്പിനെ ബന്ധിപ്പിക്കാനുള്ള സാധ്യത വിസ അവതരിപ്പിച്ചതോടെയാണിത്. കച്ചവടക്കാരന്റെ കൈവശമുള്ള ഇലക്ട്രോണിക്‌സ് ഡ്രാഫ്റ്റ് ക്യാപ്ച്വര് മെഷീന് ഉപയോഗിച്ചാണ് പണംകൈമാറാന് കഴിയുന്നത്.\nഐസിഐസിഐ ബാങ്കിന്റെ വാലറ്റ് ആപ്പ് ആയ പോക്കറ്റ്‌സ് ഉപയോഗിക്കുന്ന ആളാണെങ്കില് ലോഗിന് ചെയ്ത് എംവിസ ഐക്കണ് ഉപയോഗിച്ച് ഡെബിറ്റ് കാര്‍ഡ് ലിങ്ക് ചെയ്യുക.\nപണം അടയ്‌ക്കേണ്ടസമയത്ത് ആപ്പ് തുറന്ന് ഷോപ്പിലെ ഇഡിസിഎം വഴി ക്യൂആര് കോഡ് സ്‌കാന് ചെയ്യുക. നല്‍കേണ്ട തുക രേഖപ്പെടുത്തുക. പിന് നല്‍കിയാല് പണമിടപാട് പൂര്‍ത്തിയാകും.\nബ്ലൂടൂത്ത് വഴിയും ഭാവിയില് ഈ രീതിയില് പണംകൈമാറാന്‍കഴിയുമെന്ന് വിസയുടെ ഇന്ത്യ, സൗത്ത് ഏഷ്യ മാനേജര് ടിആര് രാമചന്ദ്രന് വ്യക്തമാക്കി.\nപരീക്ഷണാര്‍ഥം ഐസിഐസിഐ ബാങ്ക് (mVisa) ബെംഗളുരുവില് സേവനം ആരംഭിച്ചുകഴിഞ്ഞു. ആക്‌സിസ് ബാങ്ക്, എച്ച്ഡിഎഫ്‌സി ബാങ്ക്, എസ്ബിഐ തുടങ്ങിയ ബാങ്കുകളും ഉടനെ ഈ സൗകര്യം നല്‍കിതുടങ്ങും. ഫോണിലൂടെയോ ഓണ്‍ലൈന് വഴിയോ നിങ്ങള്‍ക്കിഷ്ടപ്പെട്ട ഭക്ഷണം ഓര്‍ഡര് ചെയ്തുവെന്നിരിക്കട്ടെ. ഭക്ഷണവുമായി വീട്ടിലെത്തുന്നയാളുടെ മൊബൈലിലെ ക്യുആര്‍കോഡ് സ്‌കാന് ചെയ്ത് നിങ്ങളുടെ ക്രഡിറ്റ്കാര്‍ഡ്, ഡെബിറ്റ് കാര്‍ഡ് വഴി പണം കൈമാറാം. പെട്രോള് പമ്പിലോ, ടെക്‌സ്റ്റയില് ഷോറൂമിലോ സമാനമായ രീതിയില് പണം നല്‍കാം.\nബാങ്കിന്‍െറ പേരില് വിളി: അക്കൗണ്ട് വിവരങ്ങള് ചോ...\nസ്മാര്‍ട്ട്‌ഫോണ് ക്രഡിറ്റ് കാര്‍ഡാക്കാം: പണമിടപാട...\nപതിനെട്ടുകാരന് വെബ് ഡിസൈനിംഗിലൂടെ സമ്പാദിക്കുന്ന...


4malayalees - ന്യൂസിലന്‍ഡിലെ മോസ്‌ക്കില് വെടിവെയ്പ്പ് ; ബംഗ്ലാദേശ് ക്രിക്കറ്റ് ടീം രക്ഷപ്പെട്ടത് തലനാരിഴയ്ക്ക്\nന്യൂസിലാന്‍ഡിലെ മുസ്ലീം പള്ളിയില് വെടിവെപ്പ്. ക്രൈസ്റ്റ് ചര്‍ച്ചിലെ അല് നൂര് മോസ്‌ക്കിലാണ് വെടിവെപ്പുണ്ടായതെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു. വെടിവെപ്പില് നിരവധി പേര്‍ക്ക് പരിക്കേറ്റതായി ദൃക്‌സാക്ഷികളെ ഉദ്ധരിച്ച് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നുണ്ട്. പള്ളിയില് പ്രാര്‍ത്ഥന നടക്കുന്ന സമയത്തായിരുന്നു വെടിവെപ്പെന്നാണ് സൂചന. സംഭവസമയത്ത് ബംഗ്ലാദേശ് ക്രിക്കറ്റ് ടീം അംഗങ്ങള് പള്ളിയുടെ പരിസരത്തുണ്ടായിരുന്നതായി റിപ്പോര്‍ട്ടുകളുണ്ട്. വെടിവെപ്പില് നിന്നും അത്ഭുതകരമായി രക്ഷപ്പെട്ടതായി ബംഗ്ലാദേശ് ക്രിക്കറ്റ് താരം തമീം ഇഖ്ബാല് ട്വീറ്റ് ചെയ്തു. ഞെട്ടിപ്പിക്കുന്ന സംഭവങ്ങള്‍ക്കാണ് സാക്ഷ്യം വഹിച്ചതെന്നും തങ്ങള്‍ക്കായി പ്രാര്‍ത്ഥിക്കണമെന്നും തമീം ട്വിറ്ററില് കുറിച്ചു. ന്യൂസിലാന്‍ഡ് പര്യാടനത്തിനായി ബംഗ്ലാദേശ് ടീം ഇപ്പോള് ഇവിടെയുണ്ട്. പര്യടനത്തിലെ മൂന്നാമത്തെ ടെസ്റ്റ് മത്സരം നാളെ ക്രൈസ്റ്റ് ചര്‍ച്ചില് ആരംഭിക്കാനിരിക്കുകയാണ്.\nപ്രശ്‌നം ഗൗരവകരമാണെന്ന് പ്രതികരിച്ച ക്രൈസ്റ്റ് ചര്‍ച്ച പൊലീസ് പള്ളി സ്ഥിതി ചെയ്യുന്ന മേഖലയിലേക്ക് പോകരുതെന്ന് പ്രദേശവാസികള്‍ക്ക് മുന്നറിയിപ്പ് നല്‍കി. വെടിവെപ്പിന് പിന്നാലെ ക്രൈസ്റ്റ് ചര്‍ച്ചിലെ എല്ലാ വിദ്യാഭ്യാസ സ്ഥാപനങ്ങളും അടിയന്തരമായി അടച്ചു പൂട്ടിയിട്ടുണ്ട്. പള്ളിയിലേക്ക് കയറി വന്ന അക്രമി തുരുതുരാ വെടിയുതിര്‍ക്കുകയായിരുന്നുവെന്നാണ് പ്രാഥമിക വിവരം. വെടിവെപ്പ് ആരംഭിച്ചതോടെ പള്ളിയിലുണ്ടായിരുന്നവരെല്ലാം പ്രാണരക്ഷാര്‍ത്ഥം ഓടിരക്ഷപ്പെട്ടു. നിരവധി പേര് പള്ളിക്ക് അകത്ത് കുടുങ്ങി കിടക്കുന്നതായും മൃതദേഹങ്ങള് കണ്ടതായും സ്ഥിരീകരിക്കാത്ത വാര്‍ത്തകള് വരുന്നുണ്ട്.


news | കൊറോണയെ പേടിച്ച് ഹാൻഡ് സാനിറ്റൈസർ കാറിൽ സൂക്ഷിച്ചിട്ടുണ്ടോ? എങ്കിൽ അത് പൊട്ടിത്തെറിച്ച് കാറും നിങ്ങളും തീർന്നേക്കും; കൊറോണക്കാലത്ത് അസാധാരണമായ ഒരു മുന്നറിയിപ്പുമായി ശാസ്ത്രജ്ഞർ - MarunadanMalayalee.com\nMay 21, 202011:00 AM IST Permalink\nകോവിഡ് മഹാമാരിയെ പ്രതിരോധിക്കാനുള്ള പ്രധാന ഘടകമായി ലോകമെമ്പാടുമുള്ള ആളുകൾ ഉപയോഗിക്കുന്ന വസ്തുക്കളാണ് സാനിറ്റൈസറും ഹാൻഡ് വാഷും. ഹാൻഡ് വാഷിനെയും സോപ്പിനെയും അപേക്ഷിച്ച് വളരെ കൂടുതൽ സ്വീകര്യത നേടിയത് സാനിറ്റൈസർ തന്നെയാണ്. വീട്ടിലും ഓഫീസിലും വാഹനത്തിലും പൊതു ഇടങ്ങളിലും എല്ലാം ഉപയോഗിക്കാനുള്ള സൗകര്യമാണ് സാനിറ്റൈസറിനെ വളരെ പെട്ടെന്ന് കോവിഡിനെതിരായ പ്രതിരോധ പ്രവർത്തനങ്ങളിൽ ജനകീയമാക്കിയത്. എന്നാൽ, കാറുകളിൽ സൂക്ഷിക്കുന്ന സാനിറ്റൈസറുകൾ ജീവന് തന്നെ ഭീഷണിയാകും എന്നാണ് വിദഗ്ധർ ചൂണ്ടിക്കാട്ടുന്നത്.\nഗോമൂത്രം കൊണ്ടുള്ള സാനിറ്റൈസർ വിപണിയിലെത്തുക ഗോ സെയ്ഫ് എന്ന ബ്രാൻഡിൽ; ആൽക്കഹോൾ അടങ്ങിയ സാനിറ്റൈസറിന് ബദലെന്നും അവകാശ വാദം; അടുത്തയാഴ്‌ച്ച ഉത്പന്നം മാർക്കറ്റിലെത്തുമെന്നും കാമധേനു ദിവ്യ ഔഷധി മഹിള മന്ദാലി; ഒരിടവേളക്ക് ശേഷം ഗോമൂത്രം വാർത്തകളിൽ നിറയുന്നത് ഇങ്ങനെ..\nസാനിറ്റൈസർ വിൽക്കാൻ ഇനിമുതൽ ലൈസൻസ് വേണം; അനുമതിയില്ലാതെ സാനിറ്റൈസർ നിർമ്മിച്ചാൽ നടപടിയെന്നും ഡ്രഗ്‌സ് കൺട്രോളർ\nമഹാമാരി ലോകമെമ്പാടും വ്യാപിച്ചതിനാൽ, ഈ രോഗത്തിൽ നിന്ന് രക്ഷനേടാനായി ദശലക്ഷക്കണക്കിന് ആളുകളാണ് ഹാൻഡ് സാനിറ്റൈസർ ഉപയോഗിക്കുന്നത്. എന്നാൽ, സാനിറ്റൈസർ ചൂടുള്ള കാറിൽ ഉപേക്ഷിക്കുന്നത് ഫലപ്രദമാകില്ലെന്ന് വിദഗ്ദ്ധർ മുന്നറിയിപ്പ് നൽകിയിട്ടുണ്ട്. അതിന്റെ സജീവ ഘടകമായ മദ്യം ബാഷ്പീകരിക്കപ്പെടാം എന്നതാണ് പ്രധാനമായും ചൂണ്ടിക്കാണിക്കപ്പെടുന്നത്. ചൂടുള്ള കാറുകളിൽ ഉപേക്ഷിച്ചതിന് ശേഷം ഹാൻഡ് സാനിറ്റൈസറിന്റെ കുപ്പികൾ പൊട്ടിത്തെറിക്കുമെന്ന് വിദഗ്ധർ ചൂണ്ടിക്കാട്ടുന്നു. ഹാൻഡ് സാനിറ്റൈസർ നിങ്ങളുടെ കാറിന്റെ ഇന്റീരിയറിനെ തകർക്കാൻ സാധ്യതയുണ്ടെന്നും ഫോർഡ് എഞ്ചിനീയർമാർ മുന്നറിയിപ്പ് നൽകി.\nപല രാജ്യങ്ങളിലും വേനൽ കടുത്തതോടെയാണ് ഇക്കാര്യത്തിൽ മുന്നറിയിപ്പമായി ശാസ്ത്രജ്ഞരും രംഗത്തെത്തിയത്. ഹാൻഡ് സാനിറ്റൈസറിന്റെ കുപ്പി കാറിൽ ഉപേക്ഷിക്കുന്നത് പൊട്ടിത്തെറിക്കും അതുവഴി കാറിന് നാശവും ജനങ്ങൾക്ക് ജീവൻ നഷ്ടപ്പെടാനും ഇടയാകും എന്ന് ഇവർ ചൂണ്ടിക്കാട്ടുന്നു. വൈറസുകൾക്കെതിരായ സംരക്ഷണത്തിനായി ഉപയോഗിക്കുന്ന സാനിറ്റൈസറുകളിൽ ഉയർന്ന അളവിൽ ആൽക്കഹോൾ അടങ്ങിയിട്ടുണ്ട്, ഇത് അണുക്കളെ ഇല്ലാതാക്കുന്നു. അതിനാൽ ഈ സാനിറ്റൈസറുകൾ കൈകാര്യം ചെയ്യുമ്പോൾ കൂടുതൽ മുൻകരുതലുകൾ എടുക്കേണ്ടതാണ്. യുകെയിൽ 11 വയസുള്ള പെൺകുട്ടിയുടെ മുഖത്ത് ഒരു ഹാൻഡ് സാനിറ്റൈസർ കുപ്പി പൊട്ടിത്തെറിച്ച് അപകടമുണ്ടായി.\nഒലിവിയ-ലയല എന്ന 11 വയസുകാരിക്കാണ് പരിക്കേറ്റത്. അമ്മയോടൊപ്പം ഫാർമസിയിൽ ചില സാധനങ്ങൾ വാങ്ങാനായി ഇറങ്ങിയതാണ് കുഞ്ഞ് ഒലിവിയ. യുകെയിൽ ലോക്ക്ഡൗൺ ആരംഭിച്ചതിന് ശേഷം ആദ്യമായിട്ടാണ് ഇവർ കാറിൽ കയറിയത്. നാലാഴ്ചയോളം വെയിലത്ത് നിർത്തിയിട്ടിരുന്ന മെർസിഡീസ് ബെൻസ് സെഡാനിന്റെ ഉള്ളിൽ ഹാൻഡ് സാനിറ്റൈസർ ജെൽ സൂക്ഷിച്ചിരുന്നു. കാറിൽ കയറി ഇരുന്നതിന് ശേഷം ഹാൻഡ് സാനിറ്റൈസർ ജെല്ല് കുട്ടി എടുത്ത് ക്യാപ്പ് തുറന്നപ്പോൾ കുപ്പി പൊട്ടിത്തെറിക്കുകയും ഉയർന്ന സമ്മർദ്ധത്തിൽ ചൂടുള്ള ജെൽ പെൺകുട്ടിയുടെ ഇടത് കണ്ണിലേക്ക് തെറിക്കുകയും ചെയ്തു.\nഹാൻഡ് സാനിറ്റൈസറുകളിൽ ഉയർന്ന അളവിൽ ആൽക്കഹോൾ അടങ്ങിയിരിക്കുന്നതിനാൽ അവ ശരിയായ രീതിയിൽ സൂക്ഷിക്കണം. ഇത്തരം ഉൽപ്പന്നങ്ങൾ നേരിട്ടുള്ള സൂര്യപ്രകാശത്തിൽ നിന്ന് മാറ്റി വയ്ക്കണം. തണുത്തതും വരണ്ടതുമായ സ്ഥലത്ത് ഇവ സൂക്ഷിക്കണമെന്ന് വിദഗ്ദ്ധർ പറയുന്നു. ചുറ്റുമുള്ള താപനില 40 ഡിഗ്രി സെൽഷ്യസിനു താഴെയായിരിക്കണം. നേരിട്ടുള്ള സൂര്യപ്രകാശത്തിന് കീഴിൽ, വാഹനങ്ങളുടെ ക്യാബിനുള്ളിലെ അന്തരീക്ഷ താപനില വളരെ വേഗത്തിൽ ഉയരും. ഹരിതഗൃഹ പ്രഭാവം കാരണം ക്യാബിന്റെ താപനില പുറത്തെ താപനിലയേക്കാൾ 10-20 ഡിഗ്രി കൂടുതലായിരിക്കും.\nസാനിറ്റൈസർ ഡിസ്പെൻസർ എവിടെ വെക്കണം ?\nതീപിടിത്ത സാധ്യത ഇല്ലാത്ത ഇടങ്ങളിൽ വേണം വയ്ക്കാൻ. ഗ്യാസ് , സ്റ്റൗ, സ്വിച്ച് എന്നിവയുടെ അടുത്തു വെക്കാൻ പാടില്ല. ഡിസ്പെൻസറിന്റെ കീഴിൽ കാർപ്പറ്റ് പാടില്ല. രോഗികളും കൂട്ടിരിപ്പുകാരും അറിയാൻ എവിടെയാണ് ഡിസ്പെൻസറുകൾ ഉള്ളത് എന്ന നിർദ്ദേശം രോഗികൾക്ക് നൽകണം. കൂടുതൽ ഉപയോഗിക്കരുത് എന്ന നിർദ്ദേശം വേണം. തുളുമ്പി പോകാൻ ഉള്ള സാധ്യതയും തീപിടുത്ത സാധ്യതയും മുന്നറിയിപ്പായി നൽകണം\nഅഥവാ തുളുമ്പി പോയാൽ തീപിടുത്ത / അപകടസാധ്യതകൾ ഉള്ള വസ്തുക്കൾ അടുത്തുനിന്നും മാറ്റുകയും വായുസഞ്ചാരം ഉള്ളതാക്കി മാറ്റുകയുംവേണം. തുളുമ്പിയതിനു മുകളിൽ വെള്ളം ഉപയോഗിച്ച് തളിച്ച ശേഷം ഉണങ്ങിയ മണൽ പൊടി യോ അറക്കപ്പൊടിയോ ഉപയോഗിച്ച് തുടച്ചെടുക്കുക.ശേഷം അടച്ചുറപ്പുള്ള പാത്രത്തിൽ നിറക്കുക. ഈ പാത്രം ധാരാളം വെള്ളം ഉപയോഗിച്ചു കഴുകി ഉണക്കുക.